"ᐅᐸᒍᑎᔪᖃᑦᑎᐊᙱᖢᓂ, ᑲᓇᑕ ᓂᐱᑭᖢᓂ ᐱᒋᐊᖅᑎᑦᑎᕗᖅ ᓄᑖᒥ ᐅᑭᐅᕐᑕᖅᑐᕐᒥᑦ ᐊᑐᐊᒐᓕᕆᓂᕐᒧᑦ ᑎᑎᖃᓂᒃ"

"With little fanfare, Canada quietly launches new Arctic policy document"


ᓕᐳᕈᓪᑯᑦ ᐅᖃᖅᑐᑦ ᐅᓇ ᓄᑖᖅ ᐊᑐᐊᒐᖅ ᓴᕿᑎᑦᑎᔪᖅ “ᐊᖏᔪᐊᓗᒃᑯᑦ ᐊᓯᖑᕐᓂᐊᕐᓂᖓᓂᒃ ᑐᕌᕈᑎᐅᓯᒪᔪᖅ”

Liberals claim new policy represents “profound change of direction”


"ᐊᒥᓱᑦ ᐅᕐᐱᐅᒐᐃᑦ ᐱᕈᖅᑐᑦ ᑭᙵᐅᑦ ᑲᖏᖅᖢᒥᑦ, ᓄᓇᕗᑦ."

"Thousands of Arctic cotton plants cover a meadow near Bathurst Inlet, Nunavut."


"ᒐᕙᒪᑐᖃᒃᑯᑦ ᖃᐅᒃᐸᖓᓂᒃ ᐅᖃᕐᓂᐊᖅᑎᓪᓗᒋᑦ ᓂᕈᐊᒐᒃᓴᓕᕆᓂᕐᒥᑦ, ᓕᐳᕈᓪ ᒐᕙᒪᒃᑯᑦ ᓴᕿᑎᑦᑎᓚᐅᕐᑐᑦ ᐊᑯᓂᐊᓗᒃ ᐅᑕᕿᔭᐅᓯᒪᔪᒥᑦ ᐅᑭᐅᕐᑕᖅᑐᕐᒥᑦ ᐊᑐᐊᒐᓕᕆᓂᕐᒧᑦ ᖃᓄᐃᓕᖓᔪᒃᓴᓂᒃ."

"Just one day prior to the federal election call, the Liberal government has released its long-waited Arctic policy framework."


(ᐊᔾᔨᙳᐊᖁᑎᒋᔭᐅᔪᖅ)


"ᐅᓪᓘᑉ ᓯᕗᓂᐊᒍᑦ ᑲᓇᑕᒥ ᓂᕈᐊᒐᒃᓴᐅᓂᕐᒧᑦ ᒪᓂᓴᐅᓯᐅᕐᓂᕐᒥᒃ ᐱᒋᐊᕐᓂᐊᓕᖅᑎᓪᓗᒍ, ᓕᐳᕈᓪ ᒐᕙᒪᒃᑯᑦ, ᐅᐸᒃᑕᐅᓯᒪᓗᐊᙱᖢᑎᒃ, ᐱᒋᐊᖅᑎᑦᑎᓚᐅᕐᐳᑦ ᐊᑯᓂᐊᓗᒃ ᐅᑕᖅᑭᔭᐅᓯᒪᔪᒥᑦ ᐅᑭᐅᕐᑕᖅᑐᕐᒥᑦ ᐊᒻᒪ ᐅᑭᐅᕐᑕᖅᑐᕐᒦᑦᑐᓄᑦ ᐊᑐᐊᒐᓕᕆᓂᕐᒧᑦ ᖃᓄᐃᓕᖓᔪᒃᓴᓂᒃ ᓯᑎᐱᕆ 10-ᖑᑎᓪᓗᒍ."

"One day prior to the start of Canada’s national election campaign, the Liberal government, with little fanfare, launched its long-awaited Arctic and northern policy framework on Sept. 10."


"ᐅᓇ ᑎᑎᖃᖅ, ᓴᕿᑎᑦᑎᒍᑎᐅᔪᖅ ᓯᕗᓪᓕᖅᐹᒥ ᐱᓕᕆᔾᔪᑎᕕᓂᕐᓂᒃ ᑲᔪᓯᒍᑎᐅᔪᒥᑦ ᖃᓄᐃᓕᐅᕐᓂᕐᒧᑦ, ᐃᓇᖏᕐᓯᒍᑎᐅᓂᐊᖅᑐᖅ ᑲᓐᓲᕕᑎᕝᑯᑦ ᑲᓇᑕᒥ ᐊᖓᔪᖅᑳᖑᓚᐅᕐᑑᑉ ᓯᑏᕙᓐ ᕼᐋᐳᕐ 2009-ᒥ ᐅᑭᐅᕐᑕᖅᑐᕐᒧᑦ ᖃᓄᐃᓕᐅᕈᑎᒃᓴᖏᓐᓂᒃ ᐊᒻᒪᓗ ᕼᐋᐴᑉ ᒐᕙᒪᖓᑦᑕ 2010-ᒥ ᐅᖃᐅᓯᕕᓂᖏᓐᓂᒃ ᑲᓇᑕᐅᑉ ᐅᑭᐅᕐᑕᖅᑐᖓᓂᒃ ᐋᓪᓚᓄᑦ ᐊᑐᐊᒐᓂᒃ."

"The document, which represents the first phase of a continuing process, will replace Conservative Prime Minister Stephen Harper’s 2009 Northern Strategy and the Harper government’s 2010 Statement on Canada’s Arctic Foreign Policy."


ᐅᓇ ᐋᕿᒃᓯᒪᓇᓱᒃᑐᖅ ᑐᑭᒧᐊᕈᑎᐅᓂᐊᕐᓗᓂ ᒐᕙᒪᑐᖃᒃᑯᑦ ᐊᑐᐊᒐᖓᓂ ᐅᑭᐅᕐᑕᖅᑐᕐᒥ ᑎᑭᓪᓗᒍ 2030—ᑭᓯᐊᓂᓕ ᐱᑕᖃᙱᒻᒪ ᐊᑐᓕᖅᑎᑦᑎᓂᕐᒧᑦ ᐸᕐᓇᐅᑎᓂᒃ ᐅᕝᕙᓘᓐᓃᑦ ᒐᕙᒪᓕᕆᓂᒃᑯᑦ ᑐᑭᒧᐊᕈᑎᐅᓇᔭᖅᑐᓂᒃ ᓯᕗᓂᒃᓴᒥᑦ ᖃᓄᐃᓕᐅᕈᑎᒃᓴᓂᒃ.

It’s supposed to serve as a guide for federal policy in the Arctic until 2030—but it contains no implementation plan or governance measures to guide future collaboration.


"ᑕᒪᒃᑯᐊᓕ ᐱᓕᕆᐊᖑᓂᐊᖅᑐᑦ ᐊᐃᑉᐸᖓᓂᑦ ᐱᓕᕆᓂᒃᓴᒥᑦ, ᖃᓄᐃᓕᐅᕈᑎᒃᓴᑦ ᐅᖃᕐᓯᒪᔪᑦ."

"Those matters are to be dealt with in a second phase, the framework says."


"ᑕᐃᒪᐃᕈᓘᔭᕋᓗᐊᕐᑎᓪᓗᒋ, ᐅᓇ ᐱᒋᐊᕈᑎᒋᔭᐅᔪᖅ ᐅᕙᙵᑦ ᑭᐅᕈᓕᓐ ᐸᓇᑦ, ᒥᓂᔅᑕ ᒐᕙᒪᒃᑯᑦ-ᓄᓇᖃᖅᑳᖅᑐᓪᓗ ᐱᓕᕆᐊᖏᓐᓄᑦ ᐊᒻᒪ ᐅᑭᐅᕐᑕᖅᑐᕐᓕᕆᓂᕐᒧᑦ, ᐅᖃᓚᐅᕐᑐᖅ ᐅᓇ ᐊᑐᐊᒐᓄᑦ ᑎᑎᖃᖅ ᓴᕿᑎᑦᑎᓯᒪᓂᖓᓂᒃ “ᐊᖏᔪᐊᓗᒃᑯᑦ ᐊᓯᙳᕐᓂᐊᕐᓂᖓᓂᒃ ᑐᕌᕈᑎᐅᓯᒪᔪᑦ ᑲᓇᑕᐅᑉ ᒐᕙᒪᖓᓄᑦ.”"

"Notwithstanding all that, a foreword from Carolyn Bennett, the minister of Crown-Indigenous relations and northern affairs, claims the policy document represents a “a profound change of direction for the Government of Canada.”"


ᑖᔅᓱᒪ ᐊᑐᐊᒐᐅᑉ ᓴᖅᑭᑕᐅᓂᖓ ᑭᖑᕙᕐᓯᒪᒋᔭᐅᔪᖅ ᓂᕆᐅᒋᔭᐅᕝᕕᒋᓚᐅᕐᑕᖓᓂᒃ.

The release of the policy also comes much later than expected.


"ᑕᒪᑐᒪᓂ ᐅᑭᐅᕐᒥ, ᐸᓇᑦ ᐅᖃᓚᐅᕐᒪᑦ ᑖᓐᓇ ᐊᑐᐊᒐᖅ ᓴᕿᑕᐅᓛᕆᐊᒃᓴᖓᓂᒃ ᔫᓂᒥ."

"Earlier this year, Bennett said the policy would likely be released in June."


ᓰᐲᓰᑯᑦ ᑐᓴᒐᒃᓴᖃᓚᐅᕐᑐᑦ ᑕᒪᓐᓇ ᑕᖅᑭᖅ ᐱᒋᐊᕐᓯᒪᓂᕐᓴᐅᑎᓪᓗᒍ ᑐᓴᒐᒃᓴᓕᐅᕐᓇᐅᓂᐊᓚᐅᕐᑐᖅ ᔭᓗᓇᐃᒥᑦ ᐋᒐᓯᐅᓕᕈᓂ ᓄᖅᑲᖅᑎᑕᐅᓚᐅᕐᓂᖓᓂᒃ.

CBC reported earlier this month that an announcement event planned for Yellowknife in August had been cancelled.


"ᓕᐳᕈᒃᑯᑦ ᐊᑐᐊᖓᓂ 8-ᖑᔪᑦ “ᑐᕌᒐᒃᓴᑦ,” ᐃᓚᖃᖅᖢᑎᒃ ᖃᓄᐃᓕᐅᕈᒪᔾᔪᑎᓂᒃ, ᐊᒻᒪᓗ ᖁᓕᓂᒃ (10) “ᑐᙵᕕᒻᒪᕆᖕᓂᒃ.”"

"At the heart of the Liberal policy are eight “goals,” with accompanying objectives, and 10 “principles.”"


"ᐅᖃᐅᓯᖃᕐᓯᒪᔪᑦ ᐅᓄᕈᓘᔭᕐᑐᓂᒃ ᐊᑐᐊᒐᓕᕆᓂᕐᒨᖓᔪᓂᒃ, ᐃᓚᖃᖅᖢᑎᒃ ᓄᓇᓕᖕᓂᑦ ᐊᒻᒪ ᐊᕕᒃᑐᕐᓯᒪᓂᒃᑯᑦ ᑮᓇᐅᔭᓕᐅᕋᓱᖕᓂᕐᒧᑦ ᐱᕙᓪᓕᐊᔪᓕᕆᓂᕐᒥᒃ, ᐃᒡᓗᖁᑎᓕᐅᕐᓂᕐᒥᒃ, ᓄᓇᖃᖅᑳᖅᑐᑦ ᐱᔪᓐᓇᐅᑎᖏᓐᓂᒃ, ᐊᕙᑎᒋᔭᒥᒃ ᓴᐳᔾᔨᓯᒪᓂᕐᒥᒃ, ᑲᓇᑕᒥ ᓴᐳᓐᓂᐊᖅᑎᓂᒃ ᐊᒻᒪᓗ ᐋᓪᓚᓕᕆᓂᕐᒧᑦ ᐊᑐᐊᒐᓂᒃ."

"They cover a wide range of policy areas, including local and regional economic development, infrastructure, Indigenous rights, environmental protection, national defence and foreign policy."


"ᐅᓇ ᑲᓇᑕᐅᑉ ᐊᖓᔪᖅᑳᖓ ᔭᔅᑎᓐ ᑐᕉᑑ, ᑎᓯᐱᕆ 20, 2016-ᒥ, ᑐᓴᖅᑎᑦᑎᑎᓪᓗᒍ ᒐᕙᒪᖏᑦ ᓄᑖᓂᒃ ᐊᑐᐊᒐᕐᓂᒃ ᐋᕿᒃᓱᐃᔪᒪᓂᕋᖅᖢᓂᒋᑦ, ᐅᖃᒻᒪᕆᓚᐅᕐᓯᒪᔪᖅ “ᐋᕿᒃᓱᐃᖃᑎᒌᖕᓂᒃᑯᑦ” ᐱᓕᕆᐊᖑᓂᐊᕐᓂᕋᖅᖢᓂᐅᒃ ᐅᑭᐅᕐᑕᖅᑐᕐᒥ ᒐᕙᒪᐅᔪᓂᒃ ᐊᒻᒪ ᓄᓇᖃᖅᑳᖅᑐᑦ ᑲᑐᔾᔨᖃᒌᖏᓐᓂᒃ."

"When Prime Minister Justin Trudeau, on Dec. 20, 2016, announced his government’s intention to create the new policy, he promised it would be “co-developed” with northern governments and Indigenous organizations."


"ᑕᐃᒪᐃᓐᓂᖓᓄᑦ, 25 ᐅᖓᑖᓃᑦᑐᑦ ᓄᓇᖃᖅᑳᖅᑐᑦ ᑲᑐᔾᔨᖃᑎᒌᖏᑦ, ᐃᓚᖃᖅᖢᑎᒃ ᓄᓇᕗᑦ ᒐᕙᒪᖓᓂᒃ, ᓄᓇᑦᓯᐊᕐᒥᑦ, ᔫᑳᓐ, ᒫᓂᑑᐸ, ᑯᐸᐃᒃ ᐊᒻᒪ ᓂᐅᕙᐅᓐᓛᓐ-ᓛᐸᑐᐊᒥᑦ, ᐃᓚᐅᓕᓚᐅᕐᐳᑦ ᐋᕿᒃᓱᐃᖃᑎᒌᖕᓂᕐᒥᒃ."

"To that end, more than 25 Indigenous organizations, along with the governments of Nunavut, the Northwest Territories, Yukon, Manitoba, Quebec and Newfoundland-Labrador, joined in on the co-development process."


"“ᐋᕿᒃᓱᐃᖃᑎᒌᖕᓂᒃᑯᑦ ᑲᓇᑕᐅᑉ ᐅᑭᐅᕐᑕᖅᑐᕐᒧᑦ ᐊᒻᒪ ᐅᑭᐅᕐᑕᖅᑐᕐᒥᐅᓄᑦ ᐊᑐᐊᒐᓕᕆᓂᕐᒧᑦ ᖃᓄᐃᓕᐅᕈᑎᒃᓴᓂᒃ, ᐱᓕᕆᖃᑎᒋᔭᕗᑦ ᐅᕙᑦᑎᓐᓂ ᐃᑲᔪᓚᐅᕐᒪᑕ ᑐᑭᓯᑎᑦᑎᓪᓗᑎᒃ ᐊᒻᒪ ᖃᐅᔨᕚᓪᓕᖅᑎᑦᑎᓪᓗᑎᒃ ᐊᑐᖅᑕᐅᕙᓗᐊᙱᑦᑐᓂᒃ ᐱᔪᓐᓇᐅᑎᐅᓇᔭᖅᑐᓂᒃ ᐊᒻᒪ ᖃᓄᐃᓕᐅᕈᑎᐅᔪᓐᓇᖅᑐᓂᒃ ᐊᔾᔨᒌᙱᑦᑐᓂᒃ ᐊᕕᒃᑐᕐᓯᒪᓂᒃᑯᑦ, ᑲᒪᒋᔭᒃᓴᓂᒡᓗ ᐊᒻᒪ ᓄᓇᖃᕐᓂᕐᒧᑦ ᐱᔪᓐᓇᐅᑎᓂᒃ ᐅᑭᐅᕐᑕᖅᑐᓕᒫᒥᑦ,” ᐸᓇᑦ ᐅᖃᓚᐅᕐᑐᖅ ᑐᓴᒐᒃᓴᓕᐊᑎᒍᑦ."

"“In co-developing Canada’s Arctic and Northern Policy Framework, our partners helped us to understand and reflect the unique opportunities and challenges within the different regions, jurisdictional responsibilities and treaty rights across the Arctic and the North,” Bennett said in a news release."


"ᐊᒻᒪᓗ ᐃᓚᖏᑦ ᐱᓕᕆᖃᑎᒋᔭᐅᔪᑦ ᑎᑎᕋᓚᐅᕆᓪᓗᑎᒃ ᖃᓄᐃᓕᐅᕈᓯᖏᓐᓂᒃ, ᑖᒃᑯᐊᓗ ᓴᕿᑎᑕᐅᓯᒪᓪᓗᑎᒃ ᐊᓯᐊᒎᖓᓪᓗᑎᒃ ᐊᑐᐊᒐᓄᑦ ᑎᑎᖃᓂᒃ."

"And some of those partners have written their own chapters, which are published outside the main policy document."


ᐃᓚᖏ ᐅᖃᐅᓯᐅᔪᑦ ᐅᖃᐅᓯᖃᙱᓚᑦ ᒐᕙᒪᑐᖃᒃᑯᑦ ᐊᑐᐊᒐᖓᓂᒃ

Some chapters don’t represent federal policy


"ᓲᕐᓗ ᐃᒪᓐᓇ, ᐃᓄᐃᑦ ᑕᐱᕇᑦ ᑲᓇᑕᒥ, ᓄᓇᕗᑦ ᒐᕙᒪᖓᑦ, ᓄᓇᑦᓯᐊᑉ ᒐᕙᒪᖓᑦ ᐊᒻᒪᓗ ᐱᖓᓱᑦ ᐊᕕᒃᑐᕐᓯᒪᓂᒃᑯᑦ ᒐᕙᒪᐅᔪᑦ ᑲᑐᔾᔨᓪᓗᑎᒃ ᓇᖕᒥᓂᖅ ᐃᒻᒥᖕᓅᖓᔪᓂᒃ ᐅᖃᐅᓯᕐᓂᒃ ᑐᓂᓯᓯᒪᕗᑦ."

"For example, Inuit Tapiriit Kanatami, the Government of Nunavut, the Government of the Northwest Territories and the three territorial governments as a group have each respectively contributed their own chapters."


ᑭᓯᐊᓂᓕ ᖃᓄᐃᓕᐅᕐᓂᖅᑕᖃᖅᖢᓂ.


ᑕᒪᒃᑯᐊ ᑎᑎᕋᐅᓯᐊᑦ ᑐᓐᓂᖁᑎᐅᓯᒪᔪᑦ ᐋᕿᒃᓱᐃᖃᑕᐅᔪᓂᒃ ᑭᒡᒐᖅᑐᐃᔪᓐᓇᙱᑐᐃᓐᓇᕆᐊᖃᕐᒪᑕ ᒐᕙᒪᑐᖃᒃᑯᑦ ᐊᑐᐊᒐᖓᓂᒃ.

The chapters contributed by the co-development partners may not actually represent federal policy.


ᐅᓇ ᓲᕐᓗ ᓇᓗᓇᐃᒃᑯᑎᐅᔪᖅ ᒐᕙᒪᑐᖃᒃᑯᑦ ᓈᒻᒪᙱᓕᐅᕈᑎᓂᒃ ᑐᓗᖅᑕᑐᐃᓐᓇᕆᐊᖃᕐᓂᖏᓐᓂᒃ ᐊᖏᕋᔭᖅᑐᓂᒃ ᐅᑯᓇᙵᑦ 31 ᐅᖓᑖᓃᑦᑐᓂᒃ ᐱᓕᕆᖃᑎᒌᒃᑐᓂᒃ.

That’s a sign the federal government may have run into problems finding consensus among the more than 31 groups.


"“ᑕᒪᓐᓇ ᖃᓄᐃᓕᐅᕐᓂᐊᕐᓂᕐᒧᑦ ᑎᑎᕋᐅᓯᐅᔪᑦ ᐃᓚᒋᔭᐅᑎᓪᓗᒋᑦ ᖃᓄᐃᓕᐅᖅᐸᓪᓕᐊᓂᕐᒧᑦ, ᓇᓗᓇᒃᑯᑎᒻᒪᕆᐅᙱᑦᑐᑦ ᐃᓱᒪᒋᔭᐅᔪᓂᒃ ᒐᕙᒪᑐᖃᒃᑯᓐᓂᒃ ᐅᕝᕙᓘᓐᓃᑦ ᐊᓯᖏᓐᓂᒃ ᐱᓕᕆᖃᑎᒌᖑᖃᑕᐅᔪᓂᒃ,” ᖃᓄᐃᓕᐅᖅᐸᓪᓕᐊᓂᕐᒧᑦ ᑎᑎᖃᑦ ᐅᖃᕐᓯᒪᔪᑦ."

"“While the framework chapters are an integral part of this process, they do not necessarily reflect the views of either the federal government, or of the other partners,” the framework document says."


ᑎᑎᕋᕐᓯᒪᔪᑦ ᐅᖃᕐᓯᒪᖕᒥᔪᑦ ᐊᖏᖅᑕᐅᓂᕆᔭᖏᑦᑎᒍᑦ ᐊᒃᓱᕈᓐᓇᓚᐅᕐᓂᖓᓂᒃ.

"The document also suggests that where they did find consensus, it wasn’t easy."


"“ᐃᓱᒪᐊᕆᔭᐅᔪᑦ, ᖃᓄᐃᓕᐅᕈᑎᐅᔪᒪᔪᑦ ᐊᒻᒪ ᑐᕌᒐᕆᔭᐅᔪᑦ ᐊᒻᒪ ᐱᔭᐅᔪᒪᔪᑦ ᑲᑎᒪᓂᒃᑰᖓᔪᖅ ᐊᒥᓱᓂᒃ ᐃᓱᒪᓂᒃ ᐊᒻᒪ ᐃᓱᒪᒋᔭᐅᓂᑯᓂᒃ."

"“The ideas, the aspirations, and the goals and objectives are the result of the meeting of many minds and perspectives."


ᐅᓇ ᑐᑭᖃᖅᑐᖅ ᐊᖏᖃᑎᒌᒍᑎᖃᓚᐅᖅᐸᒃᖢᑎᒃ ᒐᕙᒪᑐᖃᒃᑯᓪᓗ ᓄᓇᖃᖅᑳᖅᑐᓪ ᐱᓕᕆᖃᑕᐅᔪᑦ ᐊᖏᖅᑕᐅᓇᓱᒃᑎᓪᓗᑕ.”

This often meant compromise on the part of governments and Indigenous partners as we strove for consensus.”


ᐊᑦᑕᑕᐅᑎᓂᒃ ᓇᓂᓯᔪᓐᓇᖅᑐᓯ ᐅᑭᐅᕐᑕᖅᑐᕐᒧᑦ ᐊᑐᐊᒐᓂᒃ ᐅᕙᓂ ᓴᕿᔮᒐᒃᑯᑦ.

You can find links to the Arctic policy documents at this webpage.


"ᐅᕝᕙᐅᑯᐊ 8-ᖑᔪᑦ ᑐᕌᒐᐃᑦ ᖃᓄᐃᓕᐅᕈᑎᒃᓴᒃᑯᑦ, ᓴᕿᔮᖅᑎᑦᑎᓪᓗᑎᒃ ᒐᕙᒪᑐᖃᒃᑯᑦ ᐱᓇᓱᐊᕈᒪᔭᖏᓐᓂᒃ."

"Here are the eight goals of the strategy, representing what the federal government wants to strive for."


"• ᓴᙱᔪᒥᑦ, ᐊᑐᖃᑦᑕᐃᓐᓇᕈᓐᓇᖅᑐᒥᒃ, ᐊᔾᔨᒌᙱᑦᑑᑎᐅᓯᒪᔪᓂᒃ ᐊᒻᒪ ᐱᑕᖃᐃᓐᓇᕈᓐᓇᖅᑐᓂᒃ ᓄᓇᓕᖕᓂᒃ ᐊᒻᒪ ᐊᕕᒃᑐᕐᓯᒪᓂᒃᑯᑦ ᑮᓇᐅᔭᓕᐅᕈᑎᒃᓴᓂᒃ."

"• Strong, sustainable, diversified and inclusive local and regional economies."


• ᑲᓇᑕᐅᑉ ᐅᑭᐅᕐᑕᖅᑐᖓᓂᒃ ᐊᒻᒪ ᐅᑭᐅᕐᑕᖅᑐᕐᒥᐅᑕᑦ ᓄᓇᖃᖅᑳᖅᑐᑦ ᐱᓇᓱᐃᓐᓇᕈᓐᓇᕐᓗᑎᒃ ᐊᒻᒪ ᖃᓄᐃᙱᓪᓗᑎᒃ.

• Canadian Arctic and northern Indigenous peoples are resilient and healthy.


• ᑲᓇᑕᐅᑉ ᐅᑭᐅᕐᑕᖅᑐᖓᓂᒃ ᐊᒻᒪ ᐅᑭᐅᕐᑕᖅᑐᕐᒥᐅᑕᑦ ᐃᓄᐃᑦ ᖁᐊᕐᓵᕐᓇᙱᑦᑐᒦᓪᓗᑎᒃ ᐊᒻᒪ ᓴᐳᔾᔭᐅᓯᒪᑦᑎᐊᕐᓗᑎᒃ.

"• The Canadian Arctic and North and its people are safe, secure and well-defended."


• ᓴᙱᓐᓂᕐᓴᒥᑦ ᐱᓕᕆᕝᕕᖃᕐᓂᕐᓴᐅᓕᕐᓗᑎᒃ ᐊᔾᔨᒋᔭᐅᙱᔾᔪᑏᑦ ᑲᓇᑕᐅᑉ ᐊᓯᐊᓂᒃ ᐋᕿᒃᑕᐅᒃᑲᓐᓂᕈᓐᓇᕐᓗᑎᒃ.

• Strengthened infrastructure that closes gaps with other regions of Canada.


• ᐱᖁᔭᓂᒃ ᑐᙵᕕᖃᖅᑐᑦ ᐅᑭᐅᕐᑕᖅᑐᕐᒥ ᐊᑑᑎᖃᑦᑐᒃᑯᑦ ᐱᓕᕆᔾᔪᑎᐅᓗᑎᒃ ᓄᑖᓂᒃ ᖃᓄᐃᓕᐅᕈᑎᒃᓴᐅᔪᓐᓇᖅᑐᓂᒃ ᐊᒻᒪ ᐱᕕᒃᓴᐅᔪᓐᓇᖅᑐᓂᒃ.

• The rules-based international order in the Arctic responds effectively to new challenges and opportunities.


• ᖃᐅᔨᒪᓂᒃᑯᑦ ᐊᒻᒪ ᑐᑭᓯᐅᒪᓂᒃᑯᑦ ᑐᑭᒧᐊᕈᑎᓂᒃ ᐃᓱᒪᓕᐅᕈᑎᓕᕆᓂᕐᒧᑦ.

• Knowledge and understanding guides decision-making.


• ᑲᓇᑕᐅᑉ ᐅᑭᐅᕐᑕᖅᑐᖓ ᐊᒻᒪ ᐅᑭᐅᕐᑕᖅᑑᑉ ᐆᒪᔾᔪᑎᖏ ᖃᓄᐃᙱᓪᓗᑎᒃ ᐊᒻᒪ ᐱᓇᓱᐃᓐᓇᕐᓗᑎᒃ.

• Canadian Arctic and northern ecosystems are healthy and resilient.


• ᐋᕿᒃᓱᐃᖃᑎᒌᖕᓂᖅ ᐃᑲᔪᕈᑎᐅᕗᖅ ᐱᓇᓱᐃᓐᓇᕋᓱᖕᓂᕐᒥᒃ ᐊᒻᒪᓗ ᐅᒃᐱᕆᖃᑎᒌᒃᑲᓐᓂᕈᑎᐅᓪᓗᓂ ᓄᓇᖃᖅᑳᖅᑐᓂᒃ ᐊᒻᒪ ᓄᓇᖃᖅᑳᙱᑦᑐᓂᒃ ᐃᓄᖕᓂᑦ.

• Reconciliation supports self-determination and nurtures mutually respectful relationships between Indigenous and non-Indigenous peoples.


ᑖᒃᑯᐊ ᑐᕌᒐᕆᔭᐅᔪᑦ ᐱᒋᐊᕈᑎᖃᖅᑐᑦ ᐊᔾᔨᒌᙱᑦᑑᑎᓂᒃ “ᐱᓕᕆᐊᖑᔪᒪᔪᓂᒃ” ᓇᓗᓇᐃᖅᑕᐅᓯᒪᒃᑲᓐᓂᕐᓯᒪᔪᓂᒃ.

Each of those goals is fleshed out with multiple “objectives” listing more specific aspirations.


"ᑕᒪᒃᑯᐊᓗ ᐱᓕᕆᐊᖑᓂᐊᕐᓗᑎᒃ ᑐᕌᒐᐃᑦ ᐊᒻᒪ ᐱᓕᕆᐊᖑᔪᒪᔪᑦ, ᐊᑐᐊᒐᐃᑦ ᑎᑎᖃᑦ ᓇᓗᓇᐃᔭᐃᓯᒪᔪᖅ ᑐᙵᕕᒻᒪᕆᖕᓂᑦ ᐊᑖᒍᑦ, ᑖᒃᑯᐊᓗ ᐋᕿᒃᑕᐅᓂᑯᓪᓘᑎᒃ “ᑐᑭᒧᐊᕈᑎᐅᖏᓐᓇᕐᓂᐊᕐᒪᑕ ᐊᑐᓕᖅᑎᑦᑎᓂᕐᒧᑦ ᐱᓕᕆᐊᒃᓴᒥᑦ”:"

"And to help carry out all those goals and objectives, the policy document lists the following principles below, which were developed to provide “continuing guidance on implementation of the framework”:"


"• ᐃᓱᒪᓕᐊᕆᔭᐅᔪᑦ ᐅᑭᐅᕐᑕᖅᑑᑉ ᒥᒃᓵᓄᑦ ᐋᕿᒃᑕᐅᖃᑦᑕᕐᓂᐊᕐᑐᑦ ᐱᓕᕆᖃᑎᒌᖕᓂᒃᑯᑦ ᐊᒻᒪ ᐅᑭᐅᕐᑕᖅᑐᕐᒥᐅᑕᑦ ᐃᓚᐅᑎᑕᐅᕙᒡᓗᑎᒃ, ᐱᔪᓐᓇᐅᑏᑦ ᓴᖅᑭᔮᕐᑎᓪᓗᒋ, ᐱᔭᐅᔭᕆᐊᓖᑦ ᐊᒻᒪᓗ ᐅᑭᐅᕐᑕᖅᑐᕐᒥᐅᓄᑦ ᐱᓇᓱᐊᒐᕆᔭᐅᔪᒪᔪᓂᒃ."

"• Decisions about the Arctic and the North will be made in partnership with and with the participation of northerners, to reflect the rights, needs and perspectives of northerners."


"• ᐱᔪᓐᓇᐅᑎᒋᔭᐅᔪᑦ ᐊᒻᒪ ᐃᓂᒋᔭᐅᔪᑦ ᑲᓇᑕᐅᑉ ᒐᕙᒪᖓᑦ, ᐊᕕᒃᑐᕐᓯᒪᐅᕐᓂᒃᑯᑦ, ᐳᕌᕕᓐᓯᑎᒍᑦ ᓄᓇᖃᖅᑳᖅᑐᑦ ᐊᒻᒪ ᓄᓇᓕᖕᓂ ᒐᕙᒪᐅᔪᑦ ᐃᓱᒪᒋᔭᐅᑦᑎᐊᕐᓂᐊᖅᑐᑦ."

"• The rights and jurisdictions of Canada’s federal, territorial, provincial Indigenous and municipal governments will be respected."


"• ᐋᕿᒃᓱᐃᕙᓪᓕᐊᓂᖅ ᐊᑐᖅᑕᐅᔪᓐᓇᕆᐊᖃᖅᑐᖅ ᐊᒻᒪ ᐅᒃᐱᕆᔭᐅᓗᓂ, ᐃᓅᖃᑎᒌᖕᓂᕐᒥᑦ, ᐃᓕᖁᓯᕐᓂᒃ, ᑮᓇᐅᔭᓕᐅᕋᓱᖕᓂᕐᒥᒃ ᐊᒻᒪ ᐊᕙᑎᒋᔭᒥᒃ ᐃᓱᒪᖃᕐᓗᑎᒃ."

"• Development should be sustainable and holistic, integrating social, cultural, economic and environmental considerations."


"• ᑲᑎᖃᑎᒌᒃᐸᓪᓕᐊᓂᖅ ᓄᓇᖃᖅᑳᖅᑐᓂᒃ ᑲᔪᓰᓐᓇᕐᓗᓂ, ᐊᑐᕐᓗᑎᒃ ᐱᓕᕆᐊᖑᓂᑯᑦ ᓱᓕᔪᓂᒃ ᐊᒻᒪ ᑲᑎᖃᑎᒌᒃᑲᓐᓂᕐᓂᕐᒧᑦ ᑲᒥᓴᓐ ᐱᒋᐊᕈᑎᐅᓯᒪᓗᓂ, ᐊᓂᒍᐃᑦᑎᐊᕈᑎᐅᓇᔭᖅᑐᖅ."

"• Ongoing reconciliation with Indigenous peoples, using the work of the Truth and Reconciliation Commission as a starting point, is foundational to success."


"• ᓯᓚᐅᑉ ᐊᓯᙳᖅᐸᓪᓕᐊᓂᖓ ᐱᓪᓚᕆᐅᑎᓪᓗᒍ ᑕᒫᓂ ᓄᓇᒥ, ᖃᓄᐃᓕᐅᕈᑎᒃᓴᓂᒃ ᐱᓕᕆᐊᖃᕐᓂᐊᖅᑐᑦ ᐊᔾᔨᒌᙱᑦᑐᓂᒃ ᐊᒃᑐᖅᑕᐅᓯᒪᔪᓄᑦ, ᐃᓚᖃᕐᓗᑎᒃ ᐊᒃᑐᐃᒍᑎᖓ ᓄᓇᖃᖅᑳᖅᑐᓄᑦ, ᑖᒃᑯᐊ ᓄᓇᒥ ᓂᕐᔪᑎᓂᒡᓗ ᐊᑐᖃᑦᑕᐃᓐᓇᐅᔭᕐᓂᖏᓐᓄᑦ ᐃᓕᖁᓯᕆᓪᓗᒍ, ᑮᓇᐅᔭᓕᐅᕈᑎᐅᔪᓐᓇᖅᑐᓂᒃ ᐊᒻᒪ ᓂᕿᖃᖅᑎᑦᑎᑦᑎᐊᕐᓂᕐᒥᓐ."

"• As climate change is a lived reality in the region, initiatives will take into account its various impacts, including its impact on Indigenous northerners, who continue to rely on the land and wildlife for their culture, traditional economy and food security."


"• ᐊᑐᐊᒐᖅ ᐊᒻᒪ ᐱᓕᕆᐊᖃᖅᑎᑦᑎᓂᖅ ᓇᓗᓇᐃᒃᑯᑎᐅᓂᐊᖅᑐᖅ ᐊᔾᔨᒌᙱᓐᓂᐅᔪᓂᒃ ᐊᒻᒪ ᐊᔾᔨᒌᒃᑎᑦᑎᕙᖕᓂᕐᒥᒃ, ᐊᒻᒪᓗ ᐊᑐᖅᑕᐅᑎᑦᑎᓗᑎᒃ ᐱᓕᕆᔾᔪᑎᒃᓴᐅᓂᐊᖅᑐᓂᒃ ᒪᑯᑎᑐᓇᖅ ᐊᕐᓇᓄᑦ/ᐊᖑᑎᓄᑦ ᑐᕌᖓᔪᓂᒃ ᖃᐅᔨᓴᕈᑎ (Gender-Based Analysis Plus) ᐊᑐᖅᑕᐅᓂᐊᖅᑐᒥᒃ ᐊᒃᑐᐃᒍᑎᐅᓕᑐᐃᓐᓇᕆᐊᓕᖕᓂ ᐊᔾᔨᒌᙱᑦᑑᑎᓂᒃ ᐃᓅᖃᑎᒌᖕᓂᒃ."

"• Policy and programming will reflect a commitment to diversity and equality, and to the employment of analytical tools such as Gender-Based Analysis Plus to assess potential impacts on diverse groups of people."


"• ᐅᓇ ᐱᓕᕆᔾᔪᑎᐅᓂᐊᕐᑐᖅ ᐃᓱᒪᒋᔭᖃᕐᓂᒃᑯᑦ ᐊᔾᔨᒌᙱᑦᑐᓂᒃ ᑐᙵᕕᖃᕐᓂᒃᑯᑦ ᐱᒋᐊᕈᑎᓂᒃ ᒪᑯᐊ ᐱᔪᓐᓇᐅᑏᑦ, ᐱᔪᒥᒋᔭᐅᔪᑦ ᐊᒻᒪ ᖃᓄᐃᓕᖓᓂᕐᒨᖓᓂᐅᔪᑦ ᒪᑯᓄᖓ ᐃᓄᖕᓄᑦ, ᐅᑭᐅᕐᑕᖅᑐᕐᒥᑦ ᓄᓇᖃᖅᑳᖅᑐᑦ ᐊᓪᓚᐃᑦ ᐊᒻᒪ ᐊᓪᓚᖓᔪᐃᑦ ᐃᓱᒪᒋᔭᐅᑦᑎᐊᕐᓗᑎᒃ, ᓇᓗᓇᐃᑦᑕᐅᑦᑎᐊᕐᓗᑎᒃ ᐊᒻᒪ ᐊᑐᓕᖅᑎᑕᐅᓗᑎᒃ."

"• The framework will respect a distinctions-based approach to ensure that the unique rights, interests and circumstances of Inuit, Arctic and northern First Nations and Métis are acknowledged, affirmed and implemented."


"• ᑲᓇᑕᐅᑉ ᒐᕙᒪᖓ ᐃᓕᓴᖅᓯᓯᒪᔪᑦ ᐃᓄᐃᑦ, ᓄᓇᖃᖅᑳᖅᑐᑦ ᐊᓪᓚᐃᑦ ᐊᒻᒪ ᐊᓪᓚᖓᔪᐃᑦ ᓄᓇᖃᖅᑳᖅᓯᒪᓂᖏᓐᓂᒃ ᑲᓇᑕᒥᒃ, ᐃᒪᐃᓕᖓᓂᒃᑯᑦ ᐊᔾᔨᒌᙱᓐᓂᒃᑯ, ᐱᔪᓐᓇᐅᑎᖃᕐᓂᕐᒥᑦ ᖃᐅᔨᒪᔪᑦ ᓄᓇᓖᑦ, ᓇᖕᒥᓂᖅ ᐊᑐᓂᑯᑕᖃᖅᖢᑎᒃ, ᐃᓚᖃᖅᖢᓂ ᒐᕙᒪᑐᖃᒃᑯᓐᓂᒃ."

"• The Government of Canada recognizes Inuit, First Nations, and Métis as the Indigenous peoples of Canada, consisting of distinct, rights-bearing communities with their own histories, including with the Crown."


"• ᐱᓕᕆᓂᖅ ᐱᓕᕆᖃᑎᒌᒍᓐᓇᕐᓂᕐᒥᒃ ᑐᙵᕕᖃᕐᓗᓂ ᐱᔪᓐᓇᐅᑎᖃᕐᓂᖏᓐᓂᒃ, ᐃᓱᒪᒋᔭᖃᑦᑎᐊᕐᓂᕐᒥᒃ, ᐱᓕᕆᖃᑎᒌᖕᓂᕐᒥᒃ ᒪᑯᓂᖓ ᓴᕿᔮᖅᑎᑦᑎᒍᑎᐅᔭᕆᐊᖃᖅᑐᑦ ᐱᔭᐅᔪᒪᓯᒪᔪᓂᒃ, ᓯᕗᓪᓕᐅᑎᑕᐅᓯᒪᔪᓂᒃ ᐊᒻᒪ ᖃᓄᐃᓕᖓᔾᔪᑎᒋᔭᐅᓂᐅᔪᓂᒃ ᐃᓄᖕᓂᑦ ᐊᑐᓂ."

"• The work of forming renewed relationships based on the recognition of rights, respect, co-operation and partnership must reflect the unique interests, priorities and circumstances of each people."


"• ᑕᒪᕐᒥ ᑲᑐᔾᔨᖃᑎᒌᑦ, ᒪᑯᓇᙵᑦ ᐃᒻᒥᒃᑰᖓᔪᓂᙶᖅᑐᓂᒃ ᒪᐅᖓ ᓯᓚᑦᑐᖅᓴᕐᕕᒡᔪᐊᓄᑦ ᐊᒻᒪ ᓯᓚᑦᑐᖅᓴᕐᕕᖕᓄᑦ, ᒪᑯᐊᓗ ᑮᓇᐅᔭᓕᐅᕋᓱᒐᑎᒃ ᐱᓕᕆᐊᖃᖅᑐᑦ, ᓄᓇᓕᖕᓂ ᑲᑐᔾᔨᖃᑎᒌᖑᔪᑦ ᐊᒻᒪ ᐃᒻᒥᒃᑰᖓᔪᑦ ᑲᓇᑕᒥᐅᑕ, ᐱᔭᒃᓴᖃᒻᒪᕆᖕᒪᑕ ᐱᕈᖅᑎᑦᑎᕙᓪᓕᐊᓂᕐᒥᒃ ᓴᙱᓂᕐᓴᒥᒃ ᑲᓇᑕᐅᑉ ᐅᑭᐅᕐᑕᖅᑐᖓᓂᒃ."

"• Every sector of society, from the private sector to universities and colleges, the not-for-profit sector, community-based organizations and individual Canadians, has an important part to play in building a strong Canadian Arctic and North."


ᓄᓇᕗᒧᑦ ᑳᓐᓲᕕᑎᕝᑯᓐᓄᑦ ᓂᕈᐊᒐᒃᓴᖅ ᐱᒃᑲᖅᑎᑦᑎᕗᖅ ᐳᔪᕐᒧᑦ ᑖᒃᓰᔭᕆᐊᖃᕈᑎᓂᒃ ᖁᕝᕙᖅᐹᓪᓕᕈᑎᐅᓂᖓᓂᑦ ᐊᑭᒋᔭᐅᔪᓂᒃ “ᑭᓱᓕᒫᑦᑎᐊᓄᑦ”

Nunavut’s Conservative candidate blames carbon tax for raising cost of “absolutely everything”


ᓕᐅᓇ ᐊᒡᓘᒃᑲᖅ ᐅᖃᐅᓯᖃᖅᐳᖅ ᓂᕈᐊᒐᒃᓴᐅᓪᓗᓂ ᖃᓄᐃᓕᐅᕈᑎᒋᓂᐊᖅᑕᖏᓐᓂᒃ ᓄᓇᕗᒧᑦ

Leona Aglukkaq speaks about her campaign promises for Nunavut


"ᓕᐅᓇ ᐊᒡᓘᒃᑲᖅ, ᓄᓇᕗᒧᑦ ᑳᓐᓲᕕᑎᕝᑯᓐᓂᑦ ᓂᕈᐊᒐᒃᓴᖅ, ᑕᑯᑎᑦᑎᕗᖅ ᑲᓲᕕᑎᕝᑯᑦ ᐊᖓᔪᖅᑳᖓᓂᒃ ᐋᓐᑐᕉ ᓯᓂᐅ ᐱᕈᖅᑐᓂᒃ ᐃᖃᓗᐃᑦ ᓯᐊᕕᐊ ᒍᕆᓄᓪ ᒥᕐᖑᐃᕐᓯᕕᒃᒥᑦ ᑖᓐᓇ ᐳᓛᖅᑎᓪᓗᒍ ᓄᓇᓕᐸᐅᔭᓄᑦ ᔫᓂ 19-ᖑᑎᓪᓗᒍ."

"Leona Aglukkaq, Nunavut’s Conservative candidate, shows Conservative leader Andrew Scheer some plants in Iqaluit’s Sylvia Grinnell Park during his visit to the city on June 19."


(ᐊᔾᔨᓕᐅᕆᔨ ᐃᐊᒪ ᑐᕌᓐᑐ)


"ᓄᓇᕗᒧᑦ ᑳᓐᓲᕕᑎᕝᑯᓐᓄᑦ ᓂᕈᐊᒐᒃᓴᖅ ᐅᖃᖅᑐᖅ ᑲᓐᓲᕕᑎᕝᑯᑦ ᒐᕙᒪᙳᕐᓂᐊᖅᐸᑕ, ᐱᑕᖃᕈᓐᓃᖅᑎᑦᑎᓇᔭᖅᑐᑦ ᐳᔪᕐᒧᑦ (carbon) ᑖᒃᓯᒥᑦ ᓲᖃᐃᒻᒪᑦ “ᐊᑭᒋᔭᐅᔪᓂᒃ ᖁᕝᕙᖅᐹᓪᓕᖅᑎᖕᒪᑦ ᑭᓱᓕᒫᑦᑎᐊᓄᑦ.”"

"Nunavut’s Conservative candidate says that if her party forms the next government, they would eliminate the carbon tax because it “increased the cost of absolutely everything.”"


ᓕᐅᓇ ᐊᒡᓘᒃᑲᖅ ᐱᒋᐊᓕᓚᐅᕐᐳᖅ ᓂᕈᐊᒐᒃᓴᐅᓂᕐᒧᑦ ᓄᓇᕗᒥ ᓄᓇᓕᖕᓅᑲᑕᖕᓂᖓ.

Leona Aglukkaq is setting off on a campaign tour across the territory.


ᓄᓇᕗᒧᑦ ᒪᓕᒐᓕᕆᔨᕐᔪᐊᖑᓂᖑ ᐱᒋᐊᓕᓚᐅᕐᐸᖓ ᓂᕈᐊᒐᒃᓴᐅᓂᖓ ᐃᖃᓗᖕᓂ ᖃᓄᐃᓕᐅᕐᓂᖃᖅᑎᑦᑎᓪᓗᓂ ᓯᑎᐱᕆ 12-ᒥᑦ ᕗᕉᐱᓱ ᑐᔪᕐᒥᕕᒃᒥ.

The former Nunavut MP launched her campaign at an event in Iqaluit on Sept. 12 at the Frobisher Inn.


ᑭᖑᓂᐊᒍᑦ ᑲᖏᖅᖠᓂᕐᒧᑦ ᖃᖓᑕᓚᐅᕐᑐᖅ ᖃᐅᒃᐸᙳᖅᑎᓪᓗᒍ ᐃᖃᓗᖕᓄᑦ ᐅᑎᒃᑲᓐᓂᕐᓂᐊᓵᕐᓂᖓᓂᒃ ᐱᓇᓱᐊᕈᓯᐅᓂᐊᕐᑐᒥᒃ.

She then flew to Rankin Inlet the next day before returning to Iqaluit the following week.


ᓄᓇᑦᓯᐊᕐᒥ ᐱᕙᓪᓕᐊᔪᑦ ᐅᖃᓪᓚᖃᑎᖃᕈᓐᓇᓚᐅᕐᒪᑕ ᐊᒡᓘᒃᑲᕐᒥᒃ ᐃᖃᓗᖕᓃᑎᓪᓗᒍ.

Nunatsiaq News sat down with Aglukkaq while she was in Iqaluit.


"ᐅᓇ ᐳᔪᕐᒧᑦ ᑖᒃᓯ (carbon tax) “ᖁᕝᕙᖅᐹᓪᓕᖅᑎᑦᑎᖕᒪᑦ ᖃᖓᑕᓲᒃᑯᑦ ᐊᑭᓂᒃ, ᓂᐅᕕᒐᒃᓴᓂᒃ, ᐊᐅᓪᓚᖅᑎᑦᑎᓂᕐᒧᑦ, ᐊᖑᓇᓱᖕᓂᕐᒧᑦ ᐊᒻᒪ ᓇᖕᒥᓂᖅ ᐃᒡᓗᖃᕐᓂᕐᒧᑦ,” ᐅᖃᕐᓯᒪᔪᖅ ᐊᒡᓘᒃᑲᐅᑉ ᓂᕈᐊᒐᒃᓴᐅᓂᕐᒧᑦ ᐊᑭᓐᓇᒥᐅᑕᖅ ᒪᓂᓴᐅᑎᖓ."

"The carbon tax “has raised the cost of air travel, consumer goods, shipping, hunting and home ownership,” reads Aglukkaq’s campaign poster."


ᐊᒡᓘᒃᑲᖅ ᐅᖃᓚᐅᕐᒥᔪᖅ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ ᐅᓇ ᑖᓰᕈᑎ ᓈᒻᒪᙱᑦᑐᒃᑯᑦ ᐊᒃᑐᐃᒍᑎᖃᕐᓂᖓᓂᒃ ᐸᐃᕆᕝᕕᖕᓂᒃ ᐊᒻᒪ ᐃᓐᓇᑐᖃᐃᑦ ᐊᖏᕐᕋᖏᓐᓄᑦ ᖁᕝᕙᕆᐊᖅᑕᐅᓂᖓᓄᑦ ᐅᖅᑰᓴᐅᑎᒃᓴᖅ.

Aglukkaq also told Nunatsiaq News the tax would negatively affect daycares and elders’ homes by increasing heating costs.


“ᑕᒪᐃᓐᓂᓕᒫᖅ ᓴᓈᕆᔭᐅᔪᑦ ᐊᒃᑐᖅᑕᐅᖕᒪᑕ ᑕᔅᓱᒧᖓ ᐳᔪᕐᒧᑦ ᑖᒃᓯᒧᑦ.”

“Every business is impacted by a carbon tax.”


ᐊᒡᓘᒃᑲᖅ ᐅᖃᖅᑐᖅ.


“ᐅᓇ ᐳᔪᕐᒧᑦ ᑖᒃᓰᔭᕈᑎ ᐊᑭᓕᕐᓱᐃᕌᓂᒍᓐᓇᙱᑎᓪᓗᑕ ᐃᒪᐃᓕᖓᖕᒪᑦ ᓲᕐᓗ ᖃᕋᓴᐅᑉ ᐃᒡᓗᐊ ᐃᒡᓗᐊᓄᑦ ᐅᖃᕈᓐᓇᕋᓂ.”

“Introducing a carbon tax while we have affordability issues is one side of the brain not talking to the other.”


"ᑭᓯᐊᓂᓕ ᔪᐊᔾ ᕼᐃᒃᔅ, ᓄᓇᕗᑦ ᑮᓇᐅᔭᓕᕆᓂᕐᒧᑦ ᒥᓂᔅᑕᖓ, ᑐᓴᖅᑎᑦᑎᓚᐅᕐᓯᒪᔪᖅ ᒪᐃᖑᑎᓪᓗᒍ ᐊᖏᖃᑎᒌᒍᑎᒃᑯᑦ ᐋᑐᕚᒥ, ᖃᐅᒻᒪᖁᑎᑦ ᐊᒻᒪ ᖃᖓᑕᓲᓄᑦ ᐅᕐᓱᐊᓗᐃᑦ ᓄᓇᕗᒻᒥ ᐱᒋᔭᐅᓯᒪᓕᕐᑐᑦ ᑕᒪᑐᒧᖓ ᑖᒃᓰᕈᑎᒧᑦ ᐃᓚᐅᑎᑕᐅᙱᓐᓂᕋᓚᐅᕐᑕᖏᑦ."

"But George Hickes, Nunavut’s finance minister, announced in May that through an agreement with Ottawa, electricity and aviation fuel for aircraft operating within the territory are exempt from the tax."


ᓄᓇᕗᑦ ᒐᕙᒪᖓᑦ ᐊᒻᒪ ᐃᑲᔫᑎᖃᖅᑎᑦ ᓇᑉᐸᖓᓄᑦ ᐊᑭᓕᐅᑎᒃᓴᓂᒃ ᐳᔪᕐᒧᑦ ᑖᒃᓰᔭᕈᑎᒥᑦ ᓄᓇᕗᒥᑦᐅᓄᑦ.

The territorial government has also subsidized half the cost of the carbon tax for Nunavut residents.


"ᐊᒡᓘᒃᑲᐅᑉ ᓂᕈᐊᒐᒃᓴᐅᒍᑎᒋᔭᖏᑦ ᓄᓇᕗᒧᑦ ᑎᓴᒪᓂᒃ ᓯᕗᓪᓕᐅᑎᒐᒃᓴᖃᖅᑐᑦ: ᐊᑭᓕᒐᕐᓂᕐᓂᖅᓴᓂᒃ, ᐃᒡᓗᓕᕆᓂᖅ, ᐃᓱᒪᒃᑯᑦ ᐋᓐᓂᐊᕐᑐᓕᕆᓂᖅ ᐊᒻᒪᓗ ᓴᓇᕝᕕᒃᓴᓕᐅᕐᓂᖅ."

"Aglukkaq’s platform for Nunavut has four priorities: affordability, housing, mental health and infrastructure."


“ᖃᓄᕐᓕ ᒐᕙᒪᐅᓗᑕ ᐊᒻᒪᓗ ᐃᒻᒥᒃᑰᖓᔪᑦ ᐱᓕᕆᐊᖃᖅᑐᑦ ᐊᒻᒪᓗ ᓄᓇᕗᑦ ᒐᕙᒪᖓ ᐱᓕᕆᖃᑎᒌᒍᓐᓇᖅᐸᑦ ᐆᒥᖓ ᐊᖏᔪᒻᒪᕆᐊᓗᖕᒥᓐ ᐃᒡᓗᑖᕆᐊᖃᕐᓂᖅ ᐅᑭᐅᕐᑕᖅᑐᓕᒫᒥ?”

“How can we as a government and private sector and territorial government work together to address this huge issue of social housing needs throughout the North?”


"ᐃᒡᓗᓕᕆᓂᕐᒧᑦ ᐊᒡᓘᒃᑲᐅᑉ ᓂᕈᐊᒐᒃᓴᐅᒍᑎᖓᓄᑦ ᓯᕗᓪᓕᐅᑎᒋᔭᖓ ᐃᒪᐃᓕᖓᔪᖅ ᐋᕿᒃᓱᐃᓇᔭᕐᓂᖓᓂᒃ ᖃᓄᐃᓕᐅᕈᑎᒃᓴᐅᓇᔭᖅᑐᓂᒃ ᐃᓚᖃᕐᓗᓂ ᐃᒡᓗᒃᓴᓂᒃ ᐃᑲᔪᖅᑕᐅᒋᐊᖃᕐᓂᕐᒧᑦ, ᐃᓐᓇᑐᖃᐃᑦ ᐃᒡᓗᒃᓴᖏᓐᓂᒃ ᐊᒻᒪᓗ ᐊᔪᕈᑎᖃᖅᑐᓄᑦ ᐃᒡᓗᒃᓴᓂᒃ."

"The housing portion of Aglukkaq’s campaign priorities says she will develop a comprehensive strategy that includes transitional housing, elders’ housing and housing for those with special needs."


"ᒐᕙᒪᑐᖃᒃᑯᑦ ᐊᒻᒪ ᑎᐅᕆᑑᕇᑦ ᒐᕙᒪᖏᑦ ᐊᒻᒪ ᐃᓱᒪᒋᔭᖃᕆᐊᖃᕐᒥᔪᑦ ᓴᖅᑭᑦᑎᕚᓪᓕᕈᑎᓂᒃ ᓇᖕᒥᓂᖅ ᐃᒡᓗᖃᓕᕈᓐᓇᕐᓂᕐᒥᒃ, ᐅᑲᖅᑐᖅ."

"The federal and territorial governments also need to consider boosting private homeownership, she said."


ᐊᒡᓘᒃᑲᖅ ᐅᖃᓚᐅᕐᒥᔪᖅ ᐅᑭᐅᕐᑕᖅᑐᕐᒥ ᐱᓕᕆᕝᕕᒃᓴᒃᓴᓂᒃ ᓴᓇᕝᕕᐅᓇᔭᖅᑐᓂᒃ ᐊᒻᒪᓗ ᐃᓱᒪᒃᑯᑦ ᐋᓐᓂᐊᖃᖅᑕᐃᓕᓂᕐᒥᑦ ᐃᓕᓐᓂᐊᖅᑎᑦᑎᓂᕐᒥᒃ ᓄᓇᕗᒻᒥᐅᓄᑦ.

Aglukkaq said she also promises to invest in northern infrastructure projects and mental health training for Nunavummiut.


"“ᓄᓇᕗᑦ ᐊᖏᔪᐊᓘᖕᒪᑦ ᓯᒡᔭᖃᑦᑎᐊᖅᖢᓂ ᑲᓇᑕᒥ ᐊᒻᒪᓗ ᓱᓕ ᕿᒪᒃᑕᐅᓯᒪᕗᒍᑦ ᐊᑐᕆᐊᓕᖕᓂᒃ ᑕᕆᐅᕐᒥᐅᑕᓄᑦ ᐱᓕᕆᔾᔪᑎᒃᓴᓂᒃ ᓄᓇᑦᑎᓐᓂᒃ, ᑕᐃᒪᓕ ᐃᓱᒪᒋᔭᕆᐊᖃᕋᑦᑎᒍᑦ ᐊᖏᔪᐊᓗᐃᑦ ᖃᓄᐃᓕᐅᕈᑎᒃᓴᑦ ᑕᐃᒪᐃᑦᑐᑎᑐᑦ ᐅᑭᐅᕐᑕᖅᑐᕐᒥᑦ,” ᐅᖃᖅᑐᖅ."

"“Nunavut is the largest coastal region of Canada and we still lag behind in adequate marine infrastructure in our region, so getting back on track with major investments of that nature in the North,” she said."


"“ᐱᓕᕆᐊᕆᔭᕆᐊᖃᕋᑦᑎᒍᑦ ᐃᒡᓗᖃᕆᐊᖃᕐᓂᖅ, ᐊᔪᕈᓐᓃᕐᓴᖅᑎᑦᑎᓂᖅ ᓄᓇᕗᒻᒥᐅᓂᒃ ᐃᓱᒪᓕᕆᓂᒃᑯᑦ ᐋᓐᓂᐊᖃᖅᑕᐃᓕᓂᕐᒥᒃ ᐱᔨᑦᑎᕋᐅᑎᓂᒃ ᓄᓇᓕᕗᑦ ᐃᑲᔪᕈᓐᓇᕐᓂᐊᕋᑦᑎᒍᑦ.”"

"“We need to address the need of building capacity, of training Nunavummiut to provide mental health services to support our communities.”"


"ᐊᐱᕆᔭᐅᒐᒥ ᐊᓱᙳᐃᑎᑦᑎᓇᔭᕋᐊᒃᓴᖓᓂᒃ ᒐᕙᒪᑐᖃᒃᑯᑦ ᐅᑭᐅᕐᑕᖅᑐᕐᒥᑦ ᓂᕿᑦᑎᐊᕙᓕᕆᓂᕐᒧᑦ ᐱᓕᕆᐊᒥᒃ, ᐊᒡᓘᒃᑲᖅ ᐅᖃᓚᐅᕐᑐᖅ ᐳᔪᕐᒧᑦ ᑖᒃᓰᔭᕈᑎ ᓂᕿᓂᒃ ᐊᑭᑦᑐᖅᐹᓪᓕᖅᑎᑦᑎᓯᒪᓂᖓᓂᒃ ᒪᐅᓇ ᖃᖓᑦᑕᐅᑎᖏᑦ ᐊᑭᑦᑐᕆᐊᖅᑕᐅᓂᖏᑦᑎᒍᑦ."

"When asked if she would make changes to the federal government’s Nutrition North program, Aglukkaq said the carbon tax has made food more expensive through increased shipping costs."


"ᐊᐱᕆᔭᐅᑎᓪᓗᒍ ᐃᓱᒪᔭᕆᐊᒃᓴᖓᓂᒃ ᑖᓐᓇ ᐱᓕᕆᓂᐅᔪᖅ ᐊᑐᕆᐊᒃᓴᖓᓂᒃ, ᐊᒻᒪ ᑕᐃᒪᐃᙱᒃᑯᓂᑦ, ᖃᓄᐃᓕᐅᕋᔭᕆᐊᒃᓴᖓᓂᒃ ᑖᔅᓱᒪ ᐳᔪᕐᒧᑦ ᑖᒃᓰᔭᕈᑎᐅᑉ ᐊᓯᐊᒍᑦ, ᐅᖃᓚᐅᕐᑐᕐᓕ ᐅᖃᖃᑎᖃᕋᔭᕐᓂᖓᓂᒃ ᓂᕿᑎᑦᐊᕙᓕᕆᔨᒃᑯᑦ ᐅᑭᐅᕐᑕᖅᑐᕐᒥᑦ ᑲᑎᒪᔨᖏᓐᓄᑦ."

"When asked if she thought the program was working and, if not, what she would do to fix it beyond scrapping the carbon tax, she said she would consult with the Nutrition North advisory committee."


"ᐅᖃᖅᖢᓂ ᑲᓲᕕᑎᕝᑯᑦ ᒐᕙᒪᙳᕈᑎᒃ, ᑖᒃᑯᐊ ᑲᑎᒪᔩᑦ ᐱᑕᖃᐃᓐᓇᕋᔭᕐᓂᕋᖅᖢᓂᒋᑦ."

"She said if the Conservatives formed government, that committee would remain in place."


“ᐱᒻᒪᕆᐊᓘᖕᒪᑦ ᐱᑕᖃᕐᓗᓂ ᐃᓄᖕᓂ ᐅᑭᐅᕐᑕᖅᑐᕐᒥᐅᑕᒥ ᐅᖃᐅᔾᔨᔪᓐᓇᖅᑐᒥ ᒐᕙᒪᒃᑯᓐᓂᒃ ᖃᓄᖅ ᐱᐅᓯᕚᓪᓕᖅᑎᑦᑎᒍᓐᓇᕆᐊᒃᓴᖅ ᐱᓕᕆᐊᒃᓴᒥᑦ.

“It’s important to have people on the ground from the North providing advice to the government on how to improve the program.


ᐅᓇ ᐱᐅᓪᓚᕆᐊᓗᙱᑦᑐᖅ ᐱᓕᕆᐊᒃᓴᖅ.


ᑭᓱᓕᒫᑦ ᐱᐅᓪᓚᕆᐊᓗᙱᒻᒪᑕ ᓄᓇᕐᔪᐊᒥ.


ᑭᓯᐊᓂᓕ ᐃᑲᔫᑎᑕᖃᕆᐊᖃᕐᒪᑦ ᐅᑭᐅᕐᑕᖅᑐᕐᒧᑦ ᓂᕿᓄᑦ.”

We do need a subsidy in the North for food.”


"ᐊᒡᓘᒃᑲᖅ ᓇᓗᓇᐃᓪᓚᕆᒍᒪᓚᐅᙱᑦᑐᖅ ᖃᓄᖅ ᐅᖃᐅᔨᖃᓕᕋᔭᕆᐊᒃᓴᖅ ᐅᑭᐅᕐᑕᖅᑐᕐᒥᑦ ᓂᕿᑦᑎᐊᕙᓕᕆᓂᖅ, ᑭᓯᐊᓂᓕ ᐅᖃᖅᖢᓂ ᐃᑲᔫᑎᒃᓴᖅᑕᖃᕆᐊᖃᕐᓂᖓᓂᒃ ᓂᕿᓄᑦ ᐊᒻᒪᓗ “ᐲᖅᑕᐅᑎᓐᓂᖓ” ᐃᑲᔪᕋᔭᙱᖢᓂ."

"Aglukkaq would not specifically say how she would address Nutrition North, but said a subsidy will still be needed on food and “removing is not an option.”"


"ᖃᖓᑦᑎᐊᓵᕐᓕ, ᖃᐅᔨᓴᕈᑎᕕᓂᐅᔪᑦ ᓴᖅᑭᑕᐅᓂᑯᑦ ᑲᓇᑕᒥ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑲᑐᔾᔨᖃᑎᒌᑦ ᐅᖃᓕᒫᒐᓕᐊᕆᕙᒃᑕᖏᓐᓂᒃ ᖃᐅᔨᓚᐅᕐᓂᕋᖅᖢᑎᒃ ᓂᕿ ᐊᔪᕐᓇᕐᓂᕐᓴᐅᓗᐊᓕᕐᓂᖓᓂᒃ ᓄᓇᕗᒥᑦ ᐅᕘᓇ ᐅᑭᐅᕐᑕᖅᑐᕐᒥᑦ ᓂᕿᑦᑎᐊᕙᓕᕆᓂᒃᑯᑦ, ᐅᑯᑎᒎᓇᖅ ᓇᓗᓇᐃᔭᖅᑕᐅᓯᒪᔪᓂᒃ ᑲᓇᑕᒥᑦ ᓄᓇᓕᖕᓂ ᐋᓐᓂᐊᖃᖅᑕᐃᓕᓂᕐᒧᑦ ᖃᐅᔨᓴᕈᑎᓂᒃ."

"Recently, research published in the Canadian Medical Association Journal found that food insecurity had actually worsened in Nunavut under Nutrition North, according to data from the Canadian Community Health Survey."


"ᐊᒡᓘᒃᑲᖅ ᐅᖃᓚᐅᕐᑐᖅ ᐱᓕᕆᐊᕆᓯᒪᓂᑯᖓ ᒥᓂᔅᑕᐅᓪᓗᓂ ᐊᕙᑎᓕᕆᓂᕐᒧᑦ ᐃᑲᔪᕈᑎᒋᓇᔭᕐᓂᕋᖅᖢᓂᐅᒃ ᓯᓚᐅᑉ ᐊᓯᙳᖅᐸᓪᓕᐊᓂᖓᒍᑦ ᐊᒻᒪᓗ ᐳᔪᐃᑦ ᓯᓚᐃᓐᓇᕐᒧᐊᖅᐸᓪᓕᐊᔪᑦ ᒥᒃᖠᕚᓪᓕᖅᑎᑕᐅᓂᖓᓂᒃ, ᑭᓯᐊᓂᓕ ᐅᖃᒻᒪᕆᓚᐅᙱᑦᑐᖅ ᖃᓄᖅ ᐱᓕᕆᐊᖃᕐᓂᐊᕐᒪᖔᑦ."

"Aglukkaq said her former experience as minister of environment would help her address climate change and reduce emissions, but did not specifically say how."


ᐅᖃᓚᐅᕐᑐ ᐃᑲᔪᕐᑐᐃᓂᐊᕐᓂᕋᖅᖢᓂ ᑭᕙᓪᓕᕐᒥ ᐊᑦᑕᑕᕈᓐᓇᐅᑎᓕᕆᓂᖅ (hydro-fibre link) ᐊᒻᒪᓗ ᒍᕇᔅ ᐸᐃ ᐊᖅᑯᑎᖓᓂᒃ ᐊᒻᒪᓗ ᕿᑎᕐᒥᐅᑦ ᑐᓚᒃᑕᖅᕕᒋᓇᔭᖅᑕᖓᓂᒃ ᐅᒥᐊᕐᔪᐊᓄᑦ.

She said she would also support the Kivalliq hydro-fibre link and the Grays Bay road and port in the Kitikmeot.


“ᐅᕐᓱᐊᓗᖕᒥᑦ ᐊᑐᕆᐊᖃᕈᓐᓃᕈᓐᓇᕐᓵᓕᓂᐊᖅᑰᖅᐱᑖ ᖃᓂᑦᑐᒃᑯ?

“Will we ever completely not depend on diesel anytime soon?


"ᐋᒃᑲ,” ᐅᖃᖅᑐᖅ."


"ᐅᑯᐊ ᑲᓐᓲᕕᑎᕝᑯᑦ ᐊᖓᔪᖅᑳᖓᑦ ᐋᓐᑐᕉ ᓯᐅ ᐃᖃᓗᖕᓄᐊᖅᑎᓪᓗᒍ ᔫᓂᐅᓚᐅᕐᓯᒪᔪᒥᑦ, ᐅᖃᓚᐅᕐᓯᒪᔪᖅ ᓄᓇᕗᑦ ᐋᕿᒃᓱᐃᔭᕆᐊᖃᕐᓂᖓᓂᒃ ᐊᑐᒃᑲᓐᓂᕈᓐᓇᖅᑐᓕᕆᓂᖅᒥᒃ, ᐅᖃᖅᖢᓂ “ᐊᔪᕐᓇᕆᔭᐅᒻᒪᕆᒃᑐᕐᓕ” ᐅᑯᑎᒎᓇᖅ ᒫᓐᓇ ᓕᐳᕈ ᒐᕙᒪᐅᔪᑎᒍᑦ."

"When Conservative Party leader Andrew Scheer visited Iqaluit in June, he said the territory needs to develop its natural resources, something he said is “virtually impossible” under the current Liberal government."


ᐊᒡᓘᒃᑲ ᐅᖃᓚᐅᕐᒪᑦ ᐅᒃᐱᕈᓱᖕᓂᕋᖅᖢᓂ ᐊᑐᐊᒐᐃᑦ ᐋᕿᒃᑕᐅᓯᒫᓂᓕᖅᑐᑦ ᐃᓄᖕᓂ ᐅᖃᖃᑎᕋᕈᓐᓇᕐᓂᕐᒥ ᐊᑐᒃᑲᓐᓂᕈᓐᓇᖅᑐᓕᕆᓂᕐᒧᑦ ᐱᕙᓪᓕᐊᔪᓕᕆᓂᕐᒥᑦ ᐊᒻᒪᓗ ᒫᓐᓇ ᐋᕿᒃᑕᐅᓂᐊᕆᐊᒃᓴᖅ ᓇᓗᓇᖅᖢᓂ.

"Aglukkaq said she is confident the policies already in place to consult Inuit on natural resource development will decide what will be, and won’t be, developed."


"“ᓄᓇᕗᑦᒥ ᓄᓇᑖᕐᓂᕐᒧᑦ ᐊᖏᕈᑎᑦ ᑐᑭᓯᒋᐊᖅᑎᑦᑎᓯᒪᖕᒪᑕ ᖃᓄᖅ ᓇᖕᒥᓂᕆᔭᐅᔪᑦ ᐱᓕᕆᐊᖑᔭᕆᐊᖃᕐᓂᖏᓐᓂᒃ ᐅᑭᐅᕐᑕᖅᑐᕐᒥᓐ.. ᓄᓇᑖᕐᓂᕐᒧᑦ ᐊᖏᕈᑎᑦ, ᐃᓱᒪᒋᔭᒃᑯᓪᓕ, ᐱᒻᒪᕆᐅᓛᙳᖕᒪᑦ ᐊᕙᑎᓕᕆᓂᕐᒥᑦ ᐸᕐᓇᐅᑎᓂᒃ."

"“The Nunavut Land Claims Agreement explains how business gets done in the North…. The land claims agreement, in my view, is the most comprehensive environmental plan."


"ᓴᐳᔾᔨᓯᒪᖕᒪᑦ ᓄᓇᑦᑎᓐᓂᒃ, ᓴᐳᔾᔨᓯᒪᓪᓗᓂ ᐃᒪᑦᑎᓐᓂᒃ, ᓴᐳᔾᔨᓯᒪᓪᓗᓂ ᓂᕐᔪᑎᑦᑎᓐᓂᒃ."

"It protects our land, it protects our waters, it protects our wildlife."


“ᐋᕿᒃᑕᐅᓯᒫᓂᓕᕐᒪᑦ ᐱᔭᕆᐊᓕᖕᓂᑦ ᖃᓄᖅ ᐱᓕᕆᐊᒃᓴᐃᑦ ᐱᓕᕆᐊᖑᔭᕆᐊᖃᕐᓂᖏᓐᓂᒃ.

“It’s already set out in terms of how projects proceed.


ᐊᒻᒪᓕ ᒪᓕᒐᓕᕆᓂᒃᑯᑦ ᐱᒻᒪᕆᐅᓕᖅᑎᓯᒪᓪᓗᓂ ᐊᒻᒪ ᐱᒃᑯᒋᔭᕆᐊᖃᒻᒪᕆᒃᖢᑎᒍᑦ.

And that’s a constitutionally entrenched agreement that we should be very proud of.


"ᐊᒻᒪᓗ ᐃᓱᒪᓕᐊᕆᔭᐅᔪᑦ ᐅᑭᐅᕐᑕᖅᑑᑉ ᒥᒃᓵᓄᑦ ᐃᓄᖕᓂᙶᕆᐊᖃᕐᒪᑦ ᐅᑭᐅᕐᑕᖅᑐᕐᒥᐅᓂᒃ, ᐋᑐᕚᒥᐅᙱᑦᑐᖅ.”"

"And decisions about the Arctic should be made by people of the Arctic, not Ottawa.”"


"ᐊᒡᓘᒃᑲᖅ ᐊᖓᔪᖅᑳᖃᕐᕕᒃ ᕿᒪᓚᐅᖅᑕᖓ ᒥᑦᑎᒪᑕᓕᓕᐊᖅᖢᓂ ᐊᒻᒪ ᐃᒃᐱᐊᕐᔪᒃᒧᑦ ᓯᑎᐱᕆ 19-ᖑᑎᓪᓗᒍ, ᑎᑎᕋᕐᕕᖓ ᐅᖃᓚᐅᕐᑐᑦ."

"Aglukkaq left the capital for Pond Inlet and Arctic Bay on Sept. 19, her office said."


"ᐸᕐᓇᒃᓯᒪᖕᒥᔪᖅ ᐸᖕᓂᖅᑑᒧᑦ,, ᕿᑭᖅᑕᖅᔪᐊᖅᒧᑦ ᐊᒻᒪ ᑭᖑᖅᑐᒑᐱᒃᒧᑦ ᐊᖅᑯᓵᕈᒪᓪᓗᓂ ᑭᕙᓪᓕᕐᒧᑦ ᐊᒻᒪ ᕿᑎᕐᒥᐅᓄᑦ ᐅᐸᓚᐅᙱᓐᓂᕐᒥᓂᒃ."

"She also plans to make stops in Pangnirtung, Qikiqtarjuaq and Clyde River, before making stops in the Kivalliq and Kitikmeot regions."


ᒪᓕᒐᓕᐅᕐᑎᑦ ᕿᓂᕐᓂᐊᖅᑐᑦ ᓄᑖᒥ ᓄᓇᕗᒥᑦ ᐅᖃᐅᓯᕐᓄᑦ ᑲᒥᓯᓇᒃᓴᒥ

MLAs to launch search for new Nunavut languages commissioner


ᕼᐋᓚᓐ ᑲᓚᖓᓐᐳᒡ ᐃᖅᑲᓇᐃᔮᒥᓂ ᓄᖅᑲᖅᐳᖅ ᐋᓐᓂᐊᕐᓂᓕᕆᓂᕐᒧᑦ

Helen Klengenberg resigns for health reasons


"ᓄᓇᕗᑦ ᒪᓕᒐᓕᐅᕐᑎᑦ ᖃᓂᑦᑐᒥ ᕿᓂᓕᕐᓂᐊᖅᑐᑦ ᓄᑖᒥ ᓄᓇᕗᒥᑦ ᐅᖃᐅᓯᕐᓄᑦ ᑲᒥᓯᓇᒃᓴᒥᑦ, ᐅᓇ ᕼᐊᓚᓐ ᑲᓚᖓᓐᐳᒡ ᐃᖅᑲᓇᐃᔮᒥᓂ ᓄᖅᑲᓚᐅᖅᑎᓪᓗᒍ."

"Nunavut MLAs will soon launch a search for a new Nunavut languages commissioner, following the recent resignation of Helen Klengenberg from the position."


ᑲᓚᖓᓐᐳᒡ ᐅᖃᐅᓯᕐᓄᑦ ᑲᒥᓯᓇᐅᓯᒪᔪᖅ 2017-ᒥ ᐱᒋᐊᖅᖢᓂ.

Klengenberg had served as languages commissioner since June 2017.


By ᓄᓇᑦᓯᐊᕐᒥ ᐱᕙᓪᓕᐊᔪᑦ


"ᓄᓇᕗᒥᑦ ᒪᓕᒐᓕᐅᕐᑎᑦ ᖃᓂᑦᑐᒥ ᕿᓂᓕᕐᓂᐊᖅᑐᑦ ᓄᑖᒥ ᐅᖃᐅᓯᕐᓄᑦ ᑲᒥᓯᓇᒃᓴᒥ, ᐅᓇ ᓄᖅᑲᓚᐅᕐᑎᓪᓗᒍ ᕼᐊᓚᓐ ᑲᓚᖓᓐᐳᒡ ᑖᔅᓱᒥᖓ ᐃᖅᑲᓇᐃᔮᒥᑦ."

"Nunavut MLAs will soon launch a search for a new languages commissioner, following the recent resignation of Helen Klengenberg from the position."


"ᑲᓚᖓᓐᐳᒡ, ᓄᓇᕗᒥᑦ ᐅᖃᐅᓯᕐᓄᑦ ᑲᒥᓯᓇᐅᓯᒪᔪᖅ ᐱᒋᐊᖅᖢᓂ ᔫᓂ 2017-ᒥ, ᓄᖅᑲᓕᓚᐅᕐᐳᖅ ᖃᖓᑦᑎᐊᓵᖅ ᐋᓐᓂᐊᕐᓂᓕᕆᓂᕐᒧᑦ."

"Klengenberg, who has served as Nunavut’s languages commissioner since June 2017, resigned recently for health reasons."


"ᐅᓇ ᐅᖃᐅᓯᕐᓄᑦ ᑲᒥᓯᓇ ᐱᓕᕆᔨᒻᒪᕆᐅᓂᖓᓂᒃ ᒪᓕᒐᓕᕆᔨᕐᔪᐊᓄᑦ ᓄᓇᕗᒥᑦ ᐊᒻᒪᓗ ᐅᓂᒃᑳᓕᐅᕆᐊᖃᖅᐸᒃᖢᓂ ᑲᑎᒪᔨᕐᔪᐊᓄᑦ, ᑕᐃᒪᓕ ᒫᓐᓇ ᒪᓕᒐᓕᐅᖅᑏᑦ ᑲᓚᖓᓐᐳᒡ ᐃᓇᖏᖅᑎᒋᓂᐊᖅᑕᖓᓂᒃ."

"Because the languages commissioner is an officer of the Legislative Assembly of Nunavut and reports directly to the assembly, it’s now up to MLAs to recruit Klengenberg’s successor."


"ᑕᐃᒪᐃᓕᐅᕋᔭᖅᑐᑦ ᐊᐅᓚᑦᑎᖏᓐᓄᑦ ᐊᒻᒪ ᐱᔨᑦᑎᕋᐅᑎᓄᑦ ᑲᑎᒪᔨᑎᒍᑦ, ᑖᒃᑯᐊ ᑲᑎᒪᔨᕋᓛᑦ ᒪᓕᒐᓕᐅᕐᑎᓄᑦ ᑲᒪᒋᔭᖃᖅᑐᑦ ᒪᓕᒐᓕᕆᕝᕕᐅᑉ ᐊᐅᓚᑦᑎᓂᕐᒧᑦ ᐱᓕᕆᐊᖏᓐᓂᒃ, ᐅᖃᖅᑎᑦᑎᔨ ᓯᒥᐅᓐ ᒥᒃᑯᙳᐊᒃ ᐅᖃᓚᐅᕐᑐᖅ ᐅᖃᓪᓚᓚᐅᑲᒃᖢᓂ ᓯᑎᐱᕆ 17-ᖑᓚᐅᕐᑐᒥᓐ."

"They’ll do that through their management and services board, which is a committee of MLAs that looks after the assembly’s administrative affairs, Speaker Simeon Mikkungwak said in a short statement this past Sept. 17."


"“ᐃᓱᒪᔪᖓ ᐅᑯᐊ ᐊᐅᓚᑦᑎᓂᕐᒧᑦ ᐊᒻᒪ ᐱᔨᑦᑎᕋᐅᑎᓕᕆᔨᒃᑯᑦ ᑲᑎᒪᔨᖏ ᐱᒋᐊᓕᕐᓂᐊᕆᐊᒃᓴᖏᓐᓂᒃ ᐃᖅᑲᓇᐃᔮᖅᑖᖅᑎᑦᑎᕙᓪᓕᐊᓇᓱᖕᓂᕐᒥ ᑖᔅᓱᒥᖓ ᖃᓂᑦᑐᒥ ᐊᒻᒪᓗ ᑐᓴᖅᑎᑦᑎᓂᐊᖅᖢᑕ ᑕᐃᒪᐃᑦᑕᕆᐊᖃᕈᑦᑕ ᐃᓇᙱᕐᓯᓯᒪᑲᐃᓐᓇᕐᓂᐊᖅᑐᒥᑦ,” ᒥᒃᑯᙳᐊᒃ ᐅᖃᓚᐅᕐᑐᖅ."

"“I anticipate that the management and services board will begin its recruitment process for this position in the near future and will make announcements as required with respect to an acting appointment,” Mikkungwak said."


"ᐅᖃᐅᓯᕐᓄᑦ ᑲᒥᓯᓇᐅᑉ ᐃᖅᑲᓇᐃᔮᖓᑦ, ᐅᑯᑎᒎᓇᕐᓕ ᐱᓕᕆᐊᒃᓴᑎᒍᑦ ᓇᓗᓇᐃᕐᑕᐅᓯᒪᔪᓂᒃ ᐱᒻᒪᕆᖕᓂᒃ ᐅᖃᐅᓯᕐᓄᑦ ᐱᖁᔭᕐᔪᐊᕐᒥᑦ, ᐃᒪᐃᓕᖓᔪᖅ ᐅᖃᐅᓯᕐᓄᑦ ᐱᔪᓐᓇᐅᑎᓂᒃ ᓇᐅᑦᑎᕐᓱᖅᑎᐅᓗᓂ ᓄᓇᕗᒥᑦ."

"The languages commissioner’s job, according to a mandate described in the Official Languages Act, is to act as a language rights watchdog in Nunavut."


"ᑲᓚᖓᓐᐴᒡ ᑎᒃᑯᐊᕐᑕᐅᓚᐅᕐᓯᒪᔪᖅ 2017-ᒥᑦ ᐊᑯᓂᕈᓗᒃ ᕿᓂᓚᐅᕐᖢᑎᒃ ᐊᕐᕌᒍᓕᒫᑲᓴᖕᒥᒃ, ᐅᓇ ᓄᖅᑲᑳᓪᓚᒃᑎᓪᓗᒍ ᓵᓐᑐᕋ ᐃᓅᑎᖅ ᔫᓂ 2016-ᒥᑦ."

"Klengenberg’s appointment in 2017 came after a lengthy search that took about a year, following the abrupt resignation of Sandra Inutiq in June of 2016."


ᐃᓅᑎᖅ ᐃᖅᑲᓇᐃᔮᒥᓂᒃ ᓄᖅᑲᓚᐅᕐᓯᒪᔪᖅ ᑕᖅᑭᖅ ᐊᓂᒍᖅᑎᓪᓗᒍ ᐅᓂᒃᑳᓕᐊᖏᓐᓂᒃ ᑐᓂᓯᓚᐅᖅᑎᓪᓗᒍ ᕿᑭᖅᑕᓂ ᐋᓐᓂᐊᕕᐊᓘᑉ ᒥᒃᓵᓄᑦ ᐃᒪᓐᓇ ᐋᓐᓂᐊᕕᒃ ᐅᖃᐅᓯᓕᕆᓂᕐᒧᑦ ᐊᑐᐊᒐᖃᙱᙵᓂᒃ ᐊᒻᒪᓗ ᐱᔨᑦᑎᕋᐅᑎᖃᑦᐊᙱᖢᑎᒃ ᐃᓄᒃᑎᑐᑦ ᐊᒻᒪ ᐅᐃᕖᑐᑦ ᐅᖃᕈᓐᓇᖅᑐᓄᑦ ᑕᑯᔭᐅᔭᖅᑐᕐᓯᒪᔪᓄᑦ.

Inutiq quit the position only about a month after submitting a report on the Qikiqtani General Hospital that found the hospital had no language policy and offered poor services to Inuktitut- and French-speaking patients.


ᐅᖃᓚᐅᕐᓯᒪᒋᓪᓗᓂ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᒥᓂᔅᑕᐅᑉ ᑐᒡᓕᖓ ᐊᕐᕌᒍᓕᒫᖅ ᑎᑎᖃᖁᑎᓂᒃ ᐊᑐᕆᐊᖃᖅᑕᖏᓐᓂᒃ ᖃᐅᔨᓴᕐᓂᕐᒧᑦ ᐱᓇᓱᓚᐅᕐᓯᒪᓂᖓᓂᒃ.

She also said it took the deputy minister of health more than a year to supply some files required for her investigation.


"ᑭᖑᓂᐊᒍᓪᓕ, ᒪᓕᒐᓕᐅᕐᑎᑦ ᒪᓂᓴᐅᑎᓕᐅᓕᓚᐅᕐᓯᒪᔪᑦ ᐃᖅᑲᓇᐃᔮᒃᓴᒧᑦ ᐱᖓᓱᖅᖢᑎᒃ ᑎᒃᑯᐊᕐᓯᓚᐅᖅᑎᓐᓇᒋᑦ ᑲᓚᖓᓐᐳᒡᒥᑦ."

"After that, MLAs advertised the position three times before they were able to recruit Klengenberg."


"2017-ᒥ, ᐅᖃᐅᓯᕐᓄᑦ ᑲᒥᓯᓇᐅᑦ ᐃᖅᑲᓇᐃᔮᖓ ᐊᕐᕌᒍᒧᑦ ᐊᑭᓕᖅᑕᕝᕕᖃᓚᐅᕐᓯᒪᔪᖅ ᒫᓂ $119,000-ᒥᑦ $170,000-ᒧᑦ ᐊᕐᕌᒍᒥᑦ, ᐅᑭᐅᕐᑕᖅᑐᕐᒦᒍᑎᖃᖅᖢᓂ $15,016 ᐊᕐᕌᒍᒧᑦ, ᐅᓪᓗᓂᒃ 25-ᓂ ᕿᑲᕈᓐᓇᕐᓗᓂ ᐊᕐᕌᒍᒥ ᐊᑭᓕᕐᓱᖅᑕᐅᓗᓂ ᐊᒻᒪᓗ ᐊᓯᖏᓐᓂᒃ ᐊᔾᔨᒌᙱᑦᑐᓂᒃ ᐃᑲᔫᑎᒃᓴᓂᒃ."

"In 2017, the languages commissioner job paid an annual salary ranging from $119,000 to $170,000 a year, with a northern allowance of $15,016 per year, 25 days a year of paid holidays and various other benefits."


ᑲᓇᑕᒥ ᐃᓄᐃᑦ ᑲᑐᔾᔨᖃᑎᒌᖏᑦ ᐊᖏᒡᓕᒋᐊᖅᑎᑦᑎᓂᕐᒥᒃ ᖃᓄᐃᓕᐅᕈᑎᒃᓴᒥᑦ ᐃᓄᐃᑦ ᓄᓇᖓᓂ

National Inuit org wants nation-building effort for Inuit Nunangat


"ᐃᓄᐃᑦ ᑕᐱᕇᑦ ᑲᓇᑕᒥ ᓂᕈᐊᒐᒃᓴᐅᔾᔪᑎᒋᔭᖏᓐᓄᑦ ᓯᕗᓪᓕᐅᑎᑕᐅᔪᑦ ᐃᓚᖃᓚᐅᕐᑐᖅ ᒥᒃᖠᕚᓪᓕᖅᑎᑦᑎᓂᕐᒥᒃ ᐊᔾᔨᒌᙱᑎᑦᑎᕙᖕᓂᕐᒥᒃ, ᐃᒡᓗᓕᐅᕐᓂᖅ ᐱᓕᕆᕝᕕᒃᓴᓂᒃ, ᐃᓄᐃᑦ ᓇᖕᒥᓂᕐᒧᑦ ᐱᓇᓱᐊᕈᒪᓂᖏᑦ"

"ITK’s election priorities include reducing inequity, building infrastructure, Inuit self-determination"


ᑲᓇᑕᒥ ᐃᓄᖕᓂᑦ ᑭᒡᒐᖅᑐᐃᔪᑦ ᑲᑐᔾᔨᖃᑎᒌᑦ ᐱᔪᒪᔪᑦ ᐊᖏᓂᕐᓴᒥᑦ ᐱᕈᖅᑎᑦᑎᕙᓪᓕᐊᓂᕐᒧ ᖃᓄᐃᓕᐅᕈᑎᒃᓴᓂᒃ ᐃᓄᐃᑦ ᓄᓇᖓᓄᑦ “ᓇᓕᒧᒃᓯᐅᑎᔪᓐᓇᖅᑐᒥᒃ ᐋᕿᒃᓱᖅᑕᐅᕙᓪᓕᐊᓂᕆᔭᐅᓂᑯᖓᓂ ᑲᓇᑕᓕᒫᒃᑯᑦ ᓄᓇᓯᐅᑎᓄᑦ ᐊᖅᑯᑎᓕᐊᖑᓂᑯᒥᒃ ᐅᕝᕙᓘᓐᓃᑦ ᓄᓇᓯᐅᑎᑯᑖᒧᑦ ᐊᖅᑯᑎᓕᐊᕕᓂᖅᑐᑦ ᐊᑦᑕᑕᖃᑎᒌᒍᑎᒥ ᑲᓇᑕᐅᑉ ᑲᓇᖕᓇᖓᓂᒃ ᐱᖓᖕᓇᖓᓄᑦ.”

Canada’s national Inuit representative organization wants a major nation-building exercise for Inuit Nunangat “comparable in scale to the development of the trans-Canadian highway or the trans-national railway [that] connected Western and Eastern Canada.”


ᑲᓇᑕᒥ ᐃᓄᐃᑦ ᑲᑐᔾᔨᖃᑎᒌᖏᑦ ᑐᓴᖅᑎᑦᑎᒻᒪᕆᓚᐅᕐᐳᑦ ᑭᓇᑐᐃᓐᓇᓄᑦ ᑲᓇᑕᒥ ᒐᕙᒪᑐᖃᒃᑯᓐᓄᑦ ᐊᐅᓚᑦᑎᔨᐅᓕᕐᓂᐊᖅᑐᓄᑦ: ᐱᒋᐊᖅᑎᑦᑎᓗᑎᒃ ᐊᖏᔪᒻᒪᕆᖕᒥᑦ ᑲᓇᑕᒧᑦ ᐊᑦᑕᖃᑕᐅᔾᔪᑎᒃᓴᒥᑦ ᐃᓄᐃᑦ ᓄᓇᖓᓂ “ᓇᓕᒧᒃᓯᐅᑎᔪᓐᓇᖅᑐᒥᒃ ᐋᕿᒃᓱᖅᑕᐅᕙᓪᓕᐊᓂᕆᔭᐅᓂᑯᖓᓂ ᑲᓇᑕᓕᒫᒃᑯᑦ ᓄᓇᓯᐅᑎᓄᑦ ᐊᖅᑯᑎᓕᐊᖑᓂᑯᒥᒃ ᐅᕝᕙᓘᓐᓃᑦ ᓄᓇᓯᐅᑎᑯᑖᒧᑦ ᐊᖅᑯᑎᓕᐊᕕᓂᖅᑐᑦ ᐊᑦᑕᑕᖃᑎᒌᒍᑎᒥ ᑲᓇᑕᐅᑉ ᑲᓇᖕᓇᖓᓂᒃ ᐱᖓᖕᓇᖓᓄᑦ.”

Canada’s national Inuit organization has issued a clarion call to whomever forms the country’s next federal government: launch a major nation-building exercise for Inuit Nunangat “comparable in scale to the development of the trans-Canadian highway or the trans-national railway [that] connected Western and Eastern Canada.”


"ᑖᓐᓇ ᐃᑲᔪᖅᑐᖅᖢᓂᔾᔪᒃ, ᐃᓄᐃᑦ ᑕᐱᕇᑦ ᑲᓇᑕᒥ ᓴᕿᑎᑦᑎᓚᐅᕐᑐᑦ 9-ᖑᕐᓯᒪᔪᓂᒃ ᐅᖃᐅᓯᒃᓴᓂᒃ ᓯᕗᓪᓕᐅᑎᑕᐅᖁᔭᐅᔪᓂᒃ ᒪᓕᒐᓕᐅᖅᑎᒃᓴᐅᓂᕐᒧᑦ ᓂᕈᐊᒐᒃᓴᐅᔪᓄᑦ ᐃᓱᒪᒋᔭᐅᖁᔭᐅᔪᓂᒃ ᒫᓐᓇ ᒐᕙᒪᑐᖃᒃᑯᓐᓄᑦ ᓂᕈᐊᒐᒃᓴᐅᓂᕐᒧᑦ ᒪᓂᓴᑲᑕᒃᑎᓪᓗᒋᑦ."

"In support of that, Inuit Tapiriit Kanatami has issued a nine-point statement setting out the priorities it wants all political parties to consider during the current federal election campaign. (See document embedded below.)"


“ᐃᓄᐃᑦ ᓄᓇᖓᑦ ᓴᓇᕝᕕᐅᓯᒪᙱᓛᙳᖕᒪᑦ ᑲᓇᑕᓕᒫᒥᑦ.

“Inuit Nunangat remains the least developed geographic region in Canada.


"ᐃᓄᐃᑦ ᐊᑐᕐᒪᑕ ᐊᔾᔨᒌᒃᑎᑕᐅᙱᓐᓂᕐᒥᒃ ᐊᓯᖏᑦ ᑲᓇᑕᒥᐅᑕᑦ ᑕᐅᑐᒃᖢᒋᑦ, ᐊᒻᒪᓗ ᐊᓯᖏᓐᓂᒃ ᑲᓇᑕᒥᐅᑕᓂᒃ ᐃᓄᐃᑦ ᓄᓇᖓᓃᑦᑐᓂᒃ,” ᐃᓄᐃᑦ ᑕᐱᕇᑦ ᑲᓇᑕᒥ ᑐᓴᒐᒃᓴᓕᐊᒃᑯᑦ ᐅᖃᓚᐅᕐᑐᑦ."

"Inuit experience extreme inequality compared to other Canadians, and to other Canadians in Inuit Nunangat,” ITK said in a news release."


"ᑕᒪᑐᒧᖓ ᐃᓚᒋᓪᓗᒍ, ᐃᓄᐃᑦ ᑕᐱᕇᑦ ᑲᓇᑕᒥ ᓴᖅᑭᑎᑦᑎᓚᐅᕐᒥᔪᑦ ᖃᓄᐃᑦᑐᓂᒃ ᐱᔪᒪᓂᖏᓐᓂᒃ ᑭᖑᓪᓕᕐᒥᑦ ᒐᕙᒪᑐᖃᒃᑯᓐᓄᑦ 2020-ᒥ ᐊᑐᖅᑐᒃᓴᓕᕆᓕᖅᐸᑕ, ᑕᐃᒪᐃᑦᑐᓪᓗ ᓴᖅᑭᑕᐅᓂᐊᕐᑐᒃᓴᐅᓪᓗᑎᒃ ᕕᕝᕗᐊᕆᒥ ᒫᑦᓯᒥᓪᓘᓐᓃᑦ."

"In addition, ITK has also released a submission for what it wants the next federal government to include in the 2020 federal budget, which would normally be unveiled next February or March."


ᑖᓐᓇ ᐊᐅᓚᔾᔪᑎᒃᓴᓄᑦ ᑐᓐᓂᖁᑕᐅᔪᖅ ᐱᖁᔨᓯᒪᒻᒪᕆᒃᑐᖅ ᑭᖑᓪᓖᑦ ᒐᕙᒪᐅᓕᕐᓂᐊᖅᑐᑦ ᑲᓇᑕᒧ ᑲᔪᓯᓂᐊᖁᓪᓗᒋ ᐊᑐᓕᖅᑎᑦᑎᕙᓪᓕᖏᓐᓂᒃ ᐃᓄᐃᑦ ᓄᓇᖓᓄᑦ ᐊᑐᐊᒐᕐᓂᒃ ᒪᑯᓄᖓ ᐃᓄᖕᓄᑦ ᑐᕌᖓᔪᓄᑦ ᐃᑲᔫᑎᒃᓴᓂᒃ.

That budget submission urges the next federal government to continue implementing an Inuit Nunangat fiscal policy for the allocation of Inuit-specific funding.


"“ᐃᓄᐃᑦ ᑕᐱᕇᑦ ᑲᓇᑕᒥ ᐅᖃᐅᔾᔨᔪᑦ ᑕᒪᐃᓐᓂ ᐊᕕᒃᑐᕐᓯᒪᓂᒃᑯᑦ ᒐᕙᒪᓕᕆᔨᐅᔪᑦ ᐱᓇᓱᐊᒐᖃᖁᓪᓗᒋᑦ ᐊᑐᓕᖅᑎᑦᑎᓂᕐᒥᒃ ᐃᓄᐃᑦ ᓄᓇᖓᓄᑦ ᐊᑐᐊᒐᕐᒥᑦ ᑕᒪᐃᑎᒍᑦ ᒐᕙᒪᓕᕆᓂᒃᑯᑦ, ᐃᓄᐃᑦ ᐊᑐᐃᓐᓇᖃᕈᓐᓇᖁᓪᓗᒋᑦ ᐊᒻᒪ ᐃᑲᔫᑎᖃᕈᓐᓇᕐᓗᑎᒃ ᐊᑐᐊᒐᕐᓂᒃ, ᐱᓕᕆᐊᒃᓴᓂᒃ ᐊᒻᒪ ᖃᓄᐃᓕᐅᕈᑎᒃᓴᓂᒃ ᐊᑐᖅᑕᐅᓇᓱᒃᑐᓂᒃ ᐃᓄᖁᑎᑦᑎᓐᓄᑦ ᐃᑲᔪᕈᑎᒃᓴᓂᒃ,” ᐃᓄᐃᑦ ᑕᐱᕇᑦ ᑲᓇᑕᒥ ᐊᖓᔪᖅᑳᖓ ᓇᐃᑕᓐ ᐅᐱᐊᑦ ᐅᖃᓚᐅᕐᑐᖅ ᑐᓴᒐᒃᓴᓕᐅᕐᓂᒃᑯᑦ."

"“ITK calls on all parties to commit to implementing an Inuit Nunangat policy throughout government, to ensure that Inuit are able to access and benefit from policies, programs and initiatives that are intended to benefit our people,” ITK President Natan Obed said in the news release."


ᑕᒪᐃᓐᓂ ᒪᕐᕉᒃ ᑎᑎᖅᑳᒃ ᐃᓗᓕᖃᖅᑐᑦ ᐅᑯᓂᖓ ᐱᔭᐅᔪᒪᒻᒪᕆᒃᑐᓂᒃ:

Both documents contain ambitious demands that include:


• ᐊᑦᑕᑕᖅᑎᑦᑎᓗᑎᒃ ᑕᒪᐃᓐᓂ 51-ᓂ ᐃᓄᐃᑦ ᓄᓇᖓᓂ ᓄᓇᓕᖕᓂᒃ ᐊᑐᕐᓗᑎ ᐸᐅᐳ ᐋᑉᑎᒃ (fibre optic) ᑐᓴᐅᒪᔾᔪᑎᓕᕆᔾᔪᑎᓂᒃ ᐅᓇ ᑎᑭᐊᓂᓚᐅᕐᑎᓐᓇᒍ 2031.

• Connecting all 51 Inuit Nunangat communities to fibre optic telecommunications by 2031.


• ᐱᑕᖃᕈᓐᓃᖅᑎᑦᑎᓗᑎᒃ ᐱᓕᕆᔾᔪᑎᓄᑦ ᓈᒻᒪᙱᓕᐅᕈᑎᓂᒃ ᐃᓄᐃᑦ ᓄᓇᖓᓐᓂᒃ ᐅᓇ ᑎᑭᐊᓂᓚᐅᕐᑎᓐᓴᒍ 2030.

• Eliminating the infrastructure defect in Inuit Nunangat by 2030.


• ᐃᒡᓗᐃᑦ ᑭᖑᕙᓯᒃᑕᐅᓯᒪᓂᖏᑦ ᐃᓱᓕᑎᑕᐅᓗᑎᒃ ᑕᒪᐃᓐᓂ ᑎᓴᒪᓂᒃ ᐃᓄᐃᑦ ᓄᓇᖓᓂ ᐊᕐᕌᒎᒃ ᒪᕐᕉᒃ ᐃᓗᖓᒍᑦ.

• Ending the social housing backlog in all four Inuit Nunangat regions within two years.


• ᐋᕿᒃᓱᐃᒃᑲᓐᓂᕐᓗᑎᒃ ᐊᑐᓗᐊᕐᓂᕐᒧᑦ ᐃᑲᔪᖅᑕᐅᕝᕕᒃᓴᓂᒃ.

• Creating more addictions treatment centres.


• ᐋᕿᒃᓱᐃᒃᑲᓐᓂᕐᓗᑎᒃ ᐃᓛᒌᒃᑐᑦ ᐱᑦᑎᐊᖃᑦᑕᐅᑎᙱᓗᐊᒧᑦ ᕿᒫᕝᕕᒃᓴᓂᒃ ᐊᒻᒪ ᐃᒡᓗᒋᔭᐅᓚᐅᑲᒍᓐᓇᖅᑐᓂᒃ.

• Creating more family violence shelters and transitional housing units.


• ᑮᓇᐅᔭᓂᒃ ᐊᑐᒃᑲᓐᓂᕐᓗᑎᒃ ᐃᓄᓄᑦ ᐃᓱᒪᒃᑯᑦ ᐋᓐᓂᐊᖁᖅᑐᓂᒃ ᐊᒻᒪᓗ ᐃᒻᒥᓃᖅᑎᑦᑎᑦᑕᐃᓕᓂᕐᒧᑦ.

• Spending more on Inuit mental health and suicide prevention.


9-ᖑᔪᑦ ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑕᐱᕇᑦ ᑲᓇᑕᒥ ᐅᖃᐅᓯᖏᓐᓂᒃ ᓯᕗᓪᓕᐅᑎᑕᐅᖁᔭᐅᔪᑦ ᐃᒪᐃᓕᖓᔪᑦ:

The nine points in ITK’s statement of priorities are as follows:


ᐱᓕᕆᐊᖃᕐᓗᑎᒃ ᐃᓅᖃᑎᒌᖕᓂᕐᒧᑦ ᖃᓄᐃᓕᐅᕐᕕᒃᓴᓂᒃ ᐊᒻᒪᓗ ᐃᒻᒥᓃᖅᑎᑦᑎᑦᑕᐃᓕᓂᕐᒧᑦ.

Action on social infrastructure and suicide prevention.


ᐱᓕᕆᐊᖃᕐᓗᑎᒃ ᐃᒡᓗᓕᕆᓂᕐᒧᑦ ᑕᒪᒃᑯᐊ ᐅᑕᕿᓯᒪᔪᓕᒫᑦ ᐃᒡᓗᖃᕈᓐᓇᖅᑎᑕᐅᓕᕐᓗᑎᒃ ᐃᓄᐃᑦ ᓄᓇᖓᓃᑦᑐᑦ ᐊᕐᕌᒎᖕᓂ ᒪᕐᕉᖕᓂᑦ ᓂᕈᐊᖅᑕᐅᓚᐅᖅᑎᓪᓗᒋᑦ.

Action on housing to completely fill the social housing backlog across Inuit Nunangat within the first two years after the election.


"ᐱᓕᕆᐊᖃᕐᓗᑎᒃ ᐆᒻᒪᖁᑎᓕᕆᓂᕐᒥᒃ ᐊᒻᒪᓕ ᓯᓚᐅᑉ ᖃᓄᐃᑉᐸᓪᓕᐊᓂᖓᓂᒃ, ᑲᓇᑕᒥᐅᑕᑦ ᒑᓯᒥᙶᖅᑐᓂᒃ ᓯᓚᐃᓐᓇᕐᒧᙵᐅᕙᓪᓕᐊᔪᖃᕈᓐᓃᖁᓪᓗᒍ ᐅᓇ ᑎᑭᓚᐅᖅᑎᓐᓇᒍ 2050."

"Action on renewable energy and climate action, so that Canada achieves net zero greenhouse gas emissions by 2050."


ᐱᓕᕆᐊᖃᕐᓗᑎᒃ ᓴᙱᒃᑎᕚᓪᓕᕈᑎᒃᓴᓂᒃ ᐃᓄᐃᑦ-ᒐᕙᒪᑐᖃᒃᑯᑦ ᐱᓕᕆᖃᑎᒌᖕᓂᖏᓐᓂᒃ.

Action on strengthening the Inuit-Crown partnership.


"ᐱᓕᕆᐊᖃᕐᓗᑎᒃ ᐃᒡᓗᓕᐅᕐᓂᕐᒥᑦ ᓴᓇᕝᕕᒃᓴᐅᓂᐊᖅᑐᓂᒃ ᐊᒻᒪ ᑮᓇᐅᔭᓕᐅᕐᓂᒃᑯᑦ ᐃᒻᒥᒃᑰᕈᓐᓇᕐᓯᓂᕐᒥᒃ, ᐱᒋᐊᕈᑎᖃᕐᓗᑎᒃ ᓴᖅᑭᑎᑦᑎᓂᕐᒥᒃ ᐅᑭᐅᕐᑕᖅᑐᕐᒥᑦ ᐱᖁᑎᒃᓴᓄᑦ ᐃᑲᔫᑎᒃᓴᓂᒃ, ᑖᓐᓇᓗ ᐊᑐᐃᓐᓇᐅᔪᓐᓇᕐᓗᓂ ᑕᒪᐃᓐᓂᑦ ᑎᓴᒪᐅᓕᖓᔪᓂᒃ ᐃᓄᐃᑦ ᓄᓇᖏᓐᓂᒃ, ᐱᒋᐊᕐᕈᑎᖃᕐᓗᑎᒃ ᑐᓐᓂᖅᑯᓯᐊᕐᒥᑦ $1 ᐱᓕᐊᓐ ᑖᓚᓂᒃ."

"Action on infrastructure and economic self-reliance, starting with the creation of an Arctic infrastructure fund, accessible to all four regions of Inuit Nunangat, with an initial contribution of $1 billion."


ᐱᓕᕆᐊᖃᕐᓗᑎᒃ ᐃᓕᓐᓂᐊᕐᓂᓕᕆᓂᕐᒥᒃ ᐃᓕᓐᓂᐊᕈᑎᐅᔪᑦ ᐊᔾᔨᒌᒃᑎᑕᐅᓂᕐᓴᐅᓕᕐᓗᑎᒃ ᐃᓄᖕᓄᑦ ᐊᒻᒪ ᐃᓅᙱᑦᑐᓄᑦ.

Action on education to close the gap in educational outcomes between Inuit and non-Inuit.


"ᐊᑐᓕᖅᑎᑦᑎᓗᑎᒃ ᒪᓕᒐᓂᒃ ᒪᓕᒋᐊᖃᕆᓯᒪᔪᓂᒃ ᑐᓐᓂᖅᑯᑎᐅᓂᑯᓂᑦ ᑲᓇᑕᒥ ᖃᐅᔨᓇᓱᖕᓂᕐᒥᒃ ᐊᓯᐅᓯᒪᔪᓂᒃ ᐊᒻᒪ ᐃᓄᐊᖅᑕᐅᓯᒪᔪᓂᒃ ᓄᓇᖃᖅᑳᖅᑐᑦ ᐊᕐᓇᖏᓐᓂᒃ, ᐃᓚᖃᕐᓗᓂ 46-ᓂ ᐃᓄᖕᓄᑦ ᑐᕌᖓᓗᐊᖅᑐᓂᒃ ᒪᓕᒐᓕᕆᓂᒃᑯᑦ ᐱᓕᕆᐊᖑᔭᕆᐊᓕᖕᓂᒃ."

"Full implementation of the calls for justice issued by the National Inquiry into Missing and Murdered Indigenous Women, including the 46 Inuit-specific calls for justice."


ᐱᓕᕆᐊᖃᕐᓗᑎᒃ ᓂᕿᖃᙱᓗᐊᖅᐸᒃᑐᓂᒃ ᐊᒻᒪ ᓂᕿᖃᕈᓐᓇᙱᓗᐊᕐᓂᕐᒥᒃ.

Action on poverty reduction and food insecurity.


ᐱᓕᕆᐊᖃᕐᓗᑎᒃ ᓯᕗᒧᒃᑎᑉᐸᓪᓕᐊᑎᑦᑎᓂᕐᒥᒃ ᐃᓄᐃᑦ ᐱᔪᒪᓂᖏᒍᑦ ᖃᐅᔨᓴᖅᑐᓕᕆᓂᕐᒥᒃ.

Action on advancing Inuit self-determination in research.


"ᐃᓄᐃᑦ ᑕᐱᕇᑦ ᑲᓇᑕᒥ ᐃᓕᖁᓯᖃᕐᒪᑕ ᐊᕕᒃᑐᖅᓯᒪᓂᒃᑯᑦ ᑲᒪᒋᔭᖃᙱᓐᓂᕐᒥᒃ, ᐊᒻᒪᓗ ᓇᓕᐊᓐᓂᒃ ᒪᓕᒐᓕᐅᖅᑎᐅᓂᒃᑯᑦ ᐱᓕᕆᐊᖃᖅᑐᓂᒃ ᐃᑲᔪᖅᑐᐃᓯᒪᓇᑎᒃ."

"ITK continues its traditional non-partisan position, and does not endorse any political party."


"ᑭᖑᓪᓕᖅᐹᒥᓪᓕ ᓰᐲᓰᑯᑦ ᑲᓇᑕᒧᑦ ᖃᐅᔨᓴᕈᑎᒋᔭᖏᓐᓂᒃ, ᐅᕙᙵᑦ ᓯᑎᐱᕆ 20-ᒥᑦ, ᓕᐳᕈᓪ ᒪᓕᒐᓕᕆᔩᑦ ᑲᓇᑕᒥ ᐊᒻᒪᓗ ᑲᓐᓲᕕᑎᕝᑯᑦ ᑲᓇᑕᒥ ᖃᐅᔨᓴᕈᑎᑎᒍᑦ ᓇᓕᒧᒌᓚᐅᕐᑐᑦ."

"In the most recent CBC Canada Poll Tracker report, as of Sept. 20, the Liberal Party of Canada and the Conservative Party of Canada find themselves in a statistical tie."


"ᐅᓇ ᓂᕈᐊᖅᑐᓕᕆᓂᒃᑯᑦ ᖃᐅᔨᓴᕈᑎ, ᑖᓐᓇᓗ ᑲᑎᕐᓱᐃᒍᑎᐅᓪᓗᓂ ᑕᒪᐃᓐᓂᒃ ᑭᒃᑯᓕᒫᓅᖓᔪᓂᒃ ᖃᐅᔨᓇᓱᒍᑎᓂᒃ ᑲᑎᑕᐅᓯᒪᔪᓂᒃ, ᐃᒪᐃᓕᖓᕗᖅ ᒫᓐᓇ ᑲᓐᓲᕕᑎᕝᑯᑦ 34.7 ᐳᓴᓐᑎ ᐃᑲᔪᖅᑐᖅᑕᐅᓂᖏᑦ, ᓕᐳᕈᑯᑦ ᒫᓂ 34.1 ᐳᓴᓐᑎᒥᑦ, ᓂᐅ ᑎᒧᑯᕌᑎᒃ ᐹᑎᑯᑦ 13.5 ᐳᓴᓐᑎᒥᑦ, ᐊᒻᒪ ᐅᑯᐊ ᒍᕇᓐ ᐹᑎᑯ 9.6 ᐳᓴᓐᑎᒥᑦ, ᐸᓚᒃ ᑯᐸᑯᐊ 4.4 ᐳᓴᓐᑎ ᐊᒻᒪᓗ ᐲᐳᔅ ᐹᑎ ᑲᓇᑕᒥ 2.8 ᐳᓴᓐᑎᒦᖢᓂ."

"The poll tracker, which aggregates all publicly available polling data, has the Conservatives at 34.7 per cent of popular support, the Liberals at 34.1 per cent, the New Democratic Party at 13.5 per cent, the Green party at 9.6 per cent, the Bloc Québécois at 4.4 per cent and the Peoples Party of Canada at 2.8 per cent."


ᓂᕈᐊᖅᑐᓕᕆᓂᒃᑯᑦ ᖃᐅᔨᓴᕈᑎ ᐊᒻᒪ ᐃᒪᐃᓕᖓᔪᑦ ᐅᑯᐊ ᓕᐳᕈᒃᑯᑦ ᐱᕕᖃᕐᓂᕐᓴᐅᔭᕆᐊᒃᓴᖏᓐᓂᒃ ᐅᓄᕐᓂᕐᓴᓂᒃ ᐃᒃᓯᕙᐅᑕᓂᒃ.

The poll aggregator also suggests the Liberals still have a slightly greater chance of winning the most seats.


"ᒐᕙᒪᑐᖃᒃᑯᓐᓄᑦ ᓂᕈᐊᕐᓇᐅᓛᖅᑐᖅ ᐅᕙᓂ ᓇᒡᒐᔾᔭᐅ, ᐅᒃᑑᐱᕆ 21."

"The federal election will be held on Monday, Oct. 21."


ᓄᓇᕗᑦ ᓄᑖᒥᑦ ᓇᓄᕐᓂᒃ ᐊᐅᓚᑦᑎᓂᕐᒧᑦ ᐸᕐᓇᐅᑎᖃᓕᕐᒪᑕ: ᓄᓇᕗᑦᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑦ (NWMB)

Nunavut has a new polar bear management plan: NWMB


“ᐱᓕᕆᓂᐊᕋᑦᑕ ᐊᔪᙱᑕᑦᑎᓐᓂᒃ ᑕᒪᓐᓇ ᑕᐃᒪᐃᓕᖓᓕᖁᓗᒍ ᓇᓐᓄᒐᓱᖕᓇᓚᐅᙱᓐᓂᖓᓂᒃ”

“We are going to do what we can do to get this in place before this season”


"ᓄᓇᕗᒥᑦ ᓄᑖᖅ ᓇᓄᕐᓂ ᐊᐅᓚᑦᑎᓂᕐᒧᑦ ᐸᕐᓇᐅᑎᑦ ᐋᖅᑭᒃᓯᓯᒪᔪᖅ ᓇᓕᒧᒌᖕᓂᒃ ᐊᖑᓴᓪᓗᖕᓂᒃ ᐊᕐᓇᒡᓗᖕᓂᒡᓗ ᓇᓐᓄᒍᓐᓇᕐᓗᑎᒃ ᑕᒪᐃᓐᓂ ᓄᓇᕗᒦᑦᑐᓂᒃ ᓇᓄᕐᓂᒃ, ᐅᖃᓚᐅᕐᑐᑦ ᓄᓇᕗᑦᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑦ."

"Nunavut’s new polar bear management plan brings in a one-to-one male-female harvesting ratio for all Nunavut subpopulations, says the Nunavut Wildlife Management Board."


(ᐊᔾᔨᓕᐅᕆᔨ ᔭᐃᓐ ᔪᐊᔾ)


ᐃᖃᓗᒃᑑᑦᑎᐊᖅ—ᓄᓇᕗᑦ ᒐᕙᒪᒃᑯᑦ ᐊᖏᖅᑐᑦ ᓄᑖᒥᒃ ᓇᓄᕐᓂᒃ ᐊᐅᓚᑦᑎᓂᕐᒧᑦ ᐸᕐᓇᐅᑎᓂᒃ.

CAMBRIDGE BAY—The Government of Nunavut has approved a new polar bear management plan.


ᐅᓇ ᑐᓴᒐᒃᓴᕆᔭᐅᓚᐅᕐᑐᖅ ᓄᓇᕗᑦᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᓐᓄᑦ ᐃᓚᒋᔭᐅᔪᓂᒃ ᕿᑎᕐᒥᐅᓂᒃ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᓐᓄᑦ ᑲᑎᒪᕕᒡᔪᐊᖅᑎᓪᓗᒋᑦ ᐃᖃᓗᒃᑑᑦᑎᐊᕐᒥ ᐱᓇᓱᐊᕈᓯᐅᓚᐅᕐᑐᒥᓐ.

That was the news from the Nunavut Wildlife Management Board to members of the Kitikmeot Regional Wildlife Board at its annual general meeting in Cambridge Bay.


"ᐱᒋᐊᓕᓵᕈᑎᒋᔭᐅᔪᖅ ᐆᒧᖓ ᓄᑖᒧᑦ ᓇᓄᕐᓂᒃ ᐊᐅᓚᑦᑎᓂᕐᒧᑦ ᐸᕐᓇᐅᑎᓂᒃ ᐅᓇ ᓇᓕᒧᒌᒃᑐᓂᒃ ᐊᖑᓴᓪᓗᖕᓂ ᐊᒻᒪ ᐊᕐᓇᕐᓗᖕᓂᒃ ᓇᓐᓄᒐᓱᖕᓂᖅ ᓄᓇᕗᒥᑦ ᓇᓄᕐᓂᒃ, ᐅᓇ ᓄᓇᕗᑦᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔩᑦ ᐃᒃᓯᕙᐅᑕᖓᑦ ᑖᓐ ᓲᓴᒃ, ᐅᖃᓚᐅᕐᑐᖅ ᑲᑎᒪᔭᖅᑐᖅᓯᒪᔪᓄᑦ."

"The cornerstone of the new polar bear management plan is the one-to-one male-female harvesting ratio for all Nunavut subpopulations, the NWMB chair, Dan Shewchuk, told those at the meeting."


"ᑲᑎᒪᓂᖅ ᐃᖃᓗᒃᑑᑦᑎᐊᕐᒥ ᓯᕗᓪᓕᖅᐹᖑᔪᖅ ᐱᖓᓱᓂᒃ ᐊᕕᒃᑐᕐᓯᒪᓂᒃᑯᑦ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔩᑦ ᑲᑎᒪᕕᒡᔪᐊᕐᓂᕆᓂᐊᖅᑕᖏᓐᓂᒃ ᑖᔅᓱᒪ ᐊᒻᒪ ᔭᐃᓴᓐ ᐊᕿᐊᕉᑉ, ᑖᓐᓇ ᓄᓇᕗᑦᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔩᑦ ᐊᐅᓚᑦᑎᔨᖓᑦ, ᐅᐸᒍᑎᔪᒪᔭᖏᓐᓂᒃ."

"The gathering in Cambridge Bay is the first of three regional wildlife board annual meetings that he and Jason Akearok, the NWMB’s executive director, plan to attend."


ᐊᕿᐊᕈᖅ ᐅᖃᓚᐅᕐᑐᖅ ᓇᓄᕐᓄᑦ ᐊᐅᓚᑦᑎᓂᕐᒥ ᐸᕐᓇᐅᑎ “ᐱᓕᕆᓂᒻᒪᕆᐅᓚᐅᕐᒪᑦ.”

Akearok said getting the polar bear management plan done has been “quite a feat.”


"“ᐱᓕᕆᓂᐊᕋᑦᑕ ᐊᔪᙱᑕᑦᑎᓐᓂᒃ ᑕᒪᓐᓇ ᑕᐃᒪᐃᓕᖓᓕᖁᓗᒍ ᓇᓐᓄᒐᓱᖕᓇᓚᐅᙱᓐᓂᖓᓂᒃ,” ᐅᖃᖅᑐᖅ."

"“We are going to do what we can do to get this in place before this season,” he said."


"ᐅᓇ ᐸᕐᓇᐅᑎ ᐃᓱᒪᒃᓴᖅᓯᐅᕈᑎᐅᓯᒪᔪᑦ ᐊᕐᕌᒍᓂᒃ ᑕᓪᓕᒪᑲᓴᖕᓂᒃ, ᐅᖃᐅᓯᐅᓪᓗᓂᓗ ᐸᕐᓇᐅᑎᒃᓴᓂ ᐋᕿᒃᓱᐃᓂᐊᕈᒪᓪᓗᑎᒃ ᒫᑦᓯᐅᓚᐅᕐᑐᒥ ᐃᖃᓗᖕᓂ ᓄᓇᕗᑦᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔩᑦ ᑲᑎᒪᑎᓪᓗᒋᑦ."

"The plan has been under consideration for nearly five years, with a big discussion about the draft plan last March in Iqaluit at an NWMB board meeting."


ᐸᕐᓇᐅᑎ ᐊᑐᕐᓂᐊᖅᑐᖅ ᑎᑭᓪᓗᒍ 2029.


ᐅᓇ ᐊᕐᓇᕐᓗᒃ ᓇᓄᖅ ᐃᒫᓄᑦ ᒥᓯᒃᑐᖅ ᐃᒃᐱᐊᕐᔫᑉ ᖃᓂᒋᔭᖓᓂ ᑎᓴᒪᑦ ᓇᑎᖅᑕᓛᖏᑦ ᑕᐅᑐᒃᑎᓪᓗᒋ.

This female polar bear leaps into the water near Arctic Bay as her four cubs watch her.


"ᐅᕘᓇᓕ ᓄᑖᒥᑦ ᓇᓄᕐᓂ ᐊᐅᓚᑦᑎᓂᕐᒧᑦ ᐸᕐᓇᐅᑎᓂᒃ, ᓇᓄᕐᒥ ᐅᓗᕆᐊᕐᓇᕐᓂᖓᓄᑦ ᑐᖂᑦᑎᓂᖅ ᐱᖓᓱᓂᒃ ᓄᓇᓕᖕᓂᑦ ᓂᐱᙵᑕᖃᕈᓐᓃᕈᑕᐅᓇᔭᖅᑐᖅ."

"Under the new polar management plan, the defence kill of these polar bears would count against three of the community’s polar bear tags."


(ᐊᔾᔨᙳᐊᖁᑎ ᐊᔾᔨᓕᐅᕆᔨᐅᓪᓗᓂ ᓂᐅᕆ ᐃᖃᓗᒃᔪᐊᒃ)


"ᐅᑭᐅᕐᑕᖅᑐᕐᒥᐅᑕᓕᒫᓂᒃ ᓄᓇᕐᔪᐊᒥ 19-ᓂ ᐊᕕᒃᑐᕐᓯᒪᓂᖏᑦᑎᒍᑦ ᓇᓄᐃᑦ, 12 ᓄᓇᕗᒦᓐᓂᕐᓴᐅᕙᒃᑐᑦ."

"Of the circumpolar world’s 19 subpopulations of polar bears, 12 are found mainly in Nunavut."


ᓇᓄᐃᑦ ᐱᔭᐅᔪᓐᓇᖅᑐᑦ ᐋᖅᑭᒃᑕᐅᓯᒪᓕᖅᑐᑦ ᐊᕕᒃᑐᕐᓯᒪᓂᖏᑦᑎᒍᑦ (ᓲᕐᓗ ᐊᖑᓴᓪᓗᑐᐊᑦ) ᑖᒃᑯᓇᙵᑦ ᓇᓄᕐᓂᒃ—ᐊᒻᒪ ᑐᖂᑦᑎᓂᖅ ᓇᓄᕐᓂ ᓴᐳᑎᓯᒪᓂᕐᒧᑦ ᐃᓚᐅᑎᑕᐅᔪᑦ ᐊᕐᕌᒍᒥᑦ ᓇᓐᓄᒃᑕᐅᔪᓐᓇᖅᑐᓄᑦ ᓄᓇᓕᖕᓄᑦ ᐋᕿᒃᑕᐅᓯᒪᔪᓄᑦ.

There are quotas now for each of those subpopulations—and defence kills fall under annual quotas for each community.


"ᑖᓐᓇ ᓄᑖᖅ ᐸᕐᓇᐅᑎ ᐅᓄᕐᓯᒋᐊᖅᑎᑦᑎᔾᔮᙱᒃᑲᓗᐊᖅᖢᓂ ᓇᓐᓄᒃᑕᐅᔪᓐᓇᖅᑐᓂᒃ ᒫᓐᓇᐅᔪᖅ, ᓄᑖᓂᒃ ᑲᑎᓗᑎᒃ ᓇᓐᓄᒃᑕᐅᔪᓐᓇᖅᑐᓂᒃ ᐃᓱᒪᒋᔭᖃᓕᑐᐃᓐᓇᕆᐊᖃᖅᑐᑦ ᓄᑖᓂᒃ ᓄᐊᑕᐅᓯᒪᔪᓂᒃ ᐱᒍᑎᒃ."

"While the new plan won’t increase quotas right now, new total allowable harvests, as the quotas are called, will be considered as new data comes."


"ᐸᕐᓇᐅᑎᐅᓚᐅᕐᓯᒪᔪᑎᒍᓪᓕ, ᓄᓇᕗᒥᑦ ᓄᓇᓖᑦ ᓇᓐᓄᒍᓐᓇᖅᑎᑕᐅᓚᐅᕐᓯᒪᔪᑦ ᐊᑕᐅᓯᕐᒥ ᐊᕐᓇᕐᓗᖕᒥᑦ ᐱᔪᓐᓇᖅᖢᑎ ᒪᕐᕉᖕᓂ ᐊᖑᓴᓪᓘᖕᓂ ᐱᔭᐅᔪᓂᒃ ᒪᑯᑎᒎᓇᖅ ᐊᕐᕌᒍᑕᒫᑦ ᓄᓇᓕᖕᓂ ᓇᓄᕐᓄᑦ ᓂᕕᙵᑕᖅᑖᕆᔭᐅᕙᖕᓂᒃᑯᑦ."

"Under the previous plan, Nunavut communities could only hunt one female polar bear for every two male polar bears hunted through an annual allotment of community polar bear tags. That applied everywhere except to a Baffin Bay subpopulation of polar bears, where a one-to-one male-female harvesting ratio was in place."


"ᑕᒪᓐᓇ ᑕᐃᒪᐃᑎᑕᐅᓚᐅᕐᓯᒪᔪᖅ ᑭᓯᐊᓂ ᐅᕙᓃᑦᑐᓂᒃ ᓴᓐᓂᕈᑎᐅᑉ ᐃᒪᖓᓂ ᓇᓄᕐᓄᑦ, ᑕᒫᓂᓕ ᓇᓕᒧᒌᒃᑐᒥᑦ ᐊᕐᓇᕐᓗᐃᑦᓗ ᐊᖑᓴᓪᓗᐃᓪᓗ ᐱᔭᐅᔪᓐᓇᖅᖢᑎᒃ. ᐅᕘᓇᓕ ᓄᑖᒃᑯᑦ ᐸᕐᓇᐅᑎᑎᒍᑦ, ᓱᖁᑕᐅᔾᔮᙱᑦᑐᕐᓕ ᓇᓐᓄᒃᑕᐅᔪᖅ ᓄᓇᕗᒥᑦ ᐊᖑᓴᓪᓘᒐᓗᐊᖅᐸᑦ ᐊᕐᓇᕐᓘᒐᓗᐊᖅᐸᓪᓘᓐᓃᑦ ᑭᓯᐊᓂ ᓇᓕᒧᒌᒃᑎᑕᐅᓯᒪᔭᕆᐊᖃᖅᖢᑎᒃ."

"Under the new plan, it won’t make any difference if a polar bear harvested in Nunavut is a male or female, as long as the balance between males and females is maintained."


ᐊᑎᕐᑕᓛᓪᓕ ᓇᑉᐸᕐᒥ ᓂᕕᙵᑕᖃᖅᑎᑕᐅᓇᔭᖅᑐᑦ.


ᐅᓇ ᓄᑖᖅ ᓇᓕᒧᒌᖕᓂ ᐊᖑᓴᓪᓗᖕᓂ/ᐊᕐᓇᕐᓗᖕᓂ ᓇᓐᓄᒍᓐᓇᕐᓂᖅ ᓄᓇᓕᖕᓂᑦ ᓇᓐᓄᒍᑎᓂᒃ ᓴᐳᑎᓯᒪᓂᕐᒧᑦ ᑲᔪᓯᑎᑕᐅᔪᓐᓇᕐᓗᓂ ᑕᐃᒪᐃᑦᑕᕆᐊᖃᕈᑎᒃ.

"The new one-to-one harvest ratio should allow communities to continue with defence kills, when needed."


"ᓇᓄᕐᓂ ᑎᑭᑕᐅᑲᑕᖕᓂᕐᓴᐅᓕᕐᓂᖏᑦ ᓄᓇᓕᐅᔪᑦ ᐃᓱᒫᓗᒍᑎᐅᓯᒪᕗᖅ ᓄᓇᕗᒥᑦ ᐃᓅᔪᓐᓃᖅᑐᖃᓚᐅᖅᑎᓪᓗᒍ ᒪᕐᕉᖕᓂᒃ ᓇᓄᕐᒧᑦ ᐅᑭᐊᖅᑕᐅᔫᖕᓂ ᑭᕙᓪᓕᕐᒥ ᐊᕐᕌᓂ—ᑭᓯᐊᓂᓕ, ᒫᓐᓇ ᐊᐅᓚᑦᑎᓂᕐᒧᑦ ᐸᕐᓇᐅᑎᑎᒍᑦ, ᓴᐳᑎᓯᒪᓂᕐᒧᑦ ᑐᖂᑦᑎᓂᖅ ᓇᓄᕐᒥᑦ ᑖᓐᓇᓗ ᐊᕐᓇᕐᓘᒍᓂ, ᑕᐃᒪᓕ ᒪᕐᕉᖕᓂ ᓂᕕᙵᑖᖕᓂ ᐊᑐᖅᑕᐅᒍᑎᐅᓇᔭᖅᐳᖅ."

"Polar bear incursions into communities have been an increasing concern in the territory after two deaths by polar bear mauling in the Kivalliq region last year—but, under the current management plan, the defence killing of a polar bear, when female, has counted as two tags."


ᑕᐃᒪᐃᓐᓂᖓᓄᓪᓗ ᐃᓚᖏᑦ ᓄᓇᓖᑦ ᓂᕕᙵᑕᖃᕈᓐᓃᔭᑦᑐᑦ ᓴᐳᑎᓯᒪᓂᕐᒧᑦ ᓇᓐᓄᒃᑕᐅᔪᓄᑦ.

This has left some communities with no more tags to count on after a defence kill.


"ᐅᓇ ᓄᑖᖅ ᐸᕐᓇᐅᑎ ᓄᓇᓕᖕᓂᑦ ᓇᓄᕐᓂᒃ ᑎᑭᑎᑦᑎᑦᑕᐃᓕᒪᑎᑦᑎᓂᕐᓴᐅᓕᕈᓐᓇᖅᑐᖅ, ᓲᓴᒃ ᐅᖃᓚᐅᕐᑐᖅ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ."

"The new plan will also encourage communities to engage in polar bear deterrence, Shewchuk told Nunatsiaq News."


"ᑭᓯᐊᓂᓕ ᓯᕗᓂᐊᓂ ᐅᖃᓚᐅᕐᓯᒪᔪᖅ ᓇᓄᐃᑦ ᐅᐸᒍᑎᔭᑦᑐᑦ ᖁᐊᖅᓵᕐᓇᕐᓂᖏᓐᓂᒃ ᐃᓄᐃᑦ ᐃᓕᖁᓯᖓᓄᑦ ᐊᒻᒪ ᐃᓅᓯᖏᓐᓄᑦ, ᓲᖃᐃᒻᒪ ᓱᕋᒃᑎᕆᕙᖕᓂᖏᓐᓂᒃ ᐃᒡᓗᕋᓛᕆᔭᐅᔪᓂᒃ, ᑎᖕᒥᐊᑦ ᐃᓂᖏᓐᓂᒃ ᐊᒻᒪ ᓇᑦᑎᕐᓂᒃ."

"But he has previously said that aggressive polar bears are harmful to Inuit culture and lifestyle, because of damage to cabins, bird colonies and seal populations."


ᐅᐸᒍᑎᓯᒪᓚᐅᕐᑐᑦ ᑲᑎᒪᓂᕐᒥᒃ ᐃᖃᓗᒃᑑᑦᑎᐊᕐᒥ ᑐᙵᓱᒃᑎᑦᑎᓚᐅᕐᑐᑦ ᐊᓯᙳᖅᑕᐅᔪᓂᒃ ᓇᓄᕐᓂᒃ ᐊᐅᓚᑦᑎᓂᕐᒧᑦ ᐸᕐᓇᐅᑎᓂᒃ.

Those at the meeting in Cambridge Bay welcomed news of the change in the polar bear management plan.


ᖁᕕᐊᓱᓚᐅᕐᒥᔪᑦ ᕿᒥᕐᒥᐅᑦ ᑕᓪᓕᒪᒃᑲᓐᓂᕐᓂᒃ ᓂᕕᙵᑕᖃᕐᓂᐊᓕᕐᓂᖏᓐᓂᒃ ᐊᒃᖤᒃᓄᑦ.

They were also pleased to learn that Cambridge Bay will have five more tags for grizzly bears.


ᐊᖏᔪᐊᓗᒥ ᐊᒃᓛᒃᒥ ᑕᑯᔪᖃᓚᐅᕐᒪᑦ ᐊᒻᒪ ᖁᑭᖅᑕᐅᓪᓗᓂ ᑖᓐᓇ ᐃᒡᓗᒐᓛᒐᓚᖕᓄᑦ ᖃᓂᒡᓕᓗᐊᕐᒪᑦ ᐅᕙᓂ ᒪᐅᓐᑦ ᐸᓕᒥ.

"A large grizzly bear was seen, and later shot, after roaming around an area close to Mount Pelly where there are many cabins."


"ᐊᓯᐊᓃᑦᑐᓄᓪᓕ, ᐆᒧᖓ ᓄᑖᒧᑦ ᓇᓄᕐᓄᑦ ᐊᐅᓚᑦᑎᓂᕐᒥᒃ ᐸᕐᓇᐅᑎᓂᒃ ᐊᓯᐊᓂ ᐃᓱᒪᒋᔭᖃᑐᐃᓐᓇᕆᐊᓖᑦ."

"Elsewhere, the reaction to the new polar management plan could be mixed."


"ᓇᓄᐃᑦ ᓯᕗᓂᒃᓴᖏᑦ ᓇᓗᓇᕐᒪᑕ ᐅᓇ ᐱᔾᔪᑎᒋᓪᓗᒍ ᓯᓚᐅᑉ ᐊᓯᙳᖅᐸᓪᓕᐊᓂᖓᓄᑦ, ᐅᑯᑎᒎᓇᕐᓕ 2018-ᒥᑦ ᖃᐅᔨᓴᕈᑎᕕᓂᕐᓂᒃ ᑲᑎᒪᔨᕋᓛᓄᑦ ᐅᑯᓄᖓ ᖃᓄᐃᑦᑑᓂᖏᑦ ᐆᒪᔪᐃᑦ ᐊᓯᐅᑐᐃᓐᓇᕆᐊᖃᖅᑐᑦ ᑲᓇᑕᒥ (COSEWIC). ᐅᑯᐊ ᑲᑎᒪᔨᕋᓛᑦ, ᖃᓄᐃᑦᑑᓂᖏᑦ ᐆᒪᔪᐃᑦ ᐊᓯᐅᑐᐃᓐᓇᕆᐊᖃᖅᑐᑦ ᑲᓇᑕᒥ (COSEWIC), ᖃᐅᔨᓴᒃᑲᓐᓂᓚᐅᕐᒪᑕ ᓇᓄᕐᓂᑦ “ᐃᓱᒫᓘᑎᒻᒪᕆᐅᒋᐊᖃᕐᓂᖏᓐᓂᒃ.”"

"Polar bears face an uncertain future due to threats posed by climate change, according to a 2018 assessment by the Committee on the Status of Endangered Wildlife in Canada. The committee, known as COSEWIC, once again assessed polar bears as a “special concern.”"


ᑐᑭᖃᖅᑐᕐᓕ ᑕᒪᒃᑯᐊ ᓇᓄᐃᑦ ᖁᐊᕐᓵᕐᓇᖅᑐᒦᓐᓂᖏᓐᓂᒃ ᐊᓯᐅᑐᐃᓐᓇᕆᐊᖃᕐᓂᖏᓐᓂᒡᓘᓐᓃᑦ ᒪᑯᓄᖓ ᑲᑎᓯᒪᔪᓄᑦ ᐆᒪᔾᔪᑎᒋᕙᒃᑕᖏᑦ ᐊᒻᒪ ᓇᓗᓇᐃᖅᑕᐅᓯᒪᔪᑦ ᖁᐊᕐᓵᕐᓇᕈᑏᑦ.

That means the species may become threatened or endangered because of a combination of biological characteristics and identified threats.


ᓄᓇᕗᒥᑦ ᑲᑎᒪᔨᕋᓛᑦ ᐅᖓᕙᕆᐊᖅᑎᑦᑎᕗᑦ ᐃᓱᓕᕝᕕᒃᓴᒥᑦ ᐱᖁᔭᕐᔪᐊᖅ 25-ᒧᑦ ᐅᖃᐅᓯᒃᓴᓂᒃ ᑐᓂᓯᓂᕐᒥᒃ

Nunavut standing committee extends deadline for Bill 25 submissions


ᑲᑎᒪᔨᕋᓛᑦ ᐅᖃᐅᓯᒃᓴᓂᒃ ᐱᑲᑕᖕᓂᐊᖅᑐᑦ ᐅᓇ ᑎᑭᓪᓗᒍ 5 ᐅᓐᓄᓴᒃᑯᑦ ᐅᒃᑑᐱᕆ 11

Committee will accept submissions until Oct. 11 at 5 p.m.


"ᔮᓐ ᒪᐃᓐ, ᐃᒃᓯᕙᐅᑕᖅ ᑲᑎᒪᔨᕋᓛᓄᑦ ᒪᓕᒐᓕᕆᓂᕐᒧᑦ, ᐅᖃᓚᐅᕐᑐᖅ ᑲᑎᒪᔨᕋᓛᑦ ᐅᖓᕙᕆᐊᖅᑎᑦᑎᓂᐊᕐᓂᕋᖅᖢᓂᒋᑦ ᑭᒃᑯᓕᒫᓂᒃ ᑐᓴᕈᒪᓂᕐᒥᒃ ᐆᒥᖓ ᐱᖁᔭᕐᔪᐊᖅ 25-ᒥ ᐊᒻᒪᓗ ᑲᑎᒪᔨᕋᓛᑦ ᕿᒥᕐᕈᐊᕐᓂᐊᕐᓂᖏᓐᓂᒃ ᐱᖁᔭᕐᔪᐊᕐᒥᑦ."

"John Main, chair of the standing committee on legislation, says the committee will extend the period for public submissions on Bill 25 and the committee’s review period of the bill."


"ᓄᓇᕗᒥᑦ ᒪᓕᒐᓕᕆᕝᕕᐅᑉ ᑲᑎᒪᔨᕋᓛᖏᑦ ᒪᓕᒐᓕᕆᓂᕐᒧᑦ ᐱᑲᑕᐃᓐᓇᕐᓂᐊᖅᑐᑦ ᐅᖃᐅᓯᒃᓴᓂᒃ ᑭᒃᑯᑐᐃᓐᓇᕐᓂᙶᖅᑐᓂᒃ ᐆᒧᖓ ᐱᖁᔭᕐᔪᐊᖅ 25-ᒥ, ᐱᖁᔭᕐᔪᐊᖅ ᐋᕿᒃᓯᒋᐊᕈᑎᐅᓂᐊᖅᑐᖅ ᐃᓕᓐᓂᐊᖅᑐᓕᕆᓂᕐᒧᑦ ᐱᖁᔭᕐᔪᐊᖅᒥᑦ ᐊᒻᒪ ᐃᓄᐃᑦ ᐅᖃᐅᓯᖏᓐᓂᒃ ᓴᐳᔾᔨᓯᒪᓂᕐᒧᑦ ᐱᖁᔭᕐᔪᐊᖅᒥᓐ, ᑎᑭᓪᓗᒍ ᐅᒃᑑᐱᕆ 11."

"The Nunavut legislature’s standing committee on legislation will continue to accept submissions from the public on Bill 25, An Act to Amend the Education Act and Inuit Language Protection Act, until Oct. 11."


ᑭᖑᓪᓕᖅᐹᖃᓚᐅᕐᑑᒐᓗᐊᑦ ᐅᖃᐅᓯᒃᓴᓂᒃ ᐱᑲᑕᖕᓂᕐᒥᑦ ᓯᑎᐱᕆ 13-ᒥᑦ.

The original deadline for submissions was Sept. 13.


"“ᐱᓕᕆᖃᑎᒃᑲᓗ ᖁᔭᓕᔪᒪᕗᒍᑦ ᓄᓇᕗᒻᒥᐅᓂᒃ ᐃᓱᒪᒋᔭᖏᓐᓂᒃ ᑎᑎᕋᐅᓯᖃᖅᑐᓂᒃ ᐆᒧᖓ ᐱᒻᒪᕆᐊᓗᖕᒧᑦ ᐱᖁᔭᕐᔪᐊᖅᒧᑦ,” ᑲᑎᒪᔨᕋᓛᓄᑦ ᐃᒃᓯᕙᐅᑕᖅ ᔮᓐ ᒪᐃᓐ ᐅᖃᓚᐅᕐᑐᖅ ᑎᓴᒻᒥᐅᑎᓪᓗᒍ, ᓯᑎᐱᕆ 26 ᑐᓴᒐᒃᓴᓕᐅᕈᑎᑎᒍᑦ."

"“My colleagues and I wish to express our appreciation to Nunavummiut who have taken the time to share their views on this important bill,” committee chair John Main said today in a news release."


ᑭᓇᑐᐃᓐᓇᖅ ᑐᙵᓱᒃᑎᑕᐅᓚᐅᕐᑐᖅ ᑐᓂᓯᔪᓐᓇᖁᔭᐅᓪᓗᑎᒃ ᑎᑎᖃᓂᒃ ᑲᑎᒪᔨᕋᓛᓄᑦ ᐱᖁᔭᕐᔪᐊᖅ 25 ᓴᖅᑭᑕᐅᓚᐅᕐᓯᒪᑎᓪᓗᒍ ᒪᓕᒐᓕᕆᔨᕐᔪᐊᑦ ᑲᑎᒪᑎᓪᓗᒍᑦ ᐅᐱᕐᙶᖅ ᔫᓂᒥᑦ.

The public was invited to make submissions to the committee after Bill 25 was introduced during the legislative assembly’s spring sitting in June.


ᐊᐃᑉᐸᖓᓂ ᐅᖃᓕᒫᖅᑕᐅᓂᖓ ᐊᓂᒍᖅᑎᑕᐅᓚᐅᕐᑐᑦ ᐊᒻᒪᓗ ᑲᑎᒪᔨᕋᓛᓄᑦ ᑐᓐᓂᖅᑯᑎᐅᓪᓗᓂ ᕿᒥᕐᕈᐊᖅᑕᐅᓂᐊᕐᒪᑦ.

It passed through second reading and was sent to the committee for review.


"ᑲᑎᒪᔨᕋᓛ ᑲᑎᓚᐅᕐᓯᒪᔪᑦ ᓯᑎᐱᕆᐅᑉ ᕿᑎᐊᓂ ᕿᒥᕐᕈᐊᕐᓂᐊᕐᒪᑕ ᐱᖁᔭᕐᔪᐊᖅᒥᑦ, ᐊᒻᒪᓗ ᐃᓄᖕᓂᑦ ᑐᓐᓂᖅᑯᑎᐅᓂᑯᓂᒃ ᑖᔅᓱᒧᖔᖅᑐᓂᒃ."

"The committee met last week to review the bill, along with submissions made by the public."


ᑲᑎᒪᔨᕋᓛᑦ ᑐᓴᖅᑎᑦᑎᓚᐅᕐᒥᔪᑦ ᐅᖓᕙᕆᐊᖅᓯᓂᐊᕐᓂᖏᓐᓂᒃ ᕿᒥᕐᕈᐊᕐᓂᖏᓐᓂᒃ ᐱᖁᔭᕐᔪᐊᖅ 25-ᒥ ᐅᑭᐊᒃᓵᕐᒥᑦ ᑲᑎᒪᑎᓂᕐᒧᑦ ᑕᒪᓐᓇ ᑕᓚᕖᓴᓐᑯᑦ ᓴᖅᑭᔮᑎᑕᐅᔪᓐᓇᕐᓂᐊᕐᒪᑦ ᐱᓇᓱᐊᕈᓰᖕᓂᒃ ᒪᕐᕉᖕᓂᒃ ᓄᕕᐱᕆᐅᑉ ᐃᓱᐊᓂᑦ.

The committee also announced it will extend its review of Bill 25 during the upcoming fall sitting to allow for televised hearings for two weeks at the end of November.


"“ᐃᓕᓐᓂᐊᕐᓂᓕᕆᓂᕐᒧᑦ ᒥᓂᔅᑕ ᐊᒻᒪ ᖃᐃᖁᔭᐅᓯᒪᔪᑦ ᑕᑯᓯᒪᓂᖑ ᐅᐸᒍᑎᓂᐊᖅᑐᑦ ᑲᑎᒪᔨᕋᓛᓄᑦ ᖃᐅᔨᓇᓱᒃᑎᓪᓗᒋᑦ, ᑕᐃᒪᓐᓇᓗ ᓄᓇᕗᒻᒥᐅᓂᒃ ᑕᐅᑐᒃᑎᑦᑎᔪᓐᓇᕐᓂᐊᖅᖢᑎᒃ ᖃᓄᐃᓕᐅᕈᑎᒋᔭᑦᑎᓐᓂᒃ,” ᒪᐃᓐ ᐅᖃᓚᐅᕐᑐᖅ ᑐᓴᒐᒃᓴᓕᐅᕈᑎᑎᒍᑦ."

"“The minister of education and invited witnesses will appear before the standing committee at the hearings, which will provide Nunavummiut across the territory with the opportunity to observe our deliberations,” Main said in the news release."


"ᐱᖁᔭᕐᔪᐊᖅ 25 ᐊᕕᒃᑐᖅᓯᒪᐅᕐᓗᓂ ᐊᑐᓕᖅᑎᑕᐅᓕᕈᒪᔪᖅ, ᐊᕐᕌᒍᓄᑦ ᐊᕙᑎᓄᑦ (20), ᐅᓇ ᐃᓄᒃᑐᑦ ᐃᓕᓐᓂᐊᖅᑎᑦᑎᒍᑎᐅᓗᓂ ᐃᓕᓐᓂᐊᕐᕕᖕᓂᑦ ᐃᓕᓐᓂᐊᓕᓵᖅᑐᓂᒃ ᒍᕇᑦ 12-ᒧᑦ."

"Bill 25 calls for a phased implementation, over a 20-year period, of Inuktut as a language of instruction throughout school programs from kindergarten to Grade 12."


"ᑕᒪᐅᓇᑦᑕᐃᓐᓇᖅ, ᐱᖁᔭᕐᔪᐊᖅ ᓴᕿᑎᑦᑎᒍᑎᐅᓇᔭᕐᑐᖅ ᐃᓄᐃᑦ ᐅᖃᐅᓯᖏᓐᓂᒃ ᓴᐳᔾᔨᓯᒪᓂᕐᒧᑦ ᐱᖁᔭᕐᔪᐊᖅᒥᑦ ᐊᑐᖅᑕᐅᖃᑕᐅᓗᓂ ᐃᓕᓐᓂᐊᕐᓂᓕᕆᓂᕐᒧᑦ ᐱᖁᔭᕐᔪᐊᖅᒥᑦ, ᐊᒻᒪ ᐅᖓᕙᕆᐊᖅᑎᑦᑎᓗᑎᒃ ᐃᓱᓕᕝᕕᒃᓴᒥ ᐊᑐᓕᖅᑎᑦᑎᓂᕐᒧᑦ ᒪᕐᕈᐃᓂᒃ ᐅᖃᐅᓯᕐᓂᒃ ᐃᓕᓐᓂᐊᖅᑎᑦᑎᓂᕐᒥᒃ ᒪᑯᓄᖓ ᒍᕆᑦ 4-ᒥᑦ 12-ᒧᑦ ᐋᖅᑭᒃᓱᖅᑕᐅᓯᒪᔪᒥᑦ ᖃᓄᐃᓕᐅᕈᑎᒃᓴᓂᒃ ᐃᓱᓕᑦᑐᓂᒃ ᔪᓚᐃ 1, 2039-ᒥᑦ."

"At the same time, the bill would bring the Inuit Language Protection Act into harmony with the Education Act, and extend the deadline for implementation of bilingual education for Grades 4 to 12 on a phased-in schedule that ends on July 1, 2039"


"ᓇᓗᓇᐃᔭᕐᓯᒪᔪᓂᒃ ᑕᐅᑐᖕᓂᑯᓂᒃ ᐊᒻᒪᓗ ᖃᓄᐃᓕᐅᕈᑎᒃᓴᓂᒃ ᑲᑎᒪᔨᕋᓛᑦ ᖃᐅᔨᓇᓱᖕᓂᖏᓐᓄᑦ ᐊᑐᐃᓐᓇᐅᓕᖅᑎᑕᐅᓛᖅᑐᑦ ᖃᖓᑦᑎᐊᒃᑯᑦ, ᑐᓴᒐᒃᓴᓕᐊᒃᓴᑦ ᐅᖃᕐᓯᒪᔪᑦ."

"A detailed list of witnesses and a schedule for the committee’s hearings will be provided at a later date, the release said."


"ᒪᓕᒐᓕᕆᔨᕐᔪᐊᑦ ᑲᑎᒪᒃᑲᓐᓂᓛᖅᑐᑦ ᐅᑭᐊᒃᓵᒧᑦ ᑎᓴᒻᒥᖅ, ᐅᒃᑑᐱᕆ 17-ᒥᑦ."

The legislative assembly will reconvene for its fall sitting Oct. 17.


"ᐅᖃᐅᓯᒃᓴᕆᔭᐅᔪᑦ ᐱᔭᐅᖃᑦᑕᕐᓂᐊᖅᑐᑦ ᐅᓇ ᑎᑭᒐᓱᖕᓂᖓᓂᒃ 5:00 ᐅᓐᓄᓴᒃᑯᑦ ᑕᓪᓕᖅᒥᖅ, ᐅᒃᑑᐱᕆ 11-ᒥᑦ."

Submissions will be accepted until 5 p.m. on Oct 11.


ᑕᒪᕐᒥᒃ ᐅᖃᐅᓯᒃᓴᕆᔭᐅᔪᑦ ᑐᓐᓂᖁᓯᐊᑦ ᑭᒃᑯᓕᒫᓄᑦ ᓴᖅᑭᑕᐅᓂᐊᖅᑐᑦ ᐅᖃᐅᓯᐅᓕᖅᑎᓪᓗᒋᑦ ᑲᑎᒪᕕᒡᔪᐊᒥᑦ ᐅᑭᐊᒃᓵᖅ ᑲᑎᒪᓕᕈᑎᒃ.

All submissions will be made public when they are tabled in the assembly during the fall sitting.


ᐅᖃᐅᓯᒃᓴᑦ ᑎᑎᖃᑦ ᐅᕗᖓ ᑐᕌᖓᔪᓐᓇᖅᑐᑦ:


"ᔮᓐ ᒪᐃᓐ, ᒪᓕᒐᓕᐅᖅᑎ"


"ᐃᒃᓯᕙᐅᑕᖅ, ᑲᑎᒪᔨᕋᓛᓄᑦ ᒪᓕᒐᓕᕆᓂᕐᒧᑦ"

"Chair, Standing Committee on Legislation"


ᓄᓇᕗᑦ ᒪᓕᒐᓕᕆᕕᒡᔪᐊᖓᑦ


ᑎᑎᖃᖃᕐᕕᒃ 1200


"ᐃᖃᓗᐃᑦ, ᓄᓇᕗᑦ"


ᐃᓄᒃᑐᑦ ᖃᓕᐅᔮᖅᐯᑦ – ᓄᐃᑕᐅᒪᔪᑦ ᐱᕙᓪᓕᐊᓂᕐᓄᓗ ᐊᔪᐃᓐᓈᖃᕐᓂᒧᓪᓗ

Inuktut Qaliujaaqpait — the product of history and determination


ᑐᓂᕐᕈᑎᒋᔭᕗᑦ ᐅᓪᓗᒥᐅᔪᖅ ᕿᑐᕐᖓᑎᓐᓄᑦ ᑭᖑᕚᖑᓛᕐᑐᓄᓪᓗ

“It is a gift to our children today and the generations to come”


ᑖᓐᓇ ᐃᓄᒃᑐᑦ ᖃᓕᐅᔮᖅᐸᐃᑦ ᑎᑎᕋᐅᓯᖅ—ᐊᑐᖅᑕᐅᔪᖕᓇᖅᑐᖅ ᐃᓄᐃᑦ ᐅᖃᐅᓯᓕᒫᖏᓐᓄᑦ ᑲᓇᑕᓕᒫᒥ.

Here’s the Inuktut Qaliujaaqpait chart — a writing system for all dialect and all regions.


ᐃᓄᐃᑦ ᑕᐱᕇᑦ ᑲᓇᑕᒥ ᐅᖃᖅᓯᒪᔪᑦ ᐃᓇᖏᖅᓯᔾᔮᖏᒻᒪᑦ ᖃᓂᐅᔮᖅᐸᐃᓂᒃ ᐊᒻᒪᓗ ᐃᓄᐃᑦ ᓄᓇᖓᓐᓂᑦ ᐊᕕᒃᑐᖅᓯᒪᔪᓂᑦ ᐊᑐᖅᑕᐅᔪᑐᖃᐃᑦ ᖃᓂᐅᔮᖅᐸᐃᑦ ᐊᓯᖏᓪᓗ ᐊᑐᖅᑕᐅᑐᐃᓐᓇᓚᖓᔪᑦ.

ITK says it does not replace syllabics and that regions can and will continue use of syllabics and other distinct writing systems.


ᐃᓄᐃᑦ ᑕᐱᕇᑦ ᑲᓇᑕᒥ ᐅᖃᖅᓯᒪᖕᒥᔪᑦ ᐃᓄᐃᑦ ᑎᑎᕋᐅᓯᑐᖃᕐᓂᒃ ᐊᑐᖃᑦᑕᖅᑕᖏᓐᓂᒃ ᐊᑐᖅᑕᐅᔪᑐᖃᕐᓂᒃ ᐊᓯᔾᔩᒋᐊᖃᔾᔮᖏᒻᒪᑕ.

ITK also says there is no expectation that people who already use older writing systems will have to change the way they write.


By ᐊᓪᓚᑕᖏᑦ ᒥᐊᔨ ᓭᒪᓐ


"ᐅᐱᒍᓱᒻᒪᕆᓚᐅᔪᕗᖓ ᑐᓴᕆᐊᒥᒃ ᑲᑎᙵᔨᖏᑦ ᐃᓄᐃᑦ ᑕᐱᕇᑦ ᑲᓇᑕᒥᒃᑯᑦ ᐊᑕᖏᕐᓱᑎᒃ ᐊᖏᕐᑐᕕᓂᐅᒋᐊᖏᑦ ᓄᑖᒥᒃ ᐃᓄᒃᑐᑦ ᐊᓪᓚᒍᓯᐅᓚᖓᓕᕐᑐᒥᒃ, ᐊᑦᓯᕋᐅᑎᖃᕐᓱᓂ ᐃᓄᒃᑐᑦ ᖃᓕᐅᔮᖅᐯᒥᒃ ᐊᓂᒎᑎᑎᑕᐅᓚᐅᕐᑐᒥᒃ ᑖᓐᓇ ᑕᕐᕿᖅ ᐱᒋᐊᕐᖃᒥᐅᑎᓪᓗᒍ."

"I was very pleased to hear the news that the board members of Inuit Tapiriit Kanatami unanimously approved the new Inuktut writing system, Inuktut Qaliujaaqpait, earlier this month."


ᐃᓄᐃᑦ ᑕᐱᕇᑦ ᑲᓇᑕᒥ ᑐᑭᖃᕐᐳᑦ “ᐊᑕᐅᓯᐅᖃᑎᒌᓐᓂᖏᓐᓂᒃ ᑲᓇᑕᐅᑉ ᐃᓄᑐᐃᓐᓇᖏᑕ” ᐊᒥᓲᙱᑐᓂᓪᓗ ᐆᑦᑐᕋᐅᑎᑦᓴᖃᑦᓯᐊᐳᖅ ᓄᑭᖃᕐᓂᓴᓂᒃ ᐃᓄᖁᑎᑦᑕ ᐊᑯᕐᓂ ᑲᑐᑦᔮᖃᖃᑎᒋᒍᑎᒋᓯᒪᔭᖏᓐᓂᒃ ᓱᕐᖁᐃᑐᒥᒃ ᐊᓐᓇᐅᒪᒍᑎᑦᓴᖏᓐᓂᒃ ᐃᓗᕐᖁᓯᑦᑕᓗ ᐅᖃᐅᓯᑦᑕᓗ.

"Inuit Tapiriit Kanatami means “united Inuit of Canada,” and there are few examples more powerful of our people taking united action to ensure the survival of our culture and language."


ᑕᒪᓐᓇ ᐅᕙᓐᓄᑦ ᒫᓐᓇᐅᑎᓪᓗᒍ ᐱᔪᕆᒪᓇᕐᑐᖅ.


"ᔫᓂ 2011-ᒥᑦ ᑌᑦᓱᒪᓂ ᐊᖓᔪᕐᖃᒪᕆᒋᔭᐅᑦᓱᖓ ᐃᓄᐃᑦ ᑕᐱᕇᑦ ᑲᓇᑕᒥᒃᑯᓄᑦ, ᓴᕐᕿᑎᑦᓯᓂᖃᓚᐅᕐᓯᒪᕗᒍᑦ ᓴᐱᙱᓱᑕ ᓄᑕᐅᓯᓕᑎᕆᓂᖃᕈᑎᑦᓴᓂᒃ ᐊᓯᑦᔨᒋᐊᕈᑎᑦᓴᖏᓐᓂᒃ ᐃᓕᓐᓂᐊᓂᕐᒥᒃ ᐱᓇᓱᐊᕈᑎᑦᑕ."

"In June 2011, when I was president of ITK, we created a bold new vision to transform our education system."


"ᓄᐃᑦᓯᒍᑎᖃᓚᐅᔪᒍᑦ ᑲᓇᑕᓕᒫᒥ ᐱᓇᓱᒍᑎᐅᓚᖓᔪᓂᒃ ᐃᓄᑐᐃᓐᓀᑦ ᐃᓕᓐᓂᐊᓂᓕᕆᓂᖏᓐᓂᒃ 10-ᓂᒃ ᓴᐱᙱᒪᕆᑦᑐᓂᒃ ᐃᒣᓕᖓᒋᐊᕈᑎᑦᓴᓕᐅᕐᓱᑕ ᓴᕐᕿᓂᖃᓚᐅᔪᓂᒃ ᑲᑐᑦᔮᕆᑦᓱᒋᑦ ᑕᐅᑐᕐᖂᕈᑎᑦᑎᓂᒃ ᕿᑐᕐᖓᑎᓐᓂᒃ ᐱᔪᓐᓇᓂᖃᑦᓯᐊᖁᔨᑦᓱᑕ ᐃᓕᓐᓂᐊᓯᒪᒋᐊᓕᖏᑎᒍᑦ, ᐊᑦᑕᓀᑦᑑᓗᑎᓪᓗ ᐃᓄᑦᑎᑐᑦ ᐃᓗᕐᖁᓯᕐᒥᒍᓪᓗ ᐅᖃᐅᓯᕐᒥᒍᓪᓗ."

"We released the national strategy on Inuit education with 10 ambitious recommendations born from a collective vision to see our children thrive in their formal education, while being strong in their Inuit culture and language."


ᐃᒣᓕᖓᒋᐊᖁᔨᒍᑎᓕᐊᕗᑦ ᐃᓚᖃᓚᐅᔪᑦ ᐃᓂᓪᓓᒍᑎᖃᕐᑐᓴᐅᓂᕐᒥᒃ ᐊᑕᐅᓯᐅᓕᖓᑦᓯᐊᑐᒥᒃ ᐃᓄᑐᐃᓐᓇᓕᒫᑦ ᐊᓪᓚᒍᓐᓇᐅᑎᑦᓴᖓᓐᓂᒃ.

One of the recommendations was to establish a unified writing system for the Inuit language.


ᐃᓄᑐᐃᓐᓀᑦ ᑲᓇᑕᒥᐅᑦ ᐊᕐᕌᒍᒐᓵᓗᓐᓂ ᑕᒃᑯᖓ ᑎᑭᐅᑎᒐᓱᑦᓯᒪᕗᑦ ᑎᑭᐅᑎᕗᓪᓗ ᓄᑖᒥᒃ ᐱᕐᖁᓯᕐᑖᖃᒻᒥᐅᓚᖓᓕᕐᑐᒧᑦ.

It has taken Inuit in Canada decades to get to this point and it is the dawn of a new era.


ᐃᓄᑐᐃᓐᓀᑦ ᐅᖃᐅᓯᖏᓐᓂᒃ ᐱᐅᓕᐊᕐᓯᔩᑦ ᐃᓘᓐᓇᖏᓐᓂ ᓄᓇᓕᓐᓂ ᐃᓄᐃᑦ ᓄᓇᖓᑎᓕᒫᖏᓐᓂ ᐊᕐᖁᓯᐅᕆᓚᐅᔪᕗᑦ ᐃᓄᒃᑐᑦ ᖃᓕᐅᔮᖅᐯᕈᑎᑦᓴᓂᒃ.

The passion and dedication of Inuit language keepers throughout all of our communities across Inuit Nunangat made way for Inuktut Qaliujaaqpait.


ᑕᒪᓐᓇ ᑐᑭᓕᒃ ᐊᑕᐅᓯᕐᒥᒃ ᐊᓪᓚᒍᓯᖃᓚᖓᓕᕐᑎᓗᑕ ᐃᓘᓐᓇᖏᓐᓂ ᐃᓄᐃᑦ ᐃᓕᒃᑯᕈᑎᒋᑦᓱᒋᑦ ᐅᖃᐅᓯᖏᓐᓂ ᐊᑐᕐᑕᐅᒍᓐᓇᓂᖃᑦᓯᐊᑐᒥᒃ.

It means that we now have a unified writing system that is compatible for use in all Inuktut dialects.


ᑕᒪᑐᒪ ᓄᑖᖑᓗᓂ ᐊᓪᓚᒍᓯᕐᑕᖑᔪᖅ ᐊᑐᕐᑕᐅᓂᖓ ᓱᒃᑮᑐᒥᒃ ᐱᕙᓪᓕᐊᓚᖓᔪᖅ.

The introduction of the new writing system will be gradual.


"ᑕᒐᑕᒐ ᐃᓄᑐᐃᓐᓀᑦ ᐊᓪᓚᒍᓯᖏᓐᓂᒃ ᐃᓇᖐᓚᖓᑦᔭᖏᑦᑐᖅ ᐊᓯᐅᑎᑦᓯᒍᑎᐅᓂᐊᕋᓂᓗ ᓄᓇᓕᓐᓂ ᐊᓪᓚᒍᓯᑐᖃᕆᔭᐅᔪᓂᒃ, ᐊᑐᕋᑦᓴᓕᐊᖑᒐᒥ ᐃᓚᐅᖃᑦᑕᓚᖓᑎᓪᓗᒍ ᑕᒐᑕᒐ ᐊᓪᓚᒍᓯᐅᒌᕐᑐᓄᑦ ᐱᐅᓯᒋᐊᕆᒍᑎᐅᓗᓂ ᐃᓄᑐᐃᓐᓀᑦ ᑐᓴᐅᒪᖃᑎᒌᒍᑎᖏᓐᓂᒃ."

"It is not meant to take away or replace the writing systems Inuit are currently using in their communities, but rather to be used as a tool alongside existing writing systems that will improve communication between Inuit."


ᑐᓂᕐᕈᑎᒋᔭᕗᑦ ᐅᓪᓗᒥᐅᔪᖅ ᕿᑐᕐᖓᑎᓐᓄᑦ ᑭᖑᕚᖑᓛᕐᑐᓄᓪᓗ.

It is a gift to our children today and the generations to come.


ᑕᐅᑐᙳᐊᕈᓐᓇᓕᕐᖁᖓ ᐃᓄᑐᐃᓐᓀᑦ ᑲᓇᑕᒥᐅᑦ ᑐᓴᖃᑦᑕᐅᑎᑦᓯᐊᓂᕐᓴᐅᓛᓕᕐᓂᖏᓐᓂᒃ ᐊᒥᕐᖄᖃᑎᒌᒍᑎᖃᕐᓗᑎᓪᓗ ᐃᓪᓕᓇᕐᑐᓂᒃ ᐊᓪᓚᓯᒪᔪᙳᐃᒍᑎᐅᕙᓐᓂᐊᑐᓂᒃ ᐃᓕᓐᓂᐊᑎᑦᓯᒍᑎᑦᓴᓕᐊᖑᕙᓚᖓᔪᓂᓪᓗ ᐱᐅᔪᐊᓗᓐᓂᒃ ᐃᓕᓐᓂᐊᑎᑦᓯᒍᑎᑦᓴᓕᐅᕐᓂᖅ ᐃᓱᒫᓗᓐᓇᕈᓐᓀᑎᓪᓗᒋᑦ ᕿᑐᕐᖓᕗᓪᓗ ᐳᕐᑐᓂᕐᓴᒥᒃ ᐃᓕᓐᓂᐊᕕᒻᒥᑦ ᐃᓕᓐᓂᐊᕇᖃᑦᑕᓕᕐᓗᑎᒃ ᑕᒪᒋᓐᓂᒃ ᐅᖃᐅᓰᓐᓂᒃ ᐊᑐᕈᓐᓇᓯᐊᕐᓗᑎᒃ ᐊᓪᓚᒍᓐᓇᓯᐊᕐᓗᒋᒃ ᐅᖄᒍᓐᓇᓯᐊᕐᓗᒋᓪᓗ.

"I can now imagine a time when Inuit are communicating across Canada and sharing valuable publications and education curriculum, where capacity to develop high-quality education material is no longer an issue and our children are graduating from high school fully bilingual, literarily and verbally."


"ᓯᓚᕐᔪᐊᒥ ᐱᕙᓪᓕᐊᓂᑦᑎᓂᒃ ᓵᙵᒐᑦᓴᖃᖃᑦᑕᕋᑦᑕ ᐃᓄᑐᐃᓐᓇᐅᖃᑎᒌᑎᒍᑦ. ᖃᓪᓗᓈᑦ ᐱᐅᓯᖏᓐᓂᒃ ᐱᐅᓯᕐᑖᑕᐅᒐᓱᑦᓯᒪᓂᑦᑎᓄᑦ ᐃᓱᐃᓪᓕᑕᐅᓯᒪᒻᒪᑦ ᐃᓅᓯᒃᑯᑦ ᐱᐅᓯᕗᑦ, ᐃᓚᒌᑎᒍᑦ ᐃᓂᓪᓚᖓᐅᓯᕗᑦ, ᐅᖃᐅᓯᕗᓪᓗ."

"History has challenged us as a people. Colonization ravaged our ways of life, our familial structures and our language."


ᑭᓯᐊᓂ ᐅᓪᓗᒥ ᑕᒫᓂᑦᑐᒍᑦ.


ᐊᕐᕌᒍᓂ ᐊᓂᒍᕐᓯᒪᓕᕐᑐᓂ ᐊᑑᑎᓯᒪᔭᑦᑎᓂᒃ ᕿᒥᕐᕈᒋᐊᖃᖃᑦᑕᓚᐅᕋᑦᑕ ᑐᑭᓯᒍᒪᑦᓱᑕ ᐅᓪᓗᒥ ᑭᓇᒃᑰᓕᕐᒪᖔᑦᑕ ᓱᒧᓪᓗ ᐅᓪᓗᒥᐅᔪᖅ ᑌᒣᓕᖓᓂᖃᓕᕐᒪᖔᑦᑕ ᑐᑭᓯᒋᐊᖃᕐᓱᑕ.

We have looked to the past so that we can understand who we are today and why things have come to be the way they are.


ᐅᑉᐱᕈᓱᑉᐳᖓᓕ ᑕᒐᑕᒐ ᑭᐴᑎᔫᓐᓂᒃ ᐊᕐᖁᑏᓐᓂᒃ ᐊᑐᕐᑐᑎᑐᑦ ᐱᐅᓯᖃᓕᕋᑦᑕ ᑭᖑᒧᑦ ᕿᕕᐊᑦᓭᓇᖏᓐᓇᕆᐊᖃᕐᓂᐊᐱᑖ ᐅᕝᕙᓘ ᓯᕗᓂᕐᒥᒃ ᐊᑑᑎᒍᓐᓇᓯᓂᐊᕐᑕᑎᓐᓂᒃ ᑐᕌᕐᕕᖃᖔᕐᓂᐊᓕᕐᐱᑕ.

I believe that we are now at a crossroads where we can either keep looking back or begin to focus on the possibilities of our future.


ᐃᓄᒃᑐᑦ ᖃᓕᐅᔮᖅᐯᒥᒃ ᐊᑐᕐᑕᖃᓯᓂᖅ ᑲᓇᑕᒥ ᐃᓄᑐᐃᓐᓇᓕᒫᓄᑦ ᐊᑐᕐᑕᐅᓯᓂᖓ ᑐᑭᓯᒍᑎᒋᕙᕋ ᓯᕗᒧᑦ ᐃᖏᕐᕋᒋᐊᕈᒪᓕᕆᐊᑦᑕ ᐃᓘᓐᓇᑕ ᐊᑕᐅᓯᐅᖃᑎᒌᖑᓗᑕ.

The adoption of Inuktut Qaliujaaqpait for all Inuit in Canada tells me that we are ready to move forward together.


"ᑌᒪᙵᑦ ᐊᕐᕌᒍᐃᑦ ᓯᑕᒪᐅᔪᕐᑐᑦ ᐊᓂᒍᕐᐳᑦ ᐱᕙᓪᓕᐊᑎᑦᓯᒍᑎᖃᕆᐊᓯᓚᐅᕐᓯᒪᑎᓪᓗᑕᓂᑦ ᑲᓇᑕᓕᒫᒥ ᐱᓇᓱᒍᑎᐅᓚᖓᔪᓂᒃ ᐃᓄᐃᑦ ᐃᓕᓐᓂᐊᓂᖏᓐᓅᓕᖓᔪᓂᒃ, ᑲᔪᓯᑎᑦᓯᒍᑎᖃᕈᓐᓇᓯᓚᐅᕋᑦᑕ ᐅᖃᐅᓯᕐᒥᒃ ᐃᒣᓕᔪᒥᒃ “ᐃᓄᒃᑐᑦ” ᑐᑭᖃᓚᖓᑎᓪᓗᒍ ᐃᓘᓐᓇᑎᒃ ᐃᓄᑐᐃᓐᓇᐅᖃᑎᒌᑦ ᐊᑐᓂᑦ ᐅᖃᐅᓯᖏᓐᓂᒃ, ᓇᑭᒥᐅᔭᐅᒐᓗᐊᕈᑎᒃ ᐊᑦᔨᒌᙱᑲᓗᐊᕐᐸᑕ ᐅᖄᒍᓯᖏᑦ."

"During the eight years since the launch of the National Strategy on Inuit Education, we’ve been able to adopt the term “Inuktut” to mean all Inuit languages, no matter the dialect."


ᐅᕙᓐᓄᓕ ᑕᒪᓐᓇ ᑕᑯᒍᓐᓇᕈᑎᒋᓕᕐᑕᕋ ᐃᓄᑐᐃᓐᓀᑦ ᐊᑕᐅᓯᐅᖃᑎᒌᙳᑎᓪᓗᒋᑦ. ᖄᖏᓐᓀᒍᑎᒋᒍᓐᓇᓕᕐᑕᕗᑦ ᐃᓘᓐᓇᖏᓐᓂᒃ ᐱᓂᐊᕐᓂᓕᕆᓂᑎᒍᑦ ᓱᓕᒐᑎᒃ ᐊᐳᕐᑕᕕᐅᕙᑦᑐᓂᒃ.

"For me, it has also become a symbol of Inuit unity. It transcends all our artificial political boundaries."


"ᐅᖃᐅᓯᑦᑎᓄᑦ ᑭᓇᐅᓂᕗᓪᓗ ᖃᓄᐃᑦᑑᓂᕗᓪᓗ ᓴᕐᕿᔮᕐᑕᐅᕗᖅ, ᐅᖃᐅᓯᑦᑕᓗ ᖃᓄᐃᙱᓯᐊᕐᓂᖓᓄᑦ ᖃᓄᐃᙱᓯᐊᕐᑎᑕᐅᕗᒍᑦ."

"Our language is who and what we are, and the health of our language lies at the core of our well-being."


ᓂᕆᐅᒍᑎᖃᕈᒪᕗᖓ ᐊᑐᕈᓐᓇᓂᐊᕐᓗᑕ ᐃᓄᒃᑐᑦ ᐃᓘᓐᓇᖏᓐᓂ ᐅᖃᒍᓯᕐᓂ ᐊᓪᓚᒍᓯᕐᓂᓗ ᓯᕗᒧᓪᓗ ᑲᔪᓯᒍᑎᒋᓗᒋᑦ ᑌᒫᑦᓭᓇᖅ ᑲᑐᑦᔮᖃᕐᓱᑕ ᓄᓇᓂᒃ ᐃᓐᓄᐃᓯᒪᓇᓱᒍᑎᑦᑎᓂᒃ ᐱᔭᖃᖃᑎᒌᒐᓱᑉᐸᑲᑦᑕ ᐃᓄᑐᐃᓐᓇᐅᖃᑎᒌᑎᒍᑦ.

My hope is that we can use Inuktut in all its beautiful spoken and written forms and move forward with the same determination we put towards our collective land claims.


"ᒥᐊᔨ ᓴᐃᒪᓐ ᐊᖓᔪᖅᑳᖑᓚᐅᖅᓯᒪᔪᖅ ᐃᓄᐃᑦ ᑕᐱᕇᑦ ᑲᓇᑕᒥ 2011−ᒥ ᓴᖅᑭᑎᑦᑎᑎᓪᓗᒋᑦ ᑲᓇᑕᒥ ᑐᕌᒐᖅ ᐃᓄᐃᑦ ᐃᓕᓐᓂᐊᕐᓂᓕᕆᓂᖓᓐᓄᑦ, ᐃᓚᖃᓚᐅᖅᖢᓂ ᐊᑐᓕᖁᔭᐅᓯᒪᔪᕐᒥᒃ ᓴᖅᑭᑎᑦᑎᓪᓗᑎᒃ ᐊᑕᐅᓯᕐᒥᒃ ᑎᑎᕋᐅᓯᕐᒥᒃ ᐃᓄᐃᑦ ᐅᖃᐅᓯᖏᓐᓄᑦ."

"Mary Simon was president of Inuit Tapiriit Kanatami in 2011 when the organization released its national strategy on Inuit education, which contained a recommendation for the creation of a common writing system for the Inuit language."


ᕕᐄᓐᔅ ᑲᒥᓴᓐ ᒪᒥᐊᒍᑎᐅᕗᖅ ᑯᐸᐃᒃ ᓯᕗᓕᐅᖅᑎᖓᓄᑦ

Viens commission prompts apology from Quebec premier


"“ᐊᒥᓱᑦ ᒪᓕᒐᐃᑦ, ᐊᑐᐊᒐᐃᑦ, ᐊᑐᖅᑕᐅᕙᒃᑐ ᐅᕝᕙᓘᓐᓃᑦ ᐱᓕᕆᕝᕕᖕᒥᑦ ᐱᓕᕆᔾᔪᓯᐅᔪᑦ ᐊᑐᖅᑕᐅᕙᒃᑐᑦ ᐊᔾᔨᒌᙱᓐᓂᕐᒥ ᐊᒻᒪ ᓇᓕᒧᒌᙱᓐᓂᕐᒥᒃ ᐱᒋᐊᕈᑎᐅᓯᒪᖕᒪᑕ”"

"“Many laws, policies, standards or institutional practices in place are sources of discrimination and inequity”"


"ᑯᐸᐃᒃ ᓯᕗᓕᐅᕐᑎᖓ ᕗᕌᓐᓱᐊ ᓕᒍ ᒪᒥᐊᓐᓂᕋᓚᐅᕐᑐᖅ ᓄᓇᖃᖅᑳᖅᑐᓄᑦ ᐊᓪᓚᓄᑦ ᐊᒻᒪ ᐃᓄᖕᓄᑦ ᑯᐸᐃᒃᒥᐅᑕᓂᒃ ᐅᒃᑑᐱᕆ 2-ᒥ, ᑐᓴᒐᒃᓴᖅᑕᖃᓚᐅᕐᑎᓪᓗᒍ ᑖᒃᑯᐊ ᐊᔾᔨᐅᙱᑎᑕᐅᓂᒃᑯᑦ ᐱᓕᕆᐊᕇᓐᓇᐅᔭᕆᐊᖃᖅᑕᖏᓐᓄᑦ ᑭᒃᑯᓕᒫᓄᑦ ᐱᔨᑦᑎᕋᐅᑎᓕᕆᔨᒃᑯᓐᓂᒃ."

"Quebec Premier Francois Legault apologized to the First Nations and Inuit of Quebec on Oct. 2, following the release of a report on the discrimination they have faced in their relations with the public service."


(ᓴᖅᑭᔮᖅᑐᒥᙶᖅᑐᖅ)


"ᑕᐃᒪᓐᓇ, ᑯᐸᐃᒃ ᒐᕙᒪᖓᑦ ᐱᔭᒃᓴᖏᓐᓂᒃ ᐊᑐᖅᓯᒪᙱᓚᑦ ᓄᓇᖃᖅᑳᖅᑐᓄᑦ, ᓕᒍ ᐅᖃᓚᐅᕐᑐᖅ."

"In this way, Legault said, the province of Quebec has failed in its duty to Indigenous people."


"ᓕᒍ ᒪᒥᐊᓚᐅᕐᑐᖅ—ᓯᕗᓪᓕᖅᐹᖑᓪᓗᓂ 142-ᓂ ᐃᓱᒪᓕᐊᕆᔭᐅᓯᒪᔪᓂᒃ ᐅᓂᒃᑳᓕᐊᓂᒃ—ᑲᓇᑕᒥ ᓄᓇᖃᖅᑳᖅᑐᑦ ᑲᑎᒪᕕᒡᔪᐊᕐᑎᓪᓗᒋ ᐱᖓᑦᓯᖅ, ᐅᒃᑑᐱᕆ 2-ᒥ, ᐅᓪᓘ ᒪᕐᕉᒃ ᐊᓂᒍᖅᑎᓪᓗᒋ ᐅᓇ ᐃᖃᖅᑐᐃᕕᒡᔪᐊᓄᑦ ᐃᖃᖅᑐᐃᔨᕕᓂᖅ ᔮᒃ ᕕᐄᓐᔅ, ᑲᒥᓴᓐᒥ ᐊᐅᓚᑦᑎᔨᐅᓚᐅᕐᑐᖅ ᐅᓂᒃᑳᖏᓐᓂᒃ ᓴᖅᑭᑎᑦᑎᐊᓪᓚᓚᐅᖅᑎᓪᓗᒍ."

"Legault gave the apology—the first of 142 recommendations that came out of the report—in the National Assembly on Wednesday, Oct. 2, two days after retired Superior Court Justice Jacques Viens, who led the commission, released his report."


"ᐱᔾᔪᑎᖃᕋᓱᖕᓂᖅ ᓈᒻᒪᙱᒻᒪᒃ, ᓕᒍ ᐅᖃᖅᑐᖅ."


ᐅᖃᓚᐅᕐᑐᖅ ᑕᒪᐃᓐᓂ ᐃᓱᒪᓕᐊᕆᔭᐅᔪᓂᒃ ᕿᒥᕐᕈᐊᕐᓂᐊᕐᓂᕋᖅᖢᓂ ᐊᒻᒪᓗ ᖃᐅᔨᓇᓱᒻᒪᕆᒡᓗᓂ ᖃᓄᐃᒻᒪ ᐊᔾᔨᒌᖏᑎᑦᑎᓂᖅᑕᖃᕐᒪᖔᑦ.

He promised to consider each of the recommendations and to look deeper into why this discrimination took place.


"“ᐊᒥᓱᑦ ᒪᓕᒐᐃᑦ, ᐊᑐᐊᒐᐃᑦ, ᐊᑐᖅᑕᐅᕙᒃᑐ ᐅᕝᕙᓘᓐᓃᑦ ᐱᓕᕆᕝᕕᖕᒥᑦ ᐱᓕᕆᔾᔪᓯᐅᔪᑦ ᐊᑐᖅᑕᐅᕙᒃᑐᑦ ᐊᔾᔨᒌᙱᓐᓂᕐᒥ ᐊᒻᒪ ᓇᓕᒧᒌᙱᓐᓂᕐᒥᒃ ᐃᒪᐃᑉᐸᓵᓕᖅᖢᓂ ᓈᒻᒪᙱᓪᓚᕆᒃᑐᓂᒃ ᐱᔨᑦᑎᕋᐅᑎᓕᕆᓂᖏᓐᓂᒃ ᐅᑯᓄᖓ ᓄᓇᖃᖅᑳᖅᑐᓄᑦ ᐊᓪᓚᓄᑦ ᐊᒻᒪ ᐃᓄᖕᓄᑦ,” ᕕᐄᓐᔅ ᐅᖃᓚᐅᕐᑐᖅ ᓯᑎᐱᕆ 30-ᒥ ᐅᓂᒃᑳᓕᐊᖏᑦ ᓴᖅᑭᑕᐅᑎᓪᓗᒋᑦ."

"“Many laws, policies, standards or institutional practices in place are sources of discrimination and inequity to the point of seriously compromising the quality of services offered First Nations and Inuit,” Viens said at the Sept. 30 release of the report."


"ᖃᐅᔨᓇᓱᖕᓂᖓ ᑐᕌᖓᓗᐊᓚᐅᕐᑐᑦ ᓄᓇᖃᖅᑳᖅᑐᑦ ᐱᓕᕆᐊᕆᔭᐅᕙᖕᓂᖏᓐᓂᒃ ᐸᓖᓯᒃᑯᓐᓄᑦ, ᒪᓕᒐᓕᕆᓂᕐᒧᑦ ᐱᓕᕆᔾᔪᓯᕐᓂᒃ, ᐃᑲᔪᖅᑕᐅᕝᕕᓕᕆᓂᕐᒥᒃ, ᐋᓐᓂᐊᖃᕐᓇᙱᑦᑐᓕᕆᓂᖅ ᐊᒻᒪ ᐃᓄᓕᕆᓂᕐᒧᑦ ᐱᔨᑦᑎᕋᐅᑎᓂᒃ, ᐊᒻᒪ ᐃᓅᓱᒃᑐᓂ ᓴᐳᔾᔨᓯᒪᓂᕐᒥᒃ ᐱᔨᑦᑎᕋᐅᑎᓂᒃ."

"His inquiry looked specifically at the treatment of Indigenous people by police, the justice system, the correctional system, health and social services, and youth protection services."


ᓘᓯ ᒍᕇ ᐃᓅᓪᓗᓂ ᐅᖃᓪᓚᒃᑎᒋᔭᐅᓚᐅᕐᑐᖅ ᐅᑯᓄᖓ ᕕᐄᓐᔅ ᑲᒥᓴᓐᑯᓐᓄᑦ.

Lucy Grey was the Inuit liaison for the Viens commission.


"ᐅᕙᓂ, ᓄᕕᐱᕆ 2018-ᖑᑎᓪᓗᒍ ᖃᐅᔨᓇᓱᖕᓂᕐᒥᑦ ᐅᖃᓪᓚᒃᑎᓪᓗᒍ."

"Here, she testifies during the November 2018 hearings."


(ᐊᔾᔨᓕᐅᕆᔨ ᓴᐃᕋ ᕌᔾᔪᔅ)


"ᑲᑎᕕᒃ ᓄᓇᓕᓕᒫᑦ ᒐᕙᒪᖓᑦ ᐅᓂᒃᑳᓕᐊᓄ ᑐᓴᒐᒃᓴᓕᐅᓕᓚᐅᕐᑐᑦ ᐅᖃᖅᖢᑎᒃ ᐱᒻᒪᕆᐅᓂᖏᓐᓂᒃ ᐃᓱᒪᓕᐊᕆᔭᐅᓯᒪᔪᑦ ᐅᑯᐊᓗ ᖃᓄᐃᓕᐅᕈᑎᐅᖁᔭᐅᓯᒪᔪᑦ, ᐱᐅᓯᕚᓪᓕᖅᑎᑦᑎᓇᓱᖕᓂᕐᒥᒃ ᐱᓕᕆᖃᑎᒌᖕᓂᕐᒥᒃ ᐅᑯᓄᖓ ᓄᓇᖃᖅᑳᖅᑐᑦ ᐃᓄᖏᓐᓂᒃ ᐊᒻᒪᓗ ᑯᐸᐃᒃ ᒐᕙᒪᑯᑦ."

"In response to the report, the Kativik Regional Government released a statement recognizing the importance of the recommendations, or calls for action, in improving the relationship between Indigenous people and the provincial government."


"ᐱᓗᐊᕐᑐᒥᒡᓕ, ᑲᑎᕕᒃ ᓄᓇᓕᓕᒫᑦ ᒐᕙᒪᖓᑦ ᐱᖁᔨᒻᒪᕆᓚᐅᕐᑐᑦ ᒐᕙᒪᒃᑯᓐᓂᒃ ᐆᒥᖓ ᐃᓱᒪᓕᐊᕆᔭᐅᔪᒥᒃ ᑕᕐᕆᔭᕈᓐᓇᐅᑎᒃᑯᑦ ᑲᑎᒪᑲᑕᒍᓐᓇᕐᓯᓗᑎᒃ ᐱᕋᔭᒃᑐᕕᓃᑦ ᐃᖃᖅᑐᖅᑕᐅᓂᐊᓵᕐᓂᖏᓐᓄᑦ ᓄᓇᓕᖕᓃᑦᑐᓂᒃ ᒥᑭᑦᑐᓂᒃ, ᑕᐃᒪᓐᓇᓗ ᑲᑎᕕᒃᑯᑦ ᒐᕙᒪᖓᑦ ᐅᖃᖃᑎᖃᕐᓯᒪᓪᓗᑎᒃ ᑯᐸᐃᒃ ᒐᕙᒪᖏᓐᓂᒃ."

"In particular, the KRG urged the government to take action on a recommendation that videoconferencing be implemented for bail hearings for offenders in remote areas, something the regional government has been in talks with the province about."


"“ᑲᑎᕕᒃ ᓄᓇᓕᓕᒫᑦ ᒐᕙᒪᖓ ᐱᓇᓱᐊᒐᖃᕐᒪᑕ ᐱᓕᕆᖃᑎᖃᓪᓚᕆᒡᓗᑎᒃ ᑕᒪᐃᓐᓂᓕᒫᖅ ᒐᕙᒪᓕᕆᔨᐅᔪᓂᒃ ᐊᒻᒪᓗ ᐊᓯᖏᓐᓂᒃ ᐊᕕᒃᑐᕐᓯᒪᓂᒃᑯᑦ ᑲᑐᔾᔨᖃᑎᒌᓂᒃ ᐊᑐᓕᖅᑎᑦᑎᓂᕐᒥᒃ ᑲᒥᓴᓐᑐ ᐊᑐᖅᑕᐅᖁᔭᖏᓐᓄᑦ ᐱᓕᕆᐊᖏᑦᑎᒎᖓᔪᓂᒃ,” ᐅᖃᓚᐅᕐᑐᖅ ᑲᑎᕕᒃ ᓄᓇᓕᓕᒫᑦ ᒐᕙᒪᒃᑯᑦ ᐃᒃᓯᕙᐅᑕᖓ ᔭᓂᕗ ᒥᐅᓂᒃ ᑐᓴᒐᒃᓴᓕᐊᑎᒍᑦ."

"“The KRG is fully committed to working closely with all government authorities and other regional organizations to implement all the commission’s calls for action that fall under its mandate,” said KRG chairperson Jennifer Munick in a news release."


ᓄᓇᕕᒃᒥᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᒻᒪ ᐃᓄᓕᕆᔨᒃᑯᑦ ᑭᐅᓚᐅᕐᒥᔪᑦ ᐅᓂᒃᑳᑦ ᒥᒃᓵᓄᑦ ᐅᖃᖅᖢᑎᒃ ᑲᑎᒪᔩ ᐃᓱᒫᓘᑎᒌᓐᓇᖅᑕᖏᑦ ᑲᒥᓴᓐᑯᓐᓄᑦ ᐅᖃᐅᓯᐅᓂᑯᑦ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐊᒻᒪ ᐃᓄᓕᕆᓂᕐᒧᑦ ᐊᒻᒪᓗ ᐃᓅᓱᒃᑐᓂ ᓴᐳᔾᔨᓯᒪᓂᕐᒥ ᐱᔨᑦᑎᕋᐅᑎᓂᒃ ᐅᖃᐅᓯᖃᓚᐅᕐᓂᖏᓐᓂᒃ.

The Nunavik Regional Board of Health and Social Services also responded to the report by saying that it addressed the concerns the board had expressed during the commission’s hearings about health and social services and youth protection services.


ᐃᑲᔫᑎᒃᓴᖃᕆᐊᖃᕐᓂᖅ ᐊᒻᒪᓗ ᐊᐅᓚᑦᑎᓂᖅ ᐋᓐᓂᐊᖃᕐᓂᙱᑦᑐᓕᕆᓂᕐᒧᑦ ᐊᒻᒪ ᐃᓄᓕᕆᓂᕐᒧᑦ ᐱᔨᑦᑎᕋᐅᑎᓂᒃ ᓂᓪᓕᕈᑎᐅᓚᐅᕐᒥᔪᖅ ᑲᑎᒪᔨᓄᑦ ᖃᐅᔨᓴᕐᓂᖅᑕᖃᖅᑎᓪᓗᒍ.

The need for funding and autonomy in providing health and social services for Inuit was voiced by the board during the hearings.


"“ᓂᕆᐅᖕᓂᐊᓕᖅᐳᒍ ᑯᐸᐃᒃ ᒐᕙᒪᖓ ᐅᓂᒃᑳᓕᐊᓂᒃ ᖃᓄᐃᓕᐅᕈᑎᐅᖁᔭᐅᔪᓂᒃ ᐱᓕᕆᐊᖃᕐᓂᐊᕐᓂᖏᓐᓂᒃ, ᐊᒻᒪᓗ ᐃᒪᓐᓇ ᐱᓕᕆᖃᑎᒌᖕᓂᒃᑯᑦ ᐋᖅᑭᒃᓯᒪᔭᖏᑦᑎᒍᑦ ᐊᒻᒪ ᐊᑐᖅᑕᐅᓂᖏᑦᑎᒍᑦ,” ᐅᖃᖅᑐᖅ ᐊᐅᓚᑦᑎᔨ ᑐᑭᒧᐊᖅᑎᑦᑎᔨ ᒥᓂ ᒍᕇ ᐅᒃᑑᐱᕆ 2-ᒥ ᑐᓴᒐᒃᓴᓕᐅᕐᓂᒃᑯᑦ."

"“We now expect the Government of Quebec to respond to the report’s calls for action, and this with our close involvement in their design and application,” said executive director Minnie Grey in an Oct. 2 news release."


ᑲᑎᒪᔩᑦ ᖁᔭᓕᓚᐅᕐᒥᔪᑦ ᑲᒥᓴᓐᑯᓂᒃ ᐆᒥᖓ ᑯᐸᐃᒃ ᐋᒻᐸᑦᔅᒪᙵᑦ (ᖃᓄᐃᓕᐅᕈᑎᓄᑦ ᖃᐅᔨᓴᕐᑎ) ᑲᒪᒋᔭᖃᖅᑎᑕᐅᓂᐊᕐᓂᖓᓄᑦ ᐅᑯᓂᒃ 142-ᓂ ᐃᓱᒪᓕᐊᕆᔭᐅᔪᑦ ᐊᑐᖅᑕᐅᓕᖅᑎᑦᑎᓂᐊᕐᓂᖓᓄᑦ.

The board also expressed appreciation for the commission tasking the Quebec ombudsperson with overseeing that the 142 recommendations are acted on.


ᒪᑭᕕᒃ ᐊᖓᔪᖅᑳᖓᑦ ᓵᓕ ᕗᐊᑦ ᐅᖃᓪᓚᓚᐅᕐᒥᔪᖅ ᖃᐅᔨᓴᕐᓂᖅᑕᖃᖅᑎᓪᓗᒍ ᐆᒥᖓ ᓄᓇᕕᒃᒧᑦ ᖃᓄᐃᓕᐅᖅᐸᓪᓕᐊᒍᑎᖏᓐᓂᒃ ᐊᒻᒪ ᐅᖃᖅᖢᓂ ᐅᒃᑑᐱᕆ 1-ᒥ ᑐᓴᒐᒃᓴᓕᐅᕐᓂᒃᑯᑦ ᐃᓄᐃ ᐅᖃᓪᓚᒍᓐᓇᓚᐅᕐᓂᖏᓐᓂᒃ ᖃᐅᔨᓴᕈᑎᒋᔭᐅᔪᓅᖓᔪᓂᒃ.

"Makivik president Charlie Watt spoke during the hearings about the Nunavik region’s process of self-determination, and said in an Oct. 1 release that Inuit provided testimony in all areas of the inquiry’s mandate."


"“ᐊᒥᓱᐃᖅᖢᑎᒃ, ᖁᕝᕕᐅᕐᖢᑎᒃ, ᐃᓅᖃᑎᒃᑲ ᐅᖃᓪᓚᖃᑦᑕᓚᐅᕐᑐᑦ ᑲᒥᓴᓐᑯᓐᓄᑦ ᖃᓄᐃᓕᐅᕈᓯᕕᓂᖏᓐᓂᒃ ᐅᑯᑎᒎᓇᖅ ᐋᓐᓂᐊᖃᕐᓇᙱᑦᑐᓕᕆᓂᒃᑯᑦ, ᒪᓕᒐᓕᕆᓂᒃᑯᑦ, ᐃᓄᓕᕆᓂᒃᑯᑦ, ᐃᓅᓱᒃᑐᓂᒃ ᓴᐳᔾᔨᓯᓂᒃᑯᑦ, ᐃᒻᒪᑲᓪᓚᓕᓴᕐᓂᒃ ᓈᒻᒪᙱᓕᐅᕈᑎᕕᓂᕐᓂᒃ ᐊᒻᒪᓗ ᐊᓯᖏᓐᓂᒃ ᑯᐸᐃᒃ ᒐᕙᒪᒃᑯᑦ ᐱᔨᑦᑎᕋᐅᑎᓕᕆᓂᖏᑦᑎᒍᑦ,” ᕗᐊᑦ ᐅᖃᓚᐅᕐᑐᖅ."

"“Many times, in tears, my fellow Inuit testified to the commission about their experiences with the health, justice, social services, youth protection, historical injustices, and other interactions with Quebec government services,” Watt said."


"ᐅᖃᕋᓗᐊᖅᖢᓂ ᐅᓂᒃᑳᓕᐊᖑᔪᑦ ᑭᐅᒍᑎᐅᓂᐊᕐᓂᖏᓐᓂᒃ, “ᒪᓕᒡᓗᑎᒃ ᓯᕗᓪᓕᖅᐹᒥᑦ ᐊᑐᖅᑕᐅᖁᔭᐅᔪᒥᒃ—ᐃᒪᓐᓇ ᑯᐸᐃᒃ ᒪᒥᐊᓱᖕᓂᕋᕐᓗᓂ ᐃᓄᖕᓄᑦ ᐊᒻᒪ ᓄᓇᖃᖅᑳᖅᑐᓄᑦ ᐊᓪᓚᓄᑦ ᐊᔾᔨᒌᙱᑎᑦᑎᓂᒃᑯᑦ ᑭᒃᑯᓕᒫᓄᑦ ᐱᔨᑦᑎᕋᐅᑎᓕᕆᓯᒪᓂᖏᓐᓂᒃ ᐃᓄᖁᑎᑦᑎᓐᓄᑦ—ᑕᐃᒪᓕ ᐃᓱᒪᓕᕐᐳᒍ ᑐᓴᖅᑕᐅᓂᑦᑎᓐᓂᒃ.”"

"While he noted a full response to the report was forthcoming, “based on the first call to action—that Quebec apologize to Inuit and First Nations for the rampant discrimination found in public services provided to our people—we feel we have been heard.”"


ᐱᖓᓱᑦ ᒪᓕᒐᓕᕆᓂᕐᒥᑦ ᐱᓇᓱᐊᒐᖃᖅᑐᑦ ᐱᓂᐊᕐᓂᕋᒻᒪᕆᒃᐳᑦ ᓄᓇᕗᒥᑦ ᑏᓱᓪ ᐅᕐᓱᐊᓗᖕᒥᑦ ᐊᑐᓗᐊᖃᑦᑕᕐᓂᖏᑦ ᓄᖃᖅᑎᑕᐅᓂᐊᕐᓂᕋᖅᖢᒍ 2030 ᑎᑭᓚᐅᕐᑎᓪᓗᒍ

Three parties vow to end Nunavut’s diesel dependence by 2030


“ᐅᓇ ᐱᓕᕆᔪᒪᕐᔪᐊᕐᓂᐊᓗᒃ”


ᐃᓕᓐᓂᐊᕐᑎᐅᔪᑦ ᐱᓱᒃᐳᑦ ᑎᓴᒪᑦ ᑎᕆᖁᓂᑦ ᐃᖃᓗᖕᓂᑦ ᓯᑎᐱᕆ 27-ᐅᑎᓪᓗᒍ ᐃᓚᐅᓪᓗᑎᒃ ᓄᓇᕐᔪᐊᒥᑦ ᓯᓚᐅᑉ ᐊᓯᙳᖅᐸᓪᓕᐊᓂᖓᓄᑦ ᐊᓯᔾᔨᕐᓯᖁᔨᓂᕐᒧᑦ.

Students march across the Four Corners intersection in Iqaluit on Sept. 27 as part of a global climate strike demanding change.


ᐱᖓᓱᑦ ᒪᓕᒐᓕᕆᔨᒧᑦ ᓂᕈᐊᒐᒃᓴᐅᔪᑦ ᒐᕙᒪᑐᖃᒃᑯᓐᓄᑦ ᐅᖃᓚᐅᕐᑐᑦ ᓄᖅᑲᖅᑎᑦᑎᓂᐊᕈᒪᓪᓗᑎᒃ ᓄᓇᕗᒥᑦ ᑏᓱᓪ ᐅᕐᓱᐊᓗᖕᒥᒃ ᐊᑐᓗᐊᖃᑦᑕᕐᓂᖏᓐᓂᒃ ᖃᐅᒻᒪᖁᑎᖃᕐᓂᒃᑯᑦ 2030 ᑎᑭᓚᐅᕐᑎᓪᓗᒍ.

Three parties in the upcoming federal election are promising to end Nunavut’s reliance on diesel to produce electricity by 2030.


(ᐊᔾᔨᓕᐅᕆᔨ ᑕᔅᑎᓐ ᐸᑖᕐ)


"ᑕᒪᑐᒪᓂ ᒐᕙᒪᑐᖃᒃᑯᓐᓄᑦ ᓂᕈᐊᕐᓇᒥᓐ, ᐱᖓᓱᑦ ᒪᓕᒐᓕᕆᓂᕐᒥ ᐱᓇᓱᐊᒐᖃᖅᑐᑦ ᐅᖃᓚᐅᕐᑐᑦ ᓄᓇᕗᑦ ᐊᑐᖃᑦᑕᕐᓂᖏᓐ ᑏᓱᓪ ᐅᕐᓱᐊᓗᖕᒥᓐ ᖃᐅᒻᒪᖁᑎᓄᑦ ᓄᖃᖅᑎᑕᐅᓂᐊᕐᓂᕋᖅᖢᒍ 2030 ᑎᑭᓚᐅᕐᑎᓪᓗᒍ."

This federal election three parties are vowing to end Nunavut’s reliance on diesel for power by 2030.


"ᒫᓐᓇ ᑕᒪᕐᒥᒃ 25 ᓄᓇᓖᑦ ᓄᓇᕗᒥᑦ ᖃᐅᒻᒪᖁᑎᖃᕐᒪᑕ ᑏᓱᒧᑦ ᐅᕐᓱᐊᓗᖃᖅᑐᓂᒃ ᐊᐅᓚᐅᓯᕆᕝᕕᖕᓂᒃ ᐊᐅᓚᑕᐅᔪᓂᒃ ᖁᓪᓕᖅ ᐆᒻᒪᖁᑎᓕᕆᔨᒃᑯᑦ ᑯᐊᐳᕇᓴᒃᑯᓐᓂᑦ, ᖃᐅᒻᒪᖁᑎᓕᕆᔨᑐᐊᑦ ᑲᓇᑕᒥ ᐋᕿᒋᐊᕐᓯᒪᔪᓂᒃ ᖃᐅᒻᒪᖁᑎᖃᕈᑎᒃᓴᓂᒃ ᐱᖃᙱᑦᑐᑐᐊᑦ ᓄᓇᖏᓐᓂᒃ."

"Currently, all 25 communities in the territory are powered by stand-alone diesel plants operated by the Qulliq Energy Corporation, the only energy company in the country without any developed local energy resources."


ᐊᓯᙳᖅᑎᑦᑎᓂᖅ ᑖᔅᓱᒥᖓ ᐊᖏᔪᐊᓘᓇᔭᖅᑐᖅ ᐊᒻᒪ ᑮᓇᐅᔭᖅᑐᓗᓂ ᐱᓕᕆᐊᒃᓴᖅ.

Changing that would be a massive and costly undertaking.


"“ᐅᓇ ᐱᓕᕆᔪᒪᕐᔪᐊᕐᓂᐊᓗᒃ,” ᐅᖃᖅᑐᖅ ᒫᑕ ᓕᓂᐅ, ᐅᑭᐅᕐᑕᖅᑐᕐᒧᑦ ᐊᑐᒃᑲᓐᓂᕈᓐᓇᑐᓂᒃ ᐆᒻᒪᖁᑎᓕᕆᓂᒃᑯᑦ ᐱᓕᕆᔨᒻᒪᕆᒃ ᐅᑯᓄᖓ ᓄᓇᕐᔪᐊᒥᓐ ᐆᒪᔪᓕᕆᔨᕐᔪᐊᓄᑦ (World Wildlife Fund)."

"“It’s super ambitious,” said Martha Lenio, an Arctic renewable energy specialist with the World Wildlife Fund."


"“ᐊᔪᕐᓇᙱᑦᑐᒃᓴᐅᔪᖅ, ᐊᔪᙱᐊᕐᔪᑐᐃᓐᓇᕐᓗᓂ.”"

"“I think it’s doable, it’s just barely doable.”"


ᐅᑯᐊ ᒍᕇᓐ ᐹᑎᒃᑯᑦ ᓂᕈᐊᕐᑕᐅᔾᔪᑎᒋᓇᓱᒃᑕᖓ ᐱᓂᐊᕐᓂᕋᖅᖢᑎᒃ “ᐊᑐᓕᖅᑎᑦᑎᓗᑎᒃ ᐊᑐᒃᑲᓐᓂᕈᓐᓇᑐᓕᕆᓂᒃᑯᑦ ᖃᐅᒻᒪᖁᑎᖃᖅᑎᑦᑎᓂᕐᒥᒃ.

The Green Party’s election platform promises to “implement a major ramp-up of renewable electricity.


"2030 ᑎᑭᑉᐸᑦ, ᑕᒪᐃᓐᓂ ᑲᓇᑕᐅᑉ ᖃᐅᒻᒪᖁᑎᖃᕈᑎᖏᑦ ᐊᑐᒃᑲᓐᓂᕈᓐᓇᖅᑐᓕᕆᓂᒃᑰᕐᓂᐊᕐᒪᑕ."

"By 2030, 100 per cent of Canada’s electricity will come from renewable sources."


ᐅᓇ ᐃᓚᖃᖅᑎᑦᑎᔪᖅ ᓄᓇᓕᕋᓛᓂᒃ ᐅᑭᐅᕐᑕᖅᑐᕐᒥ ᓄᓇᓕᖕᓂ ᒪᑯᓂᖓ ᑏᓱᒥᑦ ᐅᕐᓱᐊᓗᖕᒥ ᖃᐅᒻᒪᖁᑎᓄᑦ ᐊᑐᕈᓐᓃᖅᑎᑕᐅᓗᑎᒃ.”

This includes getting remote and northern communities off diesel generators.”


"ᓕᐳᕈ ᐹᑎᒃᑯᓪᓕ ᐅᖃᓚᐅᕐᑐᑦ “ᓯᕗᒧᑦ ᐱᒋᐊᕐᓂᐊᕐᓂᕋᖅᖢᑎᒃ ᑮᓇᐅᔭᑎᒍᑦ ᑕᒪᒃᑯᐊ ᐃᓄᐃᑦ ᓄᓇᓕᖏᑦ ᑏᓱᓪ ᐅᕐᓱᐊᓗᖕᒥ ᐊᑐᕈᓐᓃᕐᑎᑕᐅᓗᑎᒃ ᑭᓯᐊᓂᓕ ᖃᐅᒻᒪᖁᑎᖃᓕᕐᓗᑎᒃ ᐊᑐᕐᓗᑎᒃ ᓴᓗᒪᔪᒥᓐ, ᐊᑐᒃᑲᓐᓂᕈᓐᓇᖅᑐᒥᑦ ᐆᒻᒪᖁᑎᖃᕈᑎᒃᓴᒥᓐ—ᒪᑐᑎᑐᓇᖅ ᐃᒪᕐᒧᑦ, ᐊᓄᕆᒧᑦ ᐊᒻᒪᓗ ᓯᕿᓂᕐᒧᑦ ᐆᒻᒪᖁᑎᖃᕈᑎᓄᑦ—ᑎᑭᓚᐅᕐᑎᓪᓗᒍ 2030.”"

"The Liberal Party, meanwhile, says it will be “moving forward with investments that will see all Inuit communities are off diesel and instead powered by clean, renewable and reliable sources of energy—such as hydro, wind, and solar—by 2030.”"


ᐅᑯᐊᓕ ᓂᐅ ᑎᒧᑯᕌᑎᒃ ᐹᑎᑯ (NDP) ᐅᖃᓚᐅᕐᑐᑦ “ᑐᕌᒐᖃᕐᓂᐊᕐᓗᑎᒃ ᑲᓇᑕᒥ ᐆᒻᒪᖁᑎᖃᕈᓐᓇᕐᓯᑎᓪᓗᒋᑦ ᐳᔪᕐᓗᖕᓂᙶᕐᓯᒪᙱᑦᑐᓂᒃ ᐆᒻᒪᖁᑎᓄᑦ ᑎᑭᓚᐅᕐᑎᓪᓗᒍ 2030… ᐅᓇ ᐳᔪᕐᓗᖕᓂ ᐊᑐᙱᓐᓂᖅ ᖃᐅᒻᒪᖁᑎᖃᕐᓂᒃᑯ ᐃᓱᒪᒋᔭᖃᕐᓂᕐᒨᖓᓗᓂ ᓄᓇᓕᖕᓂᒃ ᐊᒻᒪ ᐃᖅᑲᓇᐃᔮᒃᓴᓂᒃ ᓴᖅᑭᑎᑦᑎᒍᑎᐅᓗᓂ ᐱᓇᐅᓇᔭᖅᑐᖅ.

And the New Democratic Party says it “will set a target to power Canada with net carbon-free electricity by 2030…. Meeting this carbon-free electricity goal in a way that respects local communities and creates good jobs is essential.


"ᐃᑲᔪᕋᔭᖅᑐᒍᑦ ᐱᓇᓱᒍᑎᒃᓴᓂᒃ ᒪᑯᓄᖓ ᓄᓇᓕᖕᓂ ᓇᖕᒥᓂᕆᔭᐅᓂᒃᑯᑦ ᐊᒻᒪ ᐊᐅᓚᑕᐅᓗᓂ ᓴᓗᒪᔪᒥ ᐆᒻᒪᖁᑎᖃᕈᑎᓄᑦ ᐱᓕᕆᐊᓂᒃ ᐃᖅᑲᓇᐃᔮᖃᕈᓐᓇᖁᓪᓗᒋ ᓄᓇᖃᖅᑐᑦ ᐊᒻᒪ ᐊᔪᙱᓐᓂᖃᖅᑐᑦ, ᐊᒻᒪᓗ ᐱᓕᕆᖃᑎᖃᕐᓗᑎᒃ ᓄᓇᖃᖅᑳᖅᑐᓂᒃ ᐊᒻᒪ ᐅᑭᐅᕐᑕᖅᑐᕐᒥ ᓄᓇᓕᖕᓂ ᐊᑐᖅᑕᐅᔪᓐᓃᖅᑎᒐᓱᖕᓂᕐᒥᑦ ᑏᓱᓪ ᐅᕐᓱᐊᓗᖕᒥᓐ.”"

"We’ll support investments in innovative community-owned and operated clean energy projects to keep jobs and expertise local, and work in partnership with Indigenous and northern communities to move off diesel.”"


"ᐅᑯᑎᒎᓇᕐᓕ ᐊᕙᑎᓕᕆᔨᒃᑯᑦ ᐊᒻᒪ ᓯᓚᐅᑉ ᐊᓯᙳᖅᐸᓪᓕᐊᓂᖓᓄᑦ ᑲᓇᑕᒥ ᐅᓂᒃᑳᓕᐊᖏᑦ ᓴᖅᑭᑕᐅᓚᐅᕐᑐᑦ ᑕᒪᓐᓇ ᐊᕐᕌᒍ ᐱᒋᐊᕐᓯᒪᓕᖅᑎᓪᓗᒍ, ᓯᓚ ᐳᔪᖅᑖᖅᐸᓪᓕᐊᓂᖓᒍᑦ ᓄᓇᕗᑦ 1 ᐳᓴᓐᑎᐅᑉ ᑐᖔᓃᑦᑐ ᑕᒪᑐᒧᖓ ᐊᒃᑐᐃᓯᒪᓂᖓ."

"According to an Environment and Climate Change Canada report released earlier this year, Nunavut’s contribution to the national carbon footprint has always been less than one per cent."


"2017-ᒥ, ᓄᓇᕗᑦ ᓴᖅᑭᑎᑦᑎᓂᖃᓚᐅᕐᑐᖅ ᐃᒪᓐᓇ 0.6 ᒥᒐᑕᓐᔅ (megatonnes) ᐳᔪᕐᒥᒑᖅᐸᓪᓕᐊᔪᓂᒃ (carbon dioxide), ᐃᒪᓐᓇᐅᓪᓗᐊᖅᑐᒥᑦ ᓲᕐᓗ 18,000-ᓂ ᓄᓇᓯᐅᑎᓂᙶᖅᑐᓂᒃ ᐃᓄᖃᐅᕈᓐᓇᖅᑐᓂᒃ."

"In 2017, the territory produced the equivalent of 0.6 megatonnes of carbon dioxide, roughly the same as 18,000 passenger vehicles."


"ᑕᕝᕙᓂᑦᑕᐃᓐᓇ ᐊᕐᕌᒍᒥ, ᐋᐴᑕ, ᑖᓐᓇ ᑲᓇᑕᒥ ᐳᔪᓐᓂᖔᕈᔾᔨᓂᖅᐹᖑᓂᕋᖅᑕᐅᓯᒪᔪᖅ, ᒫᓂ ᓴᖅᑭᑎᑦᑎᓂᖃᓚᐅᕐᑐᑦ 84 ᒥᓕᓐᐊᓂᙶᖅᑐᓂᒃ ᓄᓇᓯᐅᑎᓂᒃ ᐃᓄᖃᐅᕈᓐᓇᖅᑐᓂᒃ."

"The same year, Alberta, which led the country in greenhouse gas emissions, produced the equivalent of almost 84 million passenger vehicles."


"ᑕᐃᒪᐃᓕᖓᒐᓗᐊᖅᑎᓪᓗᒍ, ᓄᓇᕗᑦ ᑕᑯᓯᒪᔪᖅ ᐳᔪᕐᓗᐃᑦ ᓄᓇᓯᐅᑎᓂᙶᖅᓯᒪᔪᑦ ᐱᑕᖃᕐᓂᕐᓴᐅᓯᒪᓂᖓᓂᒃ 30 ᐳᓴᓐᑎᒥ 2005-ᒥ ᐱᒋᐊᖅᖢᓂ, ᐊᖏᓂᖅᐹᒥᑦ ᐱᕚᓪᓕᕐᓯᒪᔪᖅ ᑲᓇᑕᒥ ᐊᒻᒪ ᐋᐴᑕᒥᑦ ᒪᕐᕈᐃᕐᓯᒪᒻᒪᕆᑲᓴᖅᖢᓂ, ᑖᓐᓇᓗ ᐊᐃᑉᐸᕆᔭᐅᓪᓗᓂ ᖁᕝᕙᖅᐹᓪᓕᕐᓂᐅᔪᒥᑦ ᑕᒪᐅᓇᑦᑕᐃᓐᓇᖅ."

"Despite this, Nunavut has seen its greenhouse gas emissions increase by over 30 per cent since 2005, the biggest growth in the country and nearly double that of Alberta, which has the second-largest growth over the same period."


"ᐆᒻᒪᖅᑯᑎᓕᕆᓂᕐᒥᒃ ᐊᓯᔾᔨᕐᓯᒐᓗᐊᕈᑎ ᐅᑯᐊ ᐱᖓᓱᑦ ᒪᓕᒐᓕᕆᔨᕐᔪᐊᙳᕋᓱᒃᑐᑦ ᒥᒃᖠᕚᓪᓕᖅᑎᑦᑎᓇᓱᖕᓂᕐᒥ ᐱᐅᔪᓐᓃᕈᑕᐅᕙᓪᓕᐊᔪᓂᒃ, ᑕᒪᑐᒧᖓ ᐊᒃᑐᐃᒍᑎᐅᓇᔭᖅᑐᖅ ᑲᓇᑕᐅᑉ ᐳᔪᕐᓗᖕᓂᙶᓅᕈᑎᖏᓐᓂ ᒥᑭᑦᑐᑯᓘᓇᔭᖅᑐᖅ ᓱᓕ."

"While the switch to renewable energy proposed by the three parties would reverse this growth, the impact it would have on the nation’s carbon footprint would be minuscule."


ᓄᓇᓖᑦ ᑕᒪᑐᖓ ᑭᓱᑖᕈᑎᖃᖑᓚᒻᑐᑦᔭ.

It’s the communities that would benefit the most.


"ᓄᓇᕗᒻᒥᐅᑦ ᐊᑭᓕᕐᓱᐃᕙᒃᑐᑦ ᐊᖏᓛᒥᑦ ᖃᐅᒻᒪᖁᑎᓄᑦ ᐊᓯᓕᒫᖏᓐᓃᑦᑐᓂᒡᓕ ᑲᓇᑕᒥ, ᐊᒻᒪᓗ ᑮᓇᐅᔭᖃᖅᑎᑕᐅᓂᖅ ᐆᒻᒪᖁᑎᓕᕆᓂᕐᒧᑦ ᑕᒪᑐᒥᖓ ᐊᑦᑎᒃᓯᕚᓪᓕᕈᑎᐅᓇᔭᖅᖢᓂ."

"Nunavummiut pay more for electricity than people anywhere else in the country, and investments into renewable energy could reduce that."


"ᑭᓯᐊᓂᓕ, ᖃᓄᐃᓕᐅᕐᓂᐊᕐᓂᖅ ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐆᒻᒪᖁᑎᓕᕆᓂᕐᒧᑦ ᐱᓕᕆᐊᒃᓴᓂ ᓲᕐᓗ ᓇᓕᒧᒌᙱᔾᔪᑎᐅᑐᐃᓐᓇᕆᐊᖃᖅᑐᖅ ᐊᑭᓕᐅᑎᒃᓴᓄᑦ ᒫᓐᓇ ᐊᑐᖅᑐᓄᑦ ᐊᑭᓕᐅᑎᐅᓇᔭᖅᑐᓄᑦ ᐆᒻᒪᖁᑎᓕᕆᓂᕐᒧᑦ."

"However, the challenge with renewable energy projects is balancing their upfront cost with the pre-existing expense of current power needs."


"ᑕᖅᑭᐅᓚᐅᕐᑐᒥᓐ, ᓄᓇᕐᔪᐊᕐᒥᑦ ᐆᒪᔪᓕᕆᔨᕐᔪᐊᒃᑯᑦ ᐅᓂᒃᑳᓂ ᓴᖅᑭᑎᑦᑎᓚᐅᕐᑐᑦ ᐅᖃᐅᓯᖃᖅᑐᓂᒃ ᖃᓄᖅ ᐆᒻᒪᖁᑎᓕᕆᓂᖅ ᐊᑐᕈᓐᓇᑦᑎᐊᖅᑐᖅ ᐆᒻᒪᖅᑯᑎᖃᖅᑎᑦᑎᔪᓐᓇᕋᔭᕐᓂᖓᓂᒃ ᑕᒪᐃᓐᓂ ᐊᑐᓂ 25-ᓂ ᓄᓇᓕᖕᓂ ᓄᓇᕗᒥᑦ."

"Last month, the WWF released a report that looked at how viable renewable energy could be in powering each of Nunavut’s 25 communities."


"ᖃᐅᔨᓚᐅᕐᒪᑕ ᐊᑭᒃᖠᕚᓪᓕᕐᓯᒪᓂᒃᑯᑦ 8 ᐳᓴᓐᑎᒥᑦ—ᐱᔾᔪᑎᖃᓗᐊᖅᖢᓂ ᐅᓗᕆᐊᓇᑐᐃᓐᓇᕆᐊᖃᕐᓂᖓ ᐱᓕᕆᓂᐅᔪᖅ ᐅᕝᕙᓘᓐᓃᑦ ᐊᓯᖏᑦ ᑮᓇᐅᔭᖅᑖᕋᓲᑎᐅᓇᔭᖅᑐᑦ—ᖃᒪᓂᑦᑐᐊᖅ, ᓴᓪᓕᖅ, ᐃᖃᓗᐃᑦ ᐊᒻᒪ ᑲᖏᖅᖠᓂᖅ ᑮᓇᐅᔭᓂᒃ ᐊᑐᙱᓐᓂᕐᓴᐅᓕᕋᔭᖅᑐᑦ ᓅᖔᕈᑎᒃ 20 ᐳᓴᓐᑎᒥ ᐊᑐᒃᑲᓐᓂᕈᓐᓇᖅᑐᒥ ᐆᒻᒪᖁᑎᓕᕆᓂᕐᒥᒃ, ᐃᓚᖃᕐᓗᓂ ᐊᑭᓕᑲᐅᑎᒋᔾᔪᑎᒃᓴᓂᒃ ᒫᓂ ᐊᕐᕌᒍᓄᑦ 15-ᓄᑦ."

"It found that under an eight per cent discount rate—which accounts for the level of risk on a project or other sources of funding—Baker Lake, Coral Harbor, Iqaluit and Rankin Inlet could all save money by transitioning to 20 per cent renewable energy, including upfront costs, over a 15-year period."


ᖃᐅᔨᓴᕈᑎᐅᔪᖅ ᓇᓗᓇᐃᕐᓯᒍᑎᐅᓚᐅᕐᒥᔪᖅ 16 ᐊᓯᖏᑦ ᓄᓇᓕᐅᔪᑦ 4 ᐳᓴᓐᑎᒥ ᐊᑭᒃᖠᒋᐊᕈᑎᖃᖅᑐᑦ—ᒫᓂᐸᓗᒃ ᖁᓪᓕᖅ ᐆᒻᒪᖁᑎᓕᕆᔨᒃᑯᑦ ᑯᐊᕆᓴᓐ ᐊᑐᖅᑐᐊᕈᑎᒋᔪᓐᓇᕋᔭᖅᑕᖏᓐᓂᒃ—ᐊᒻᒪᓗ ᒫᓂᐸᓗᒃ $2 ᒥᓕᐊᓐᑖᓚᓂ ᐃᑲᔫᑎᒃᓴᐅᔪᓐᓇᖅᑐᓂᒃ ᐊᒻᒪ 20 ᐳᓴᓐᑎᒥ ᐊᑐᕈᑎᒃᓴᓄᑦ ᓅᑕᐅᔾᔪᑎᐅᔪᓐᓇᕋᔭᖅᖢᓂ.

"The study also identified 16 other communities that with a four per cent discount rate—around what QEC would be able to borrow money for—and approximately $2 million in grant funding, could also make the transition to 20 per cent renewable energy."


"ᑭᓯᐊᓂᓕ ᐅᓂᒃᑳᑦ ᐅᖃᐅᓯᖃᑐᐃᓐᓇᖅᑐᖅ ᖃᓄᖅ ᐊᔪᙱᓐᓇᔭᕆᐊᒃᓴᖏᓐᓂᒃ ᑕᒪᒃᑯᐊ ᐱᓕᕆᐊᒃᓴᑦ, ᐃᓱᒪᓕᐅᕆᓯᒪᑐᐃᓐᓇᖅᖢᑎᒃ ᓅᑎᑦᑎᓂᕐᒥᒃ ᐊᑐᒃᑲᓐᓂᕈᓐᓇᖅᑐᒥᑦ ᐆᒻᒪᖁᑎᖃᕈᓐᓴᕐᓂᕐᒥᑦ ᐊᑭᑭᓐᓂᕐᓴᐅᓇᔭᕆᐊᒃᓴᖓᓂᒃ ᒫᓐᓇ ᐆᒻᒪᖁᑎᒋᔭᐅᔫᑉ ᐊᑭᖏᓐᓂᒃ."

"But the report just takes a high-level look at the viability of these projects, only suggesting making the transition to renewable energy if it’s cheaper than current energy costs."


ᑭᓯᐊᓂᓕ ᓅᑎᑦᑎᓂᖅ ᓄᓇᓕᖕᓂᑦ ᐊᔪᙱᓐᓇᔭᖅᑐᓄᑦ ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐆᒻᒪᖁᑎᓂ ᐊᒃᓱᐊᓗᒃ ᐱᓕᕆᓂᐅᓇᔭᖅᑐᖅ.

Actually transitioning the viable communities to renewable energy would require a considerable amount of work.


"“ᐅᖃᓪᓚᖃᑎᖃᑲᑕᒋᐊᖃᕐᓇᕋᔭᕐᒪᓐ, ᐊᒻᒪᓗ ᐱᒋᐊᕆᐊᖃᕋᔭᖅᖢᑎᒃ ᐊᕐᕌᒍ ᑎᑭᐅᑎᓇᓱᖕᓂᐊᕈᑎᒃ ᐆᒻᒪᖁᑎᓕᕆᓂᒃᑯᑦ ᑎᑭᐅᑎᔪᒪᔭᖏᓐᓂᒃ ᑕᒪᐃᓐᓂ ᓄᓇᓕᖕᓂᑦ,” ᐅᖃᖅᑐᖅ ᓕᓂᐅ."

"“There’s a lot of consultation that would have to happen, and it would probably need to start in the next year if they’re going to hit those targets for every single community,” said Lenio."


"“ᓄᓇᓕᖕᓄᑦ ᐅᐸᒍᑎᔭᕆᐊᖃᕋᔭᖅᑐᑦ, ᐱᓕᕆᖃᑎᒋᓗᒋ ᖃᓄᐃᓕᐅᕈᒪᔭᖏᓐᓂᒃ, ᐊᒻᒪ ᖃᓄᖅ ᓄᓇᓖᑦ ᑕᐅᑐᙳᐊᕐᓯᒪᔭᕆᐊᒃᓴᖏᓐᓂᒃ ᐆᒻᒪᖁᑎᓕᕆᓂᕐᒥ, ᖃᐅᔨᓇᓱᒡᓗᑎᒃ ᑭᓱᓂ ᓯᕗᓪᓕᐅᔾᔨᒐᔭᕆᐊᒃᓴᖏᓐᓂᒃ ᐊᒻᒪ ᓄᓇᓖᑦ ᓈᓛᓂᑦ ᐱᒻᒪᕆᐅᒋᔭᐅᔭᕆᐊᒃᓴᖏᓐᓂᒃ ᐊᐅᓪᓚᕐᕕᐅᕙᒃᑐᑦ ᐊᒻᒪ ᐆᒪᔪᕋᓱᖕᓂᕐᒧᑦ.”"

"“You would have to go to the community, work out what they would like to do, what the community vision for energy is, find out what other local priorities are and what areas around the community are important for traditional uses like harvesting and wildlife.”"


"ᐅᓇ ᐃᓚᖃᕐᓯᒪᙱᑦᑐᖅ ᒪᑯᓂᖓ ᐋᕿᒃᓱᐃᕙᓪᓕᐊᒍᑎᐅᓇᔭᖅᑐᓂᒃ ᑲᑎᕐᓱᒐᕐᓂᒃ ᐱᖁᑎᒃᓴᓂᒃ ᓯᕿᓂᕐᒧᑦ ᐆᒻᒪᖁᑎᐅᓇᔭᖅᑐᓂᒃ ᐊᓄᕆᒧᓪᓘᓐᓃᑦ, ᑕᒪᓐᓇᓗ ᐱᓕᕆᓂᐅᓇᔭᖅᖢᓂ ᐊᕐᕌᒎᖕᓂᒃ ᒪᕐᕉᖕᓂ ᑲᑎᖅᓱᐃᑦᑎᐊᕋᓱᒡᓗᓂ, ᐅᕝᕙᓘᓐᓃᑦ ᐱᓕᕆᐊᒃᓴᓂ ᐅᑯᓄᖓ ᖁᓪᓕᖅ ᐆᒻᒪᖁᑎᓕᕆᔨᒃᑯᑦ ᑯᐊᐳᕇᓴᒃᑯᓐᓂ ᑕᒪᒃᑯᐊ ᐊᑐᒃᑲᓐᓂᕈᓐᓇᖅᑐᒧᑦ ᐆᒻᒪᖁᑎᐅᓂᐊᕐᑐᑦ ᐊᑦᑕᑕᕈᓐᓇᑦᑎᐊᕋᔭᕆᐊᒃᓴᖏᓐᓂᒃ ᐱᓕᕆᔾᔪᑎᖏᓐᓄᑦ."

"That doesn’t include setting up data collection equipment for solar or wind, a process that can take two years for adequate data, or any work with the QEC to ensure that the renewable energy could connect to and integrate with their system."


"ᓄᓇᓕᓕᒫᓂᒃ 100 ᐳᓴᓐᑎᒥ ᓅᑎᑦᑎᓂᖅ ᐊᑐᒃᑲᓐᓂᕈᓐᓇᖅᑐᓕᕆᓂᒃᑯᑦ ᐆᒻᒪᖁᑎᓕᕆᓂᕐᒥᒃ, ᑖᒃᑯᐊ ᐱᖓᓱᑦ ᒪᓕᒐᓕᕆᔨᕐᔪᐊᙳᕋᓱᒃᑐᑦ ᐊᑐᕆᒪᔭᖏᓐᓂᒃ, ᐱᓕᕆᑯᑖᒍᑎᑐᐃᓐᓇᐅᓇᔭᙱᑦᑐᖅ ᑭᓯᐊᓂᑦᑕᐅᖅ ᑮᓇᐅᔭᑲᓪᓚᖕᓂ ᐊᑐᕈᑎᐅᓇᔭᖅᖢᓂ."

"Transitioning all communities to 100 per cent renewable energy, as all three parties call for, would not only require a considerable time investment but a significant financial one as well."


"ᐅᑯᐊᓕ ᓂᐅ ᑎᒧᑯᕌᑎᒃ ᐹᑎᑯᑦ (NDP) ᐊᒻᒪ ᓕᐳᕈᑯ (Liberal) ᑐᓴᖅᑎᑦᑎᓚᐅᙱᖢᑎᒃ ᓱᓕ ᖃᓄᑎᒋ ᑮᓇᐅᔭᑎᒍᑦ ᑐᓂᓯᓇᔭᕐᓂᖏᓐᓂᒃ ᓅᑎᑦᑎᓂᕐᒧ, ᐅᑯᐊᓕ ᒍᕇᓐ ᐹᑎᑯᑦ (Green Party) ᐅᖃᓚᐅᕐᑐᑦ ᐱᓇᓱᐊᕈᓯᐅᓚᐅᕐᑐᒥᓐ."

"While the NDP and Liberals have yet to announce what their financial commitment to the transition would be, the Green Party did so last week."


"ᐃᓚᒋᔭᐅᓪᓗᓂ ᓂᕈᐊᒐᒃᓴᐅᓂᕐᒧᑦ ᖃᓄᐃᓕᐅᕈᑎᖏᓐᓄᑦ ᐊᑭᓕᐅᑎᒃᓴᓄᑦ ᐅᓂᒃᑳᓂᒃ, ᒍᕇᓐ ᐹᑎᑯ ᐅᖃᓚᐅᕐᑐᑦ $150 ᒥᓕᐊᓐᑖᓚᓂ ᑐᓂᓯᓂᐊᕐᓂᕋᖅᖢᑎᒃ ᐊᕐᕌᒍᑦ ᑕᓪᓕᒪᑦ ᐃᓗᐊᓂᒃ ᓅᑎᑦᑎᓂᕐᒨᖓᔪᓂᒃ ᑕᒪᐃᓐᓄᓕᒫᖅ ᓄᓇᓕᕋᓛᓄᑦ ᐊᒻᒪ ᐅᑭᐅᕐᑕᖅᑐᕐᒥᓐ ᓄᓇᓕᖕᓄᑦ—ᓄᓇᕗᒦᑦᑐᑐᐊᓅᙱᑦᑐᖅ—ᑏᓱᓪ ᐅᕐᓱᐊᓗᖕᒥ ᐊᑐᕈᓐᓃᕐᑎᑦᑎᒐᓱᒡᓗᑎ."

"Included in their platform-costing report, the party pledged $150 million over the next five years to transitioning all remote and northern communities—not just those in Nunavut—away from diesel."


ᓈᒻᒪᙱᒻᒪᑦ ᑭᓯᐊᓂ.


"ᓕᓂᐅ ᓇᓗᓇᐃᕐᓯᒋᐊᓚᐅᕐᑐᖅ ᒪᑯᐊ ᓄᓇᓕᒃᑎᑐᑦ ᓲᕐᓗ ᐃᒃᐱᐊᕐᔪᒃᑐ ᓅᑎᑦᑎᓂᐊᕈᑎᒃ ᐊᒃᓱᓪᓘᓐᓃᑦ 60 ᐳᓴᓐᑎᖓᓂᒃ ᐆᒪᖅᑯᑎᓕᕆᔾᔪᑎᖓᑕ, ᐊᐅᓚᑦᑎᓂᕐᒧᑦ ᐊᑐᖃᑦᑕᕆᐊᖃᕋᔭᖅᑐᑦ ᒫᓂ $27.8 ᒥᓕᐊᓐᑖᓚᓂ."

"Lenio points out that for a community like Arctic Bay to transition even 60 per cent of their power to renewable energy, there would need to be a capital expenditure of at least $27.8 million."


"ᐅᑯᑎᒎᓇᕐᓕ ᑕᕝᕙᓂᑦᑕᐃᓐᓇᖅ ᐅᓂᒃᑳᓂᒃ, ᐊᓯᖏᓐᓄᑦ ᓄᓇᓕᖕᓄᑦ ᐅᓇ 60 ᐳᓴᓐᑎᒥ ᐊᑐᕋᓱᖕᓂᐊᕐᓂ ᐊᑐᒃᑲᓐᓂᕈᓐᓇᖅᑐᒥ ᐆᒻᒪᖁᑎᓕᕆᓂᕐᒧᑦ, ᐊᑐᖃᑦᑕᕆᐊᖃᕋᔭᖅᑐᑦ ᖁᑦᑎᖕᓂᕐᓴᒥᑦ."

"According to the same report, for other communities to achieve even a 60 per cent reliance on renewable energy, the initial expenditures are even higher."


"ᐃᖃᓗᖕᓂᓪᓕ, ᐃᓱᒪᒋᔭᐅᔪᖅ ᐊᑭᖃᕋᔭᕐᓂᖓᓂᒃ ᒫᓂ $148 ᒥᓕᐊᓐᑖᓚᓂ."

"In Iqaluit, it’s expected to cost $148 million."


"ᑕᐃᒪᓐᓇᓕ ᓇᓗᓇᙱᒃᑲᓗᐊᖅᖢᓂ ᒥᑭᓐᓂᕐᓴᐅᓂᖓᓂᒃ ᐆᒪᙵᑦ $250-500-ᒥᓕᐊᓐᑖᓚᑐᕋᔭᓚᐅᕐᑐᒥ ᐆᒻᒪᖅᑯᑎᓕᕆᓂᐅᓂᕐᒧᑦ ᐃᓱᒪᒋᔭᐅᓚᐅᕐᓯᒪᔪᒥ ᓄᓇᓕᐸᐅᔭᓂ, ᑖᓐᓇ ᐊᑐᕋᔭᕐᒪᑦ ᐊᑕᐅᓯᕐᒧᑦ ᓄᓇᓕᖕᓄᑦ ᐅᑯᐊ ᒍᕇᓐ ᐹᑎᑯᒃ ᐃᑲᔫᑎᒋᔪᒪᔭᖓ."

"While this represents a significant reduction from the $250-500-million price tag attached to the hydroelectric project once considered by the city, it would use all Green Party allocated funds on one community."


"ᓖᓂᐅ ᓂᕆᐅᓗᐊᙱᑦᑐ ᒐᕙᒪᑐᖃᒃᑯᑦ ᑕᒪᐃᓐᓂ ᐊᑭᓖᓇᔭᕆᐊᒃᓴᖏᓐᓂᒃ ᑖᒃᑯᓂᖓ ᐱᓕᕆᐊᒃᓴᓂᒃ, ᑭᓯᐊᓂᓕ ᐅᖃᓚᐅᕐᒥᔪᑦ ᐱᓕᕆᐊᑎᒋᔭᐅᓇᔭᖅᑐᓂᒃ ᐊᒻᒪᓗ ᖃᓄᖅ ᐱᓕᕆᐊᖑᓇᔭᕆᐊᒃᓴᖏᓐᓂᒃ ᐊᒻᒪ ᐱᔭᕆᑐᓇᔭᕐᒥᖕᒪᑦ ᐅᑯᓂᐅᓗᓂᓗ."

"Lenio doesn’t expect the federal government to fully pay for these projects, but added that finding project partners and ways to leverage the work also takes time."


"ᐅᓇ 2030 ᐃᓱᖃᕐᕕᒃᓴᕆᔭᐅᔪᖅ ᑕᐅᑐᒃᖢᒍ, ᐱᕕᖃᓗᐊᕐᓇᔾᔮᙱᑦᑐᖅ."

"Given the 2030 deadline, time is in short supply."


"“ᓯᕿᓂᕐᒧᓪᓕ ᐆᒻᒪᖁᑎᖃᕋᓱᖕᓂᕐᒧᑦ, ᐃᓱᒪᔪᖓ ᐊᕐᕌᒍᓂ ᒪᕐᕉᖕᓂ ᑕᓪᓕᒪᓄᑦ ᐱᓕᕆᐊᖑᓇᔭᕆᐊᒃᓴᖓᓂᒃ."

"“For solar, I’d say the two- to five-year range."


"ᐊᓄᕆᒧᓪᓕ ᐆᒻᒪᖁᑎᖃᕋᓱᖕᓂᕐᒧᑦ, ᐃᓱᒪᓇᕐᑐᕐᓕ ᐊᕐᕌᒍᓂ ᑕᓪᓕᒪᓂᒃ 7-ᓄᑦ ᐱᓕᕆᐊᖑᓇᔭᕆᐊᒃᓴᖓᓂ,” ᐅᖃᖅᑐᖅ ᓕᓂᐅ ᐊᐱᕆᔭᐅᑎᓪᓗᖑ ᖃᓄᑎᒋ ᐆᒻᒪᖅᑯᑎᓕᕆᓂᕐᒥᒃ ᐱᓕᕆᐊᖃᕋᔭᕐᓂᖏᓐᓂᒃ."

"For wind energy, you’re looking more at like the five- to seven-year range,” said Lenio when asked how long renewable energy projects can take."


"ᑕᒪᒃᑯᐊ ᐃᓱᓕᕝᕕᒃᓴᐅᑎᑕᐅᔪᑦ ᑕᐅᑐᒃᖢᒋ ᐊᕕᒃᑐᖅᖢᒋᓪᓗ 25-ᓄ ᓄᓇᓕᖕᓄᑦ ᐊᒻᒪ ᐊᑕᐅᑦᑎᒃᑯᐸᓗᒃ ᐱᓕᕆᐊᖑᓂᐊᕈᑎᒃ ᓄᓇᓕᖕᓂ ᐅᖓᓯᒌᒃᑑᑎᓂᒃ ᐊᒻᒪᓗ ᓄᓇ ᐊᑐᐃᓐᓇᐅᖏᓐᓇᖅᐸᙱᖢᓂ, ᓕᓂᐅ ᐃᓱᒪᔪᖅ ᖃᓄᖅ ᐱᐊᓂᒃᑕᐅᓇᔭᕆᐊᒃᓴᖓᓂᒃ. ᑕᒪᒃᑯᐊ ᖃᓄᐃᓕᐅᕈᑎᒃᓴᐅᓇᔭᒻᒪᕆᒃᑐ ᑕᐅᑐᒃᖢᒋᑦ, ᐅᖃᖅᑐᕐᓕ ᑕᒪᓐᓇ ᐊᔪᙱᑦᑐᓐᓇᕐᓂᖓᓂᒃ."

"When these timelines are multiplied by more than 25 communities and intended to happen at roughly the same time across vast, remote areas with seasonal access, Lenio wonders how it would get done."


"“ᐃᓱᒪᔪᖓᓕ ᑕᒪᒃᑯᐊ ᑎᑭᐅᑎᕝᕕᐅᓯᒪᔪᒪᔪᓄᑦ, ᑕᒪᓐᓇ ᐊᓯᙳᕈᑎᒻᒪᕆᐅᓂᐊᕆᐊᒃᓴᖓᓂᒃ."

"In spite of those challenges, she’s optimistic. “Hopefully with these ambitious targets, it will result in some positive changes."


"100 ᐳᓴᓐᑎᒥᓪᓘᓐᓃᑦ ᑎᑭᐅᑎᙱᒃᑲᓗᐊᕈᑦᑕ, ᑕᐃᒪᓕ ᐱᔪᒪᓂᖅᑕᖃᑦᑎᐊᖅᐳᖅ.”"

"Even if we don’t make it 100 per cent of the way there, it’s good to have that ambition.”"


"ᖃᐅᔨᒪᒋᑦᑎ: ᐅᓇ ᐅᖃᓕᒫᒐᒃᓴᖅ ᐅᖃᐅᓯᖃᖅᑐᖅ ᒐᕙᒪᑐᖃᒃᑯᓐᓄᑦ ᓂᕈᐊᒐᒃᓴᐅᔾᔪᑎᖏᓐᓂᒃ ᐅᑯᐊ ᒍᕇᓐ ᐹᑎ, ᓕᐳᕈᓪ ᐹᑎ ᐊᒻᒪᓗ ᓂᐅ ᑎᒧᑯᕌᑎᒃᐸᑎᑯᑦ (NDP)."

"Note: This article references the federal election campaign platforms of the Green Party, the Liberal Party and the NDP."


"ᐅᓇ ᐅᖃᓕᒫᒐᒃᓴᖅ ᐋᖅᑭᒃᓱᖅᑕᐅᑎᓪᓗᒍ, ᑲᓐᓲᕕᑎᕝ ᐹᑎᒃᑯᑦ ᓱᓕ ᑐᓴᖅᑎᑦᑎᓯᒪᓚᐅᙱᒻᒪᑕ ᑭᓱᒧᑦ ᓂᕈᐊᒐᒃᓴᐅᓂᖏᓐᓂᒃ, ᑕᐃᒪᓕ ᐅᕙᓂ ᐅᓂᒃᑳᒥᑦ ᐃᓚᐅᑎᑕᐅᙱᓚᑦ."

"At the time of publication, the Conservative Party had yet to officially release their platform and, thus, was not included in the story."


ᐱᔾᔪᑎᖃᖅᑐᖅ: ᐊᐅᓚᓂᖓᑕ ᐃᓗᐊᒍᑦ ᐃᓕᓐᓂᐊᓕᒻᒪᒃᓴᖅᑐᓄᑦ ᐊᒻᒪ ᐸᐃᕆᕕᖕᓄᑦ ᐱᔾᔪᑕᐅᔪᑦ

Iqaluit’s Inuktut daycare calls for greater government support


ᐃᓕᓴᖅᓯᔭᕆᐊᖃᖅᐳᒍᑦ ᐊᑑᑎᖃᓪᓚᕆᖕᓂᖓᓂᒃ ᐃᓕᓐᓂᐊᓕᒻᒪᒃᓴᐃᕕᖕᓂ ᐊᒻᒪᓗ ᐸᐃᕆᕕᖕᒥ ᐃᖅᑲᓇᐃᔭᖅᑎᐅᔪᑦ ᓄᓇᕗᒥ ᐊᒃᓱᐊᓗᒃ ᐊᑑᑎᖃᕐᒪᑕ ᐃᖅᑲᓇᐃᔭᖅᑎᐅᔪᓄᑦ

“We must recognize how essential our early learning and child-care workers are to the Nunavut workforce”


"ᓛᑯᓗᒃ ᕗᐃᓕᐊᒻᓴᓐ ᐹᑐᕆ, ᐃᒃᓯᕙᐅᑕᕆᔭᐅᔪᖅ ᑐᒥᑯᓗᐃᑦ ᓴᐃᐹᕿᕕᒃ ᑲᑎᒪᔨᓄᑦ, ᕿᓂᓕᕐᒪᑦ ᐃᑲᔪᖅᑕᐅᒃᑲᓐᓂᕈᒪᓂᕐᒥᑦ ᓄᓇᕗᑦ ᒐᕙᒪᒃᑯᓐᓂᒃ ᐱᐅᔪᓂᒃ ᐃᓕᓐᓂᐊᓕᓵᕈᑎᒃᓴᐅᓇᔭᖅᑐᓂᒃ ᐊᒻᒪ ᓱᕈᓯᓕᕆᓂᕐᒥᑦ ᑐᙵᕕᖃᖅᑐᓂᒃ ᐃᓄᐃᑦ ᐅᖃᐅᓯᖏᓐᓂᒃ ᐊᒻᒪ ᐃᓕᖁᓯᖏᓐᓂᒃ."

"Laakkuluk Williamson Bathory, who is chair of the Tumikuluit Saipaaqivik (Iqaluit Inuktitut Daycare Society) board of directors, is seeking greater support from the Government of Nunavut for quality early learning and child care grounded in Inuit language and culture."


ᑎᑎᖃᑦ ᓄᓇᕗᑦ ᓯᕗᓕᐅᕐᑎᖓᓄᑦ ᔫ ᓴᕕᑲᑖᖅ ᐊᒻᒪ ᐃᓕᓐᓂᐊᕐᓂᓕᕆᓂᕐᒧᑦ ᑕᐃᕕᑦ ᔪᐊᓇᓯᐃᖅᑲᒋᓇᖅᑐᖅ ᓴᕕᑲᑖᖅ ᐊᒻᒪᓗ ᒥᓂᔅᑕ ᔪᐊᓇᓯ

"Open letter to Nunavut Premier Joe Savikataaq and Education Minister David Joanasie: Dear Hon. Savikataaq and Minister Joanasie,"


ᐃᓚᒋᔭᐅᒐᒪ ᐃᓄᖕᓄᑦ ᕿᑐᖃᖓᖅᑐᓄᑦ ᐊᒃᓱᐊᓗᒃ ᐅᖃᐅᓯᑦᑎᓐᓂᒃ ᐃᓕᖅᑯᓯᑦᑎᓐᓂᒡᓗ ᐃᒃᐱᒍᓱᑦᑎᐊᖅᑐᓄᑦ.

I am a part of a group of Inuit parents who care deeply about our language and culture.


"ᐃᒃᓯᕙᐅᑕᕆᔭᐅᓪᓗᖓ ᑲᑎᒪᔨᖏᓐᓄᑦ ᑐᒥᑯᓗᐃᑦ ᓴᐃᐹᖅᑭᕕᒃ, ᐃᓄᒃᑐᑦ ᐅᖃᓪᓚᖕᓂᕐᒥᒃ ᐃᓕᓐᓂᐊᕐᕕᑐᐊᖅ ᓱᕈᓯᕐᓄᑦ ᐸᐃᕆᕕᖕᒥ ᐃᓕᓐᓂᐊᓕᒻᒪᒃᓴᖅᑐᓄᑦ ᐃᖃᓗᖕᓂ ᐊᒻᒪᓗ ᑖᓐᓇᑐᐊᑦᑐᐊᖑᓪᓗᓂ ᐃᖃᓗᖕᓂ ᐊᔪᖅᑳᖃᕐᕕᖕᒥ ᓄᓇᕗᒥ ᐸᐃᕆᕕᖕᒧᐊᖅᑎᑦᑎᖃᑦᑕᖅᑐᓂᒃ ᓱᕈᓯᕐᓂᒃ ᐃᓄᒃᑎᑐᑦ ᐅᖃᓪᓚᖃᑦᑕᓕᕇᖅᑐᓂᒃ."

"I am also the chair of the board of directors of Tumikuluit Saipaaqivik, the only Inuktut-immersion early learning and child-care facility in Iqaluit and the only institution in the capital city of Nunavut that sends children into the education system already speaking Inuktut."


"ᑐᒥᑯᓗᐃᑦ ᓴᐃᐹᖅᑭᕕᒃ ᒪᑐᓯᒪᓚᐅᖅᑐᖅ ᐋᒡᒌᓯ 21-ᒥᑦ ᓯᑎᐱᕆ 12, 2019-ᒥ ᐃᖅᑲᓇᐃᔭᖅᑎᑭᒃᓴᕐᓂᑯᒧᑦ ᒪᑐᔭᕆᐊᖃᓚᐅᖅᑐᖅ ᐊᒻᒪᓗ ᓱᓕ, ᐊᐅᓚᓂᖃᖅᓯᒪᓕᖅᑐᑦ ᐃᖅᑲᓇᐃᔭᖅᑎᑭᒃᓴᐃᓐᓇᕐᖢᑎᒃ ᐊᕐᕌᒍᑲᓴᓪᓗᐊᒧᑦ."

"Tumikuluit Saipaaqivik was closed from Aug. 21 until Sept. 12, 2019, simply because there was not enough staff to stay open and, moreover, it has been operating under capacity for nearly a year."


"ᐅᓄᖏᑦᑐᑯᓗᐃᑦ ᐃᖅᑲᓇᐃᔭᖅᑖᕋᓱᐊᖃᑦᑕᕐᒪᑕ ᑐᒥᑯᐃᑦ ᓴᐃᐹᖅᑭᕕᐊᓂ ᐊᑭᓕᖅᓱᖅᑕᐅᓂᑭᓗᐊᒧᑦ (ᐃᖃᓗᖕᓂ ᐊᑭᑐᓂᖅᐹᖑᓪᓗᓂ ᐸᐃᕆᕕᖕᒥ ᐊᑭᓕᖅᓱᖅᑕᑦ), ᐃᖅᑲᓇᐃᔭᖅᑎᑦ ᐃᑲᔫᓯᐊᒃᓴᖃᖏᑦᑐᑦ, ᐃᒡᓗᖃᖅᑎᑕᐅᖏᑦᑐᑦ ᐱᔾᔪᑎᒋᓪᓗᒍ ᑕᑯᓐᓇᖅᑕᐅᖕᒪᑕ ᐊᒻᒧᑦ ᐊᒃᐸᓯᒃᑐᑎᑐᑦ ᐊᕐᓇᐃᑦ ᐃᖅᑲᓇᐃᔮᕆᓪᓗᓂᐅᒃ ᐸᐃᕆᕕᖕᒥ ᑕᐃᒫᒃ ᑕᑯᓐᓇᖅᑕᐅᖕᒪᑦ."

"Not many people apply to work at Tumikuluit because of the relatively low pay (though the highest of all daycares in Iqaluit), little to no benefits, no housing and because of the social system that sees daycare work as low status and female."


"ᐸᐃᕆᕕᒃ ᒪᑐᐃᖓᒃᑲᓐᓂᓕᖅᑐᖅ, ᑭᓯᐊᓂᓕ ᑐᐊᕕᓇᖅᑐᒃᑯᑦ ᐊᐅᓚᓂᕆᔭᖓ ᐊᒃᓱᕈᕐᓇᖅᓯᔪᖅ: ᐃᖅᑲᓇᐃᔭᖅᑎᕗᑦ ᐊᓯᐅᔨᓚᐅᕋᑦᑎᒍ ᐃᖅᑲᓇᐃᔭᖅᑎᑦᑎᐊᕙᒻᒪᕆᒃ ᑕᖃᓪᓗᓂ ᓄᖅᑲᓚᐅᕐᒪᑦ."

"The daycare is now open again, but under a crisis regime: we have lost our long-time and amazing executive director due to burnout."


"ᒫᓐᓇ ᐅᓪᓗᑉ ᐃᓚᖓᓂ ᐃᖅᑲᓇᐃᔭᖅᑐᒥᒃ ᐊᓪᓚᕕᖕᒥ ᐃᖅᑲᓇᐃᔭᖅᑎᖃᓕᖅᑐᒍᑦ, ᐃᖅᑲᓇᐃᔭᐃᓐᓇᖅᑐᓪᓗ ᐸᐃᕆᕕᖕᒥᒃ ᐊᐅᓚᑦᓯᔨᐅᔪᖅ, ᒪᕐᕉᒃ ᐸᐃᕆᔩᒃ ᐊᒻᒪ ᐊᑐᓂ ᕿᑐᕐᖓᖃᖅᑐᑦ ᓂᑭᑦᑖᕐᖢᑎᒃ ᐃᖅᑲᓇᐃᔭᖃᑦᑕᖅᑐᑦ ᐸᐃᕆᕕᖕᒥ (ᐃᓘᓐᓇᖏᑦ ᐱᕋᔭᒃᓯᒪᖏᒃᑲᓗᐊᕐᒪᖔᑕ ᖃᐅᔨᓴᖅᑕᐅᓯᒪᓪᓗᑎᒃ ᐊᒻᒪᓗ ᐊᑦᑕᕐᓇᖏᒃᑲᓗᐊᕐᒪᖔᑕ), ᐅᓪᓗᓕᒫᒧᑦ ᐃᖅᑲᓇᐃᔭᖃᑦᑕᖅᑐᑦ, ᕿᓂᕐᓂᑦᑎᓐᓂ ᐃᖅᑲᓇᐃᔭᖅᑎᒃᓴᐅᓂᐊᖅᑐᒥᒃ, ᐱᓕᕆᔪᓐᓇᑦᑎᐊᖅᑐᒥᒃ ᐃᓕᓴᕆᔭᐅᔾᔪᑎᖃᖅᑐᒥᒃ."

"We now have a part-time office administrator, a full-time daycare manager, two full-time caregivers, and each of the parents take turns to work at the daycare (all with cleared criminal record checks and vulnerable sector checks in hand), for a whole day each, while we continue to look for full-time, qualified staff."


"ᑕᒪᑐᒧᖓ ᐊᐅᓚᓂᕆᔭᖓ ᐊᑐᖅᑕᐅᒐᔪᖏᒻᒪᑦ, ᑭᓯᐊᓂᓕ ᕿᑐᕐᖓᖃᖅᑐᑎᒍᑦ, ᐅᒃᐱᕈᓱᒃᑲᑦᑕ ᕿᑐᕐᖓᕗᑦ ᐊᑦᑕᕐᓇᖏᑦᑐᒦᒋᐊᖃᕐᓂᖏᓐᓂᒃ ᐊᒻᒪ ᐃᓄᒃᑎᑐᑦ ᐅᖃᓪᓚᒡᓗᑎᒃ ᐊᐱᕆᕕᒃ ᒪᑐᐃᖓᖁᓪᓗᒍ."

"It is an unconventional system, but as parents, we believe in giving our children safe and whole Inuktut spaces to our children, so we are making every effort to keep the daycare open."


ᓱᓕ ᐊᑦᑕᕐᓇᖅᑐᖅ ᒪᑐᑐᐃᓐᓇᕆᐊᖃᕐᓂᖓᓂᒃ ᒪᑐᓯᒪᐃᓐᓇᓕᕐᓗᓂ.

We are still at risk of closing permanently.


"ᓄᓇᕗᑦ ᐸᐃᕆᕕᖁᑎᖏᑕ ᐊᐅᓚᓂᕆᔭᖏᑦ ᒫᓐᓇ ᐊᑐᕐᓗᒋᑦ ᑮᓇᐅᔭᓕᐅᕈᓐᓇᖏᑦᑐᑦ.ᐸᐃᕆᕕᖕᒥ ᐃᖅᑲᓇᐃᔭᖅᑎᑦ ᓂᕆᐅᒋᔭᐅᖃᑦᑕᕐᒪᑕ ᐃᓚᖓᓐᓂᒃ ᐱᒻᒪᕆᐅᓂᖅᐹᖑᔪᒥᒃ ᓱᕈᓯᕐᒧᑦ ᐊᒃᑐᐊᓂᖃᖅᑐᒥᒃ ᐱᔨᑦᓯᕐᓗᑎᒃ ᐱᐅᔪᒥᒃ ᐃᓕᓐᓂᐊᓕᒻᒪᒃᓴᐃᓂᐊᕐᒪᑕ, ᑐᙵᕕᖃᖅᑐᒥᒃ ᐃᓄᐃᑦ ᐃᓕᖅᑯᓯᖓᓐᓂᒃ ᐊᒻᒪᓗ ᐅᖃᐅᓯᖓᓐᓂᒃ, ᑕᐃᒪᐃᒃᑲᓗᐊᖅᑎᓪᓗᒍ ᐊᑭᑭᓗᐊᖅᑐᒃᑯᑦ ᐊᑭᖃᖅᑎᑕᐅᖕᒪᑦ ᐊᒻᒪᓗ ᐃᑲᔪᖅᑕᐅᓯᒪᙱᓗᐊᕐᖢᓂ."

"The Nunavut daycare system is not sustainable. Child-care workers are expected to take on one of the most important roles in children’s lives by providing quality early childhood education, grounded in Inuit culture and language while being undervalued and under supported."


ᑖᒃᑯᐊ ᑮᓇᐅᔭᓕᐅᕋᓱᐊᖅᑎᐅᖏᑦᑐᑦ ᑲᑐᔾᔨᖃᑎᒌᖏᑦ ᐅᓄᖅᑐᓂᒃ ᐊᔾᔨᒌᖏᑦᑐᓂᒃ ᑕᑎᖃᖃᑦᑕᖅᐳᑦ ᐊᒥᒐᖅᑐᓂᒃ ᐊᕐᕌᒍᑕᒫᓐ ᑮᓇᐅᔭᖃᖅᑎᑕᐅᓪᓗᓂ ᐊᒻᒪᓗ ᕿᑐᕐᖓᖃᖅᑐᑦ ᐊᑭᓕᖅᓱᖅᑕᐅᒐᑎᒃ ᐊᐅᓚᑦᓯᖃᑦᑕᖅᑐᑦ ᒥᐊᓂᖅᓯᔾᓗᑎᒃ ᐸᐃᕆᕕᖕᒥᒃ ᐃᓕᓐᓂᐊᓕᒻᒪᒃᓴᕐᕕᐅᔪᒥᒃ.

Our non-profit society depends on many different and inadequate streams of annual funding programs and parent volunteers to govern and oversee the management of an early learning centre.


"ᐸᐃᕆᕕᖕᒥ ᐃᖅᑲᓇᐃᔭᖅᑎᐅᔪᑦ ᐊᔪᖅᓴᓕᖃᑦᑕᕐᒪᑕ ᐊᑭᓕᖅᓱᖅᑕᐅᓂᑭᓗᐊᒧᑦ ᐊᒻᒪ ᐃᑲᔫᓯᐊᒃᓴᖃᖏᓪᖢᑎᒃ, ᐃᓕᓐᓂᐊᖅᑎᑕᐅᓯᒪᑦᓯᐊᕋᑎᒃ ᐃᖅᑲᓇᐃᔮᖏᓐᓄᑦ ᐊᒻᒪ ᐃᒡᓗᒃᓴᖃᖅᑎᑕᐅᒐᑎᒃ ᐃᖅᑲᓇᐃᔭᖅᑎᐅᔪᑦ."

"Our child-care workers are often on the brink of poverty because of the low pay and benefits, the lack of training on the job and the lack of housing."


ᐸᐃᕆᕕᖕᒥ ᐃᖅᑲᓇᐃᔭᖅᑎᑦ ᒫᓐᓇ ᐊᐱᕆᔭᐅᓯᒪᓕᖅᑐᑦ ᐃᖅᑲᓇᐃᔭᖁᔭᐅᓪᓗᑎᒃ ᑐᖔᓂ ᑭᙳᒪᔭᖏᑕ ᐱᔭᕆᐊᖃᖅᑕᖏᑕ ᐃᒻᒥᓂᒃ ᒪᑭᒪᒐᓱᐊᕐᓗᑎᒃ ᐅᕝᕙᓘᓐᓂᑦ ᐃᓚᒋᔭᖏᓐᓄᑦ ᒪᑭᒪᑎᑦᓯᒋᓱᐊᕈᑎᒃᓴᖏᑕ.

Child-care workers are currently being asked to work for less than what is needed to support themselves or their family.


ᐊᒃᓱᕈᕐᓇᖅᑐᐊᓗᒃᑰᓕᕐᒪᑕ ᐸᐃᕆᕕᖁᑎᕗᑦ ᐱᔾᔪᑎᖃᐅᕐᖢᓂ ᐊᔾᔨᐅᖏᑦᑐᓂᒃ ᐃᖅᑲᓇᐃᔭᖅᑎᖃᕆᐊᖃᕐᓂᑦᑎᓐᓄᑦ ᖃᐅᔨᒪᓂᖃᕆᐊᖃᕐᓂᖏᓐᓄᑦ ᐊᔪᙱᑕᖃᕐᓗᑎᒃ ᑲᔪᖏᖅᓴᐅᑕᐅᖁᓪᓗᒍ ᐊᒻᒪ ᐊᓯᐅᔨᔭᐅᖁᓇᒍ ᐃᓄᐃᑦ ᐅᖃᐅᓯᖓᑦ ᐊᒻᒪᓗ ᐃᓕᖅᑯᓯᖓᑦ ᐅᑭᐅᑭᑦᑑᓂᖏᓐᓂᒃ ᓱᕈᓯᖁᑎᕗᑦ; ᑐᒥᑯᓗᐃᑦ ᐃᖅᑲᓇᐃᔭᖅᑎᑖᖃᑦᑕᖅᑐᖅ ᐃᓄᒃᑐᑦ ᐅᖃᓪᓚᒍᓐᓇᑦᑎᐊᖅᑐᓂᒃ ᑭᓯᐊᓂ.

The adverse circumstances our daycare finds itself in are compounded by the unique skill set we require in order to promote and maintain Inuit language and culture during the most critical stages of our children’s lives; Tumikuluit only hires Inuit who can speak Inuktut fluently.


100 ᐳᓴᙳᔪᑦ ᐃᓄᐃᑦ ᐃᖅᑲᓇᐃᔭᖅᑎᒋᔭᕗᑦ.


ᑭᓯᐊᓂᓕ ᐃᖅᑲᓇᐃᔭᖅᑎᕗᑦ ᐊᓯᔾᔨᑲᑕᖃᑦᑕᒧᑦ ᐊᒃᓱᕈᕈᑎᒋᓪᓗᑎᒍ ᐃᖅᑲᓇᐃᔭᖅᑎᑭᒃᓴᖃᑦᑕᖅᐳᒍᑦ ᐊᑭᓕᖅᓱᑕᐅᓂᖏᑦ ᐊᑭᑦᑐᕋᐅᑎᖃᙱᓗᐊᒧᑦ ᐃᑲᔫᓯᐊᖅᑖᖃᑦᑕᖏᓐᓂᖏᓐᓄᓪᓗ ᐃᖅᑲᓇᐃᔭᖅᑎᑦ ᓄᖅᑲᖃᑦᑕᖅᐳᑦ.

But we struggle with chronic staff turnover because we are unable to offer competitive wages and benefits to retain valuable staff.


"ᑕᐃᒪᐃᒻᒪᑦ, ᐊᒃᑐᐃᓂᖃᖃᑦᑕᖅᑐᖅ ᐃᓕᓐᓂᐊᓕᒻᒪᒃᓴᖅᑐᓄᑦ ᐊᒻᒪ ᓯᕈᓯᑦ ᐃᓕᓴᖅᑕᐅᔾᔪᑎᖏᓐᓂᒃ."

"In turn, this affects the quality of our early learning and child-care programming."


ᐃᓄᐃᑦ ᐃᑲᔪᖅᑕᐅᑦᑎᐊᕆᐊᖃᖅᑐᑦ ᑕᒪᑐᒧᖓ ᐊᒻᒪᓗ ᐊᓐᓂᕆᔭᐅᓗᑎᒃ ᐅᖃᐅᓯᖅᐳᑦ ᐃᓕᖅᑯᓯᖅᐳᓪᓗ ᐃᓕᓴᖅᑕᐅᓂᐊᕐᒪᑕ ᕿᑐᕐᖓᑦᑎᓐᓄᑦ.

Inuit must be sufficiently supported and valued to pass on our language and culture to our children.


ᓄᓇᕗᑦ ᒐᕙᒪᒃᑯᖏᑦ ᐃᓱᒪᒃᓴᖅᓯᐅᕈᑎᖃᕆᐊᖃᖅᑐᑦ ᖃᓄᖅ ᐃᑲᔪᑦᑎᐊᒃᑲᓐᓂᕈᓐᓇᕐᒪᖔᑕ ᐱᐅᔪᒥᒃ ᐃᓕᓐᓂᐊᓕᒻᒪᒃᓴᐅᑎᖃᖁᓪᓗᒋᑦ ᐊᒻᒪ ᐸᐃᕆᕕᒃ ᑐᙵᕕᖃᖁᓪᓗᒍ ᐃᓄᐃᑦ ᐅᖃᐅᓯᖓᓐᓂᒃ ᐊᒻᒪᓗ ᐃᓕᖅᑯᓯᖓᓐᓂᒃ.

The Government of Nunavut must consider how it can better support quality early learning and child care grounded in Inuit language and culture.


"ᐊᑑᑎᖃᑦᑎᐊᖅᑐᒥᒃ ᐊᓐᓂᕆᔭᐅᔪᒥᒃ ᐃᓕᓐᓂᐊᓕᒻᒪᒃᓴᐅᑎᖃᕐᓗᑎᒃ ᐊᒻᒪ ᓱᕈᓯᕐᓂᒃ ᐸᐃᕆᔨᐅᔪᑦ ᐃᖅᑲᓇᐃᔭᖅᑎᑦ ᐊᑭᓕᖅᓱᖅᑕᐅᓗᑎᒃ ᐊᑭᑦᑐᕋᐅᑎᖃᑕᐅᔪᓂᒃ ᑕᖅᑲᒃᑯᓄᖓ ᐃᑲᔫᓯᐊᖅᑕᕐᓗᑎᒡᓗ, ᐱᖃᓯᐅᔾᔨᓯᒪᓗᓂ ᐃᒡᓗᖃᖅᑎᑕᐅᓂᕐᒥᒃ ᐃᖅᑲᓇᐃᔮᖓᒍᑦ. ᕿᑲᕆᐊᕈᑎᖃᕐᓗᑎᒃ, ᐱᓕᒻᒪᒃᓴᖅᑕᐅᖃᑦᑕᕐᓗᑎᒃ ᐃᖅᑲᓇᐃᔭᕐᕕᖕᒥ ᐊᒻᒪᓗ ᐃᓕᓐᓂᐊᕐᕕᖕᒥ."

"We need to be able to offer our valued early learning and child-care workers competitive wages and benefits, which includes housing, vacation travel assistance benefits, and training–both on the job and in school."


ᑐᒥᑯᓗᐃᑦ ᑕᐅᑐᙳᐊᖅᑕᖓᑦ ᐸᐃᕆᕕᒃ ᐊᖏᓕᒋᐊᖁᓪᓗᒍ ᑕᖅᑲᒃᑯᓄᖓ ᑎᑭᐅᑎᓯᒪᓕᕐᓗᑎᒃ ᐊᒻᒪᓗ ᐱᓕᕆᔾᔪᑎᐅᔪᑦ ᐅᓄᕐᓂᖅᓴᐅᓕᕐᓗᑎᒃ ᐅᓄᕐᓂᖅᓴᐅᔪᑦ ᐃᓄᐃᑦ ᓱᕈᓯᑦ ᐃᓂᒃᓴᖃᕐᓂᐊᕐᒪᑕ.

Tumikuluit’s vision has consistently been to expand our reach and programming to accommodate more Inuit children.


"ᒫᓐᓇ ᕿᓂᖅᓯᒪᓕᖅᑐᒍᑦ ᐊᖏᓂᖅᓴᒥᒃ, ᐸᐃᕆᕕᒃᓴᒥᒃ ᑕᒪᓐᓇ ᑕᐅᑐᙳᐊᖅᑕᕗᑦ ᑲᔪᓯᑦᑎᐊᖁᓪᓗᒍ. ᑕᐃᒪᐃᒻᒪᑦ ᑮᓇᐅᔭᓂᒃ ᐱᕈᖅᓴᐃᓯᒪᓕᖅᑐᒍᑦ ᖃᓂᒋᔭᖏᓐᓃᑦᑐᓂᒃ $80,000 ᓄᑖᒧᑦ ᐃᓂᒃᓴᒧᑦ ᓄᐊᑕᐅᓯᒪᔪᑦ."

"We have been actively seeking larger, more sufficient day care space to achieve that vision, insofar as to fundraise approximately $80,000 towards a new space."


ᑐᒃᓯᕋᐅᑎᖃᖅᐳᑦ ᐅᑯᓂᖓ ᐋᖅᑭᒋᐊᕈᑎᒃᓴᖃᖁᓪᓗᒋᑦ ᓄᓇᕗᑦ ᒐᕙᒪᒃᑯᖏᑦ:

We propose some of the following solutions to the Government of Nunavut:


"• ᑲᑎᑕᐅᓗᑎᒃ ᐃᓕᓐᓂᐊᓕᒻᒪᒃᓴᕈᑎᑦ ᐊᒻᒪ ᐸᐃᕆᕕᖕᒥ ᐃᖅᑲᓇᐃᔭᖅᑎᑦ ᐃᓚᒋᔭᐅᓕᕐᓗᑎᒃ ᓄᓇᕗᑦ ᒐᕙᒪᒃᑯᖏᑕ ᐃᖅᑲᓇᐃᔭᖅᑎᖏᓐᓄᑦ ᑕᐃᒪᓐᓇ ᐊᑭᓴᖅᑐᐃᔪᓂᒃ ᑮᓇᐅᔾᔭᒃᓵᖃᖁᓪᓗᒋᑦ ᓄᓇᕗᑦ ᒐᕙᒪᒃᑯᖏᑕ ᑮᓇᐅᔾᔭᒃᓵᖏᑎᑐᑦ, ᒪᓕᒃᓯᒪᓗᑎᒃ ᓄᓇᕗᑦ ᒐᕙᒪᒃᑯᖏᑕ ᐊᑭᓕᖅᓱᐃᔾᔪᑎᖏᓐᓂᒃ ᐊᒡᒍᖅᑐᖅᓯᒪᐅᖅᑐᓂᒃ 8-ᖑᔪᓂᒃ ᖁᕝᕙᖅᐸᓪᓕᐊᔾᔪᓯᖃᖅᑐᑦ, ᐊᑐᖅᑕᐅᔪᑦ ᐃᖅᑲᓇᐃᔭᖅᑎᓄᑦ ᓄᓇᕗᒥ ᐃᓕᓐᓂᐊᕐᕕᐅᑉ ᐊᐅᓚᓂᖓᒍᑦ;"

"• Integrate early learning and child-care workers as part of GN staff so that they are part of competitive salaries offered by the GN, following the GN’s eight pay levels, on par with all teachers working in the Nunavut school system."


• ᐱᖃᓯᐅᔾᔭᐅᓯᒪᓕᕐᓗᑎᒃ ᐊᐅᓚᔾᔪᑎᖏᑦ ᐊᒻᒪᓗ ᐋᖅᑭᐅᒪᔾᔪᑎᖏᑦ ᐸᐃᕆᕕᑦ ᓄᓇᕗᒥ ᐊᑐᖅᑕᐅᔪᑦ ᐃᓗᐊᓄᑦ ᐃᓕᓐᓂᐊᕐᓂᓕᕆᐅᑉ ᐊᐅᓚᓂᐊᑕ;

• Incorporate operations and maintenance of all daycares in Nunavut into the existing school system.


"• ᐊᑐᐃᓐᓇᖃᖅᑎᑦᓯᓗᑎᒃ ᐃᑲᔪᕈᓯᐊᓂᒃ ᐃᓕᓐᓂᐊᓕᒻᒪᒃᓴᐃᓂᕐᒧᑦ ᐊᒻᒪ ᐸᐃᕆᕕᖕᒥ ᐃᖅᑲᓇᐃᔭᖅᑎᐅᔪᓄᑦ ᑭᓯᐊᓂ ᑐᕌᖓᓂᖃᑐᓐᓇᖏᓪᓗᓂ ᓯᕕᑭᑦᑐᒧᑦ ᐊᑐᖅᑕᐅᓂᐊᖅᑐᓂᒃ ᐱᖃᓯᐅᔾᔨᓯᒪᓗᓂ ᓯᕕᑐᔪᒧᑦ ᐋᓐᓂᐊᖅᑐᑦ ᕿᑲᕈᓐᓇᐅᑎᖏᓐᓂᒃ, ᕿᑲᕆᐊᕈᑎᑦ, ᒪᕐᕉᖕᓂᒃ ᐅᖃᓪᓚᒍᓐᓇᖅᑐᑦ ᐊᑭᓕᐅᓯᐊᖅᑖᖏᑦ, ᕿᑐᕐᖓᖅᑖᖅᑐᑦ ᕿᑲᕆᐊᕈᑎᖏᑦ ᐊᒻᒪ ᐃᒡᓗᖃᖅᑎᑕᐅᓂᖓᑦ"

"• Offer comprehensive benefits to early learning and child-care workers, including but not limited to short-term and long-term sick leave, vacation pay, bilingual pay, parental leave and housing."


• ᓴᖅᑭᑦᑎᓗᑎᒃ ᑎᒥᐅᔪᒥᒃ ᐃᑲᔪᖅᑐᐃᓂᐊᖅᑐᓂᒃ ᐃᓘᓐᓇᖏᓐᓂᒃ ᐸᐃᕆᕕᐅᔪᓂᒃ ᓄᓇᕗᒥ;

• Create a central body to support all daycares in Nunavut.


• ᐃᖅᑲᓇᐃᔭᖃᑎᒋᔭᐅᓗᑎᒃ ᐸᐃᕆᕕᑦ ᐃᕐᖐᓐᓇᖅ ᑭᐅᖁᓪᓗᒋᑦ ᑐᐊᕕᕐᓇᓕᖅᑐᓂᒃ ᐊᒃᓱᕈᓐᓇᖅᑐᓂᒃ ᑲᑐᔾᔨᓗᑕ ᐱᓕᕆᖃᑎᒌᖕᓂᐊᕋᑦᑕ ᓯᕕᑐᔪᒧᑦ ᐊᑐᖅᑕᐅᓂᐊᖅᑐᒥᒃ ᐸᕐᓇᐅᑎᓕᐅᕐᓗᑕ ᐊᐅᓚᓂᕆᔭᖓᓂᒃ ᐸᐃᕆᕕᓕᕆᓂᐅᑉ ᐊᓯᔾᔨᖅᓯᓗᑕ.

• Work with early learning and child-care centres immediately to address the crisis we collectively and currently face while we work together on a longer-term plan for systemic change.


ᐃᓕᓴᖅᓯᔭᕆᐊᖃᖅᐳᒍᑦ ᐊᑑᑎᖃᓪᓚᕆᖕᓂᖓᓂᒃ ᐃᓕᓐᓂᐊᓕᒻᒪᒃᓴᐃᕕᖕᓂ ᐊᒻᒪᓗ ᐸᐃᕆᕕᖕᒥ ᐃᖅᑲᓇᐃᔭᖅᑎᐅᔪᑦ ᓄᓇᕗᒥ ᐊᒃᓱᐊᓗᒃ ᐊᑑᑎᖃᕐᒪᑕ ᐃᖅᑲᓇᐃᔭᖅᑎᐅᔪᓄᑦ.

We must recognize how essential our early learning and child-care workers are to the Nunavut workforce.


ᐸᐃᕆᕕᒃᐳᑦ ᐃᖅᑲᓇᐃᔭᖅᑎᖃᑦᑎᐊᖁᓪᓗᒋᑦ ᐃᓐᓄᒃᓯᒪᔪᐃᓐᓇᐅᓗᑎᒃ ᐃᖅᑲᓇᐃᔮᒃᓴᑦ ᐊᒻᒪ ᐃᓘᓐᓇᖏᑦ ᐃᖅᑲᓇᐃᔭᖅᑎᑦ ᐃᑲᔫᓯᐊᖅᑕᕐᓗᑎᒃ.

Our daycares must be fully staffed and all staff need sustainable employment.


ᑕᐃᒪᖓᑦ ᐸᐃᕆᕕᒃᐳᑦ ᒪᑐᐃᖓᑎᑦᑕᕆᐊᖃᕋᑦᑎᒍ.


"ᐊᐅᓚᓂᕆᔭᖓ ᐸᐃᕆᕕᓕᕆᓂᐅᑉ ᐊᓯᔾᔨᖅᑕᐅᓗᓂ. ᓄᓇᕗᒥ ᐃᓕᓐᓂᐊᓕᒻᒪᒃᓴᕐᓂᕐᒧᑦ ᐊᒻᒪ ᐸᐃᕆᕕᖕᒧᑦ ᐃᖅᑲᓇᐃᔭᖅᑎᐅᔪᑦ ᐊᓐᓂᕈᓱᓕᕐᓂᐊᕐᒪᑕ ᐃᖅᑲᓇᐃᔮᒥᖕᓂᒃ ᑕᐃᒪᓐᓇ ᐊᓪᓗᕈᓐᓇᖅᓯᓂᐊᖅᑐᑦ ᐊᒃᓱᑲᓪᒪᒃ ᓯᕗᒧᑦ ᐃᓕᓐᓂᐊᓕᒻᒪᒃᓴᕐᕕᑦ ᐊᒻᒪ ᐸᐃᕆᕕᐅᔪᑦ ᐊᐅᓚᓂᖓ ᐊᓯᔾᔨᕐᓗᓂ ᐊᑲᐅᓂᖅᐹᖑᔪᒃᑯᑦ ᐃᓅᓯᖏᓐᓄᑦ ᓱᕈᓯᑦ ᐱᒋᐊᕈᓐᓇᖅᓯᓂᐊᕐᒪᑕ, ᐱᖃᓯᐅᑎᓗᒍ ᐃᓕᓐᓂᐊᕈᓐᓇᕐᓂᐊᕐᒪᑕ ᐃᓄᒃᑐᑦ ᐅᖃᐅᓯᖓᓐᓂᒃ, ᐱᕈᖅᓴᓗᑎᒃ ᑐᙵᕕᖃᑦᓯᐊᕐᓗᑎᒃ ᐃᓄᐃᑦ ᐃᓕᖅᑯᓯᖏᓐᓂᒃ, ᐊᒻᒪᓗ ᐃᓚᐅᔪᓐᓇᑦᓯᐊᕐᓂᐊᕐᒪᑕ ᑲᓇᑕᒥᐅᑕᐅᔪᓄᑦ."

"With the necessary systemic change, Nunavut’s early learning and child-care professionals will value their employment and that will be a significant step towards achieving an early learning and child-care system that provides the best possible start to life for Inuit children, including the opportunity to learn and speak Inuktut, to grow up prepared to live a harmonious life rooted in Inuit ways of knowing, and to be equipped to participate in Canadian society."


"ᓱᓕᓪᓗᓂ ᑎᑎᕋᖅᑐᖅ,"


ᓛᑯᓗᒃ ᐅᐃᓕᐊᒻᓴᓐ ᐸᑐᐊᕆ


"ᐃᒃᓯᕙᑕᖅ, ᑐᒥᑯᓗᐃᑦ ᓴᐃᐹᖅᑭᕕᒃ (ᐃᖃᓗᖕᓂ ᐃᓄᒃᑐᑦ ᐸᐃᕆᕕᒃ ᑲᑐᔾᔨᖃᑎᒌᖏᑦ) ᑲᑎᒪᔨᖏᓐᓄᑦ"

"Chair, Tumikuluit Saipaaqivik (Iqaluit Inuktitut Daycare Society) Board of Directors"


ᐃᓕᓴᕆᕕᒌ ᐅᑯᐊ ᐃᓄᐃᑦ ᐊᔾᔨᙳᐊᒦᑦᑐ?

Do you recognize the people in this photograph?


“ᖃᐅᔨᒪᔪᖓᐅᒐᓗᐊᖅ ᐅᓇ ᐊᔾᔨᙳᐊᖅ ᐃᒻᒪᑲᓪᓚᓕᓴᐅᓂᖓᓂᒃ”

“I do realize this photo is from a long time ago”


"ᐅᕘᓇᓕ ᑎᑎᕋᖅᑕᐅᓯᒪᔪᑎᒍᑦ ᑐᓄᐊᒍᑦ ᐊᔾᔨᙳᐊᑉ, ᐊᔾᔨᓕᐅᕐᑕᐅᓂᑰᓪᓗᓂ ᖁᒡᓗᖅᑑᖅ, ᓄᓇᕗᒥ—ᑕᐃᔅᓱᒪᓂ ᖃᓪᓗᓈᑐᑦ ᐊᑎᖃᖅᑎᓪᓗᒍ ᑳᐳᒪᐃᓐᒥᑦ—ᒪᐃ 18, 1930-ᒥ."

"According to a note on the back of this photo, it was taken at present-day Kugluktuk, Nunavut—formerly known as Coppermine—on May 18, 1930."


ᑖᔅᓱᒥᖓ ᑎᑎᕋᐅᓯᓕᒃ ᓇᓂᓯᓚᐅᕐᒪᑦ ᐊᑖᑕᑦᑎᐊᖓᑕ ᐱᖁᑎᖏᓐᓂᒃ ᐃᓅᔪᓐᓃᖅᑎᓪᓗᒍ ᖃᐅᔨᔪᒪᖕᒪᑦ ᑖᒃᑯᓂᖓ ᐃᓄᖕᓂ ᐊᕐᓇᓂ ᓇᓗᓇᐃᕐᓯᔪᖃᕈᓐᓇᕆᐊᒃᓴᖓᓂᒃ.

"The letter-writer, who discovered the photo in her grandfather’s things after he passed away, would like to know if anyone can identify the Inuit women shown."


ᐅᓇ ᐊᔾᔨᙳᐊᖅ ᓇᓂᓚᐅᕐᓯᒪᔭᕋ ᐊᑖᑕᑦᑎᐊᒪ ᐱᖁᑎᖏᓐᓂ ᐃᓅᔪᓐᓃᖅᑎᓪᓗᒍ.

I came across this photo in my grandfather’s things after he passed away.


"ᐊᑎᖃᓚᐅᕐᓯᒪᔪᖅ ᓘᒃᑖᖅ ᔭᐃᒥᔅ ᔭᐃᒥᓴᓐ, ᐊᒻᒪᓗ ᖃᐅᔨᒪᓚᐅᖅᖢᖓ ᐋᓐᓂᐊᓯᐅᕐᑎᐅᓚᐅᕐᓯᒪᔪᖅ ᑲᓇᑕᒥ ᐅᓇᑕᖅᑐᒃᓴᓄᑦ (Royal Canadian Air Force) ᓄᓇᕐᔪᐊᒥ ᐅᓇᑕᕕᒡᔪᐊᕐᓇᒥ ᐊᐃᑉᐸᖓᓂ, ᐅᕙᓃᐸᒃᖢᓂ ᐱᓕᕆᐊᖓᓄᑦ ᓂᐅᕙᐅᓐᓛᓐ ᐊᒻᒪ ᒎᔅ ᐸᐃ, ᓛᐸᑐᐊᒥᓐ."

"His name was Dr. James Jamieson, and what I do know is that he served as a medical officer in the Royal Canadian Air Force during World War II, serving in Newfoundland and Goose Bay, Labrador."


"ᖃᐅᔨᒪᓗᐊᙱᑦᑐᖓ ᖃᖓ ᑖᔅᓱᒥᖓ ᐊᔾᔨᒥ ᐱᓯᒪᓕᓚᐅᕐᓯᒪᓂᖓᓂᒃ ᐅᓇᓘᓐᓃᑦ ᑎᑎᕋᕐᓯᒪᔪᖅ J.H. (ᑐᓄᐊᓃᑦᑐᖅ ᐊᔾᔨᙳᐊᑉ), ᑭᓯᐊᓂᓕ ᖃᐅᔨᒪᓚᐅᕐᑐᖓ ᐅᑭᐅᕐᑕᖅᑐᕐᒥᐅᓂᒃ ᖃᐅᔨᒪᔭᖃᐅᓚᐅᕐᓂᖓᓂᒃ."

"I am unsure when he acquired this picture, or who J.H. is (noted on the back of the photo), but I do know he had a lot of connections in the North."


"ᖃᐅᔨᒪᔪᖓᐅᒐᓗᐊᖅ ᐅᓇ ᐊᔾᔨᙳᐊᖅ ᐃᒻᒪᑲᓪᓛᓗᒃ ᐊᔾᔨᓕᐅᕐᑕᐅᓂᑰᓂᖓᓂᒃ, ᑭᓯᐊᓂᓕ ᐃᓕᓴᕆᔭᐅᔪᖃᕋᔭᕆᐊᒃᓴᖓᓂᒃ … ᐊᒻᒪᓘᓐᓃᑦ ᐃᓚᒋᔭᐅᒍᑎᒃ ᑕᐃᒃᑯᓇᙵᑦ ᐊᔾᔨᙳᐊᖅ ᐱᔭᐅᔪᒪᓇᔭᕆᐊᒃᓴᖓᓂᒃ."

"I do realize this photo is from a long time ago, but perhaps someone recognizes someone … and perhaps this is a photo of someone’s family and they would like it returned."


"ᐃᓱᒪᒋᑦᑎᐊᖅᖢᓯ,"


"ᓄᐊᑦ ᐸᐃ, ᐋᓐᑎᐅᕆᐅᒥᐅᑕᕕᓂᖅ ᓄᓇᖃᓕᖅᑐᖅ ᒫᓐᓇ ᐳᕆᓐᔅ ᐃᐊᕗᑦ ᐊᐃᓚᓐᒥ"

"Originally from North Bay, Ont., but now residing on Prince Edward Island"


ᐅᓇ ᐅᖃᐅᓯᖅ ᑎᑎᕋᕐᓯᒪᔪᖅ ᐅᑯᐊ ᐃᓄᐃᑦ ᐊᕐᓇᐃᑦ ᐊᔾᔨᖓᑦᑕ ᑐᓄᐊᒍᑦ.

This note appears on the back of the photo of a group of Inuit women.


ᐃᓄᐃᑦ ᐅᖃᐅᓯᐅᑉ ᐱᔪᓐᓇᐅᑎᖏᓐᓂ ᓴᖅᑭᑎᑦᑎᒻᒪᕆᓚᐅᕐᐳᑦ ᒪᓐᑐᕆᐊᒥ ᑲᑎᒪᕕᒡᔪᐊᕐᓇᒥ ᐃᓄᒃᑐᑦ ᐅᖃᓪᓚᑐᐃᓐᓇᖅᑐᓂᒃ ᑲᑎᒪᑎᑦᑎᔪᓂᒃ

Inuit exert language rights at Montreal conference with Inuktut-only panel


“ᐊᑎᖃᖅᑐᖅ ᐅᓇ ᐃᓄᐃᑦ ᐃᓕᖁᓯᖏᓐᓂᒃ ᐃᓕᓐᓂᐊᕐᓂᕐᒧᑦ ᑕᐃᒪᓕ ᐃᒪᐃᑦᑐᒥᓇᓚᐅᕐᒪᑦ — ᐃᓄᐃᑦ ᐅᖃᐅᓯᖓᓂᒃ ᐊᑐᕐᓗᑕ”

“The name of it is Inuit Studies Conference so it makes sense … that we wanted to use an Inuit language”


"ᓄᓇᕗᑦ ᑐᙵᕕᒃᑯᑦ ᐊᖓᔪᖅᖓ ᐊᓗᑭ ᑰᑦᑎᖅ, ᑕᓕᖅᐱᐊᓂᒃ, ᐅᖃᓪᓚᒃᐳᖅ ᐅᖃᓪᓚᖕᓂᕐᒥᑦ ᑕᐃᔭᐅᔪᒥᑦ “ᐃᓄᒃᑐᑦ ᐆᒪᓂᕐᒧᑦ ᐱᔪᓐᓇᐅᑎᐅᕗᖅ” ᑎᓴᒻᒥᐅᑎᓪᓗᒍ ᐅᒃᑑᐱᕆ 3, ᐅᕙᓂ ᐃᓄᐃᑦ ᐃᓕᖁᓯᖏᓐᓂ ᐃᓕᓐᓂᐊᕐᓂᕐᒧᑦ ᑲᑎᒪᕕᒡᔪᐊᕐᓇᒥ ᒪᓐᑐᕆᐊᒥ."

"Nunavut Tunngavik Inc. president Aluki Kotierk, right, speaks on a panel entitled “Inuktut as a human right” on Thursday, Oct. 3, at the Inuit Studies Conference in Montreal."


"ᐱᖃᑎᒋᔭᖓᓕ ᓗᐃ ᑕᐹᕐᔪᒃ, ᑲᑎᒪᔨᐅᖃᑕᐅᔪᖅ ᐅᑯᓄᑦ ᐃᓄᐃᑦ ᐅᖃᐅᓯᖏᓐᓂᒃ ᑕᐃᒎᓯᓕᐅᖅᑏᑦ ᑲᑎᒪᔨᓄᑦ, ᓄᓇᕗᒥᑦ ᐅᖃᐅᓯᓕᕆᓂᕐᒧᑦ ᐱᔪᓐᓇᐅᑎᓕᕆᔨᑦ."

"With her is Louis Tapardjuk, board member of Inuit Uqausinginnik Taiguusiliuqtiit, Nunavut’s language authority."


ᑐᓵᔨᑕᖃᙱᒃᑲᓗᐊᖅᑎᓪᓗᒍ ᑖᒃᑯᐊᒃ ᐅᖃᓪᓚᑲᑕᐃᓐᓇᓚᐅᕐᑑᒃ ᐃᓄᒃᑐᑦ.

"Despite the absence of translation, the two spoke entirely in Inuktut."


(ᐊᔾᔨᓕᐅᕆᔨ ᓖᓴ ᒍᕆᒍᐊ)


By ᓖᓴ ᒍᕆᒍᐊ ᐊᑐᖅᑕᐅᖏᓐᓇᙱᑦᑐᖅ ᐅᑯᓇᙵᑦ ᓄᓇᑦᓯᐊᕐᒥ ᐱᕙᓪᓕᐊᔪᓂᒃ

By Lisa Gregoire Special to Nunatsiaq News


"ᒪᓐᑐᕆᐊᒥ ᑐᔪᒥᕕᐅᑉ ᑲᑎᒪᕕᖓᓂᒃ ᓂᐱᖃᕈᓘᔭᓚᐅᕐᑐᖅ ᑎᓴᒻᒥᕐᒥᓐ, ᐅᒃᑑᐱᕆ 3, ᐃᓄᐃᑦ ᐅᐸᒍᑎᔪᑦ 21-ᒋᓕᖅᑕᖓᓂᒃ ᐃᓄᐃᑦ ᐃᓕᖁᓯᖏᓐᓂᒃ ᐃᓕᓐᓂᐊᕐᓂᒧᑦ ᑲᑎᒪᕕᒡᔪᐊᕐᓇᒥ ᐃᓯᖅᐸᓪᓕᐊᑎᓪᓗᒋ ᑐᓵᔭᖅᑐᖅᖢᑎᒃ ᒪᕐᕉᖕᓂ ᐃᓅᖕᓂ ᓯᕗᓕᐅᖅᑎᐅᔫᖕᓂ ᐅᖃᓪᓚᒃᑎᓪᓗᒋᑦ ᖃᓄᐃᒻᒪᑦ ᐃᓄᒃᑐᑦ ᐅᖃᓪᓚᒍᓐᓇᕐᓂᖅ ᓄᓇᕗᒥᑦ ᐃᓅᓂᕐᒧᑦ ᐱᔪᓐᓇᐅᑎᐅᔭᕆᐊᒃᓴᖓᓂᒃ ᐊᒻᒪᓗ ᑖᓐᓇ ᐱᔪᓐᓇᐅᑎ ᐊᖏᖅᑕᐅᙱᑐᐃᓐᓇᕐᓯᒪᖂᔨᓯᒪᓪᓗᓂ."

"A Montreal hotel conference room was abuzz on Thursday, Oct. 3, as people attending the 21st annual Inuit Studies Conference streamed in to hear two Inuit leaders talk about why speaking Inuktut in Nunavut is a human right and how that right is casually denied."


"ᓄᓇᕗᑦ ᑐᙵᕕᒃᑯᑦ ᐊᖓᔪᖅᑳᖓ ᐊᓗᑭ ᑰᑦᑎᖅ ᐊᒻᒪ ᓗᐃ ᑕᐹᕐᔪᒃ, ᓄᓇᕗᑦ ᒐᕙᒪᒃᑯᓐᓄᑦ ᒥᓂᔅᑕᐅᓚᐅᕐᓯᒪᔪᖅ ᐊᒻᒪᓗ ᑲᑎᒪᔨᐅᖃᑕᐅᔪᖅ ᐃᓄᐃᑦ ᐅᖃᐅᓯᖏᓐᓂᒃ ᑕᐃᒎᓯᓕᐅᖅᑎᓄᑦ, ᓄᓇᕗᒥᑦ ᐅᖃᐅᓯᕐᓂᒃ ᐱᔪᓐᓇᐅᑎᓕᕆᔨᐅᔪᑦ, ᐅᐸᒍᑎᓚᐅᖅᑑᒃ ᑭᖑᕙᙱᖢᑎᒃ ᐊᒻᒪᓗ ᐃᖏᖢᑎᒃ ᐃᒃᓯᕙᐅᑕᓄᑦ ᐃᓄᐃᑦ ᓵᑦᑎᐊᖓᓄᑦ."

"Nunavut Tunngavik Inc. president Aluki Kotierk and Louis Tapardjuk, a former Nunavut government minister and board member of Inuit Uqausinginnik Taiguusiliuqtiit, Nunavut’s language authority, arrived on time and sat in two comfortable wingback chairs at the front of the room."


"ᐊᔾᔨᓕᐅᕆᔩᑦ ᐋᖅᑭᒃᓱᖅᖢᑎᒃ ᓴᖅᑭᔮᑲᐅᑎᒋᑎᑦᑎᓂᐊᕐᒪᑕ ᓄᓇᕗᑦ ᑐᙵᕕᒃᑯᑦ ᕙᐃᔅᐳᒃᑯᑦ ᓴᖅᑭᔮᒐᖓᒍᑦ, ᓴᖅᑭᔮᖅᑐᖃᖅᖢᓂ ᑕᕐᕆᔭᕈᓐᓇᐅᑎᒃᑯᑦ ᐊᔾᔨᒌᙱᑦᑑᑎᓂᒃ ᖃᕋᓴᐅᔭᒃᑯᑦ ᐊᑦᑕᑕᕈᑎᐅᔪᓐᓇᖅᑐᓂᒃ ᖃᓪᓗᓈᑐᑦ ᐅᖃᓪᓚᒃᐸᒃᑐᓄᑦ ᑎᑎᕋᖅᑕᐅᓯᒪᔪᓂᒃ ᐅᖃᓪᓚᒃᑐᓂᒃ, ᐊᒻᒪᓗ ᐅᐸᒍᑎᓯᒪᔪᑦ ᐃᓄᐃᓐᓇᐸᓘᓪᓗᑎᒃ ᐃᓂᓪᓚᑦᑎᐊᖅᖢᑎᒃ ᐅᖃᓪᓚᒃᑐᓂᒃ ᑐᓵᓕᓚᐅᕐᑐᑦ."

"Camera operators set up to live-stream the event to NTI’s Facebook page, a screen projection offered the audience various conference hashtags to use and a link to English-language speaking notes, and the mostly Inuit audience settled in for the talk."


"ᑰᑦᑎᖅ ᑐᙵᓱᒃᑎᑦᑎᓚᐅᕐᑐᖅ ᐅᐸᒍᑎᔪᓂᒃ ᐊᒻᒪ ᐅᖃᓪᓚᓯᒋᐊᖅᖢᓂ ᐃᓄᒃᑎᑐᑦ, ᑕᒪᒃᑯᐊᓗ ᐃᓄᒃᑎᑐᑦ ᐅᖃᕈᓐᓇᖅᑐᑦ ᐃᓛᓐᓂ ᓂᐊᖁᕐᒥᓄᑦ ᐊᖏᓚᐅᖅᐸᒃᖢᑎᒃ ᐊᒻᒪ ᐸᑦᑕᒃᑯᓕᓚᐅᖅᐸᒃᖢᑎᒃ."

Kotierk welcomed her audience and began the discussion in Inuktitut. Inuktitut-speakers responded from time to time with nods of agreement and applause.


"ᑕᒪᒃᑯᐊᓕ ᐃᓄᒃᑎᑐᑦ ᐅᖃᕈᓐᓇᙱᑦᑐᑦ, ᐅᓇ ᑎᑎᕋᖅᑐᖅ ᐃᓚᐅᓪᓗᓂ, ᐃᒃᓯᕚᑐᐃᓐᓇᓚᐅᖅᐳᑦ ᐃᔨᒋᐊᓗᑐᐃᓐᓇᖅᖢᑎᒃ."

"Those who couldn’t speak Inuktitut, this writer included, sat and stared."


ᐃᓚᖏ ᐃᓄᐃᑦ ᐊᓂᑐᐃᓐᓇᓕᓚᐅᕐᑐᑦ.


ᐃᓚᖏᑦ ᑐᓵᓇᓱᑐᐃᓐᓇᖅᑐᑦ ᐅᖄᓚᐅᑎᖏᓐᓂᒃ ᐱᓕᕆᐊᖃᖅᖢᑎᒃ ᖃᓪᓗᓈᑎᑑᓕᕐᓂᐊᖅᑐᓂᒃ ᐅᑕᕿᓂᖏᓐᓂᒃ.

"Some leaned over and privately scrolled their phones, waiting for the English part."


ᖃᓪᓗᓈᑑᖓᔪᖃᓚᐅᙱᑦᑐᖅ.


ᑐᙵᓱᒋᑦᑐᑦ ᑲᒪᓇᕈᓘᔭᖅᐸᒃᑐᒥ ᓄᓇᒋᔭᐅᔪᒧᑦ ᐊᒥᓱᓄᑦ ᐃᓄᖕᓄᑦ ᓄᓇᕗᒥᑦ.

Welcome to the bewildering world of many Inuit in Nunavut.


"“ᐊᑎᖃᖅᑐᖅ ᐅᓇ ᐃᓄᐃᑦ ᐃᓕᖁᓯᖏᓐᓂᒃ ᐃᓕᓐᓂᐊᕐᓂᕐᒧᑦ ᑕᐃᒪᓕ ᐃᒪᐃᑦᑐᒥᓇᓚᐅᕐᒪᑦ, ᐱᓗᐊᖅᑐᒥᓐ ᐅᖃᐅᓯᖃᖅᑎᓪᓗᑕ ᐃᓄᐃᑦ ᐅᖃᐅᓯᖏᓐᓂᒃ, ᐊᑐᕈᒪᓕᓚᐅᕋᑦᑕ ᐃᓄᐃᑦ ᐅᖃᐅᓯᖓᓂᒃ,” ᑰᑦᑎᖅ ᐅᖃᓚᐅᕐᑐᖅ ᐱᒋᐊᓕᖅᑎᓪᓗᒋᑦ."

"“The name of it is Inuit Studies Conference so it makes sense, particularly when we’re talking about Inuit languages, that we wanted to use an Inuit language,” Kotierk said following the presentation."


“ᓗᐃᓗ ᐅᖃᐅᓯᕆᓚᐅᕋᑦᑎᒍᑦ ᑕᒪᓐᓇ ᐊᒻᒪ ᖃᐅᔨᒪᓪᓗᓄ ᑐᓵᔨᑕᖃᔾᔮᙱᓐᓂᖓᓂᒃ ᑭᓯᐊᓂᓕ ᐃᓱᒪᓕᓚᐅᕋᑦᑕ ᐱᒻᒪᕆᐊᓘᓂᖓᓂᒃ ᐅᖃᐅᓯᑦᑎᓐᓂ ᐊᑐᕐᓗᑕ ᐅᖃᐅᓯᖃᓕᕌᖓᑦᑕ ᐃᑲᔪᖅᑕᐅᔭᕆᐊᖃᕐᓂᕐᒥᒃ ᐊᒻᒪᓗ ᑲᔪᓯᑎᑦᑎᒐᓱᖕᓂᕐᒥᑦ ᐅᖃᐅᓯᕗᑦ ᐱᕙᓪᓕᐊᑎᓐᓂᕐᒥᑦ.”

“Both Louis and I spoke about it and knew there would be no interpretation but decided it was crucially important that we use our language when we’re talking about the need to support and continue to have our language thrive.”


"ᓄᓇᕐᔪᐊᒥ ᑲᑎᒪᓂᕐᔪᐊᖅ, ᑲᑎᑎᑦᑎᒍᑎᐅᕙᒃᑐᖅ ᐅᑭᐅᕐᑕᖅᑐᕐᒥ ᖃᐅᔨᒪᔨᒻᒪᕆᖕᓂᒃ ᐅᑭᐅᕐᑕᖅᑐᕐᒥᐅᓂᒃ ᐊᒻᒪ ᓂᒋᕐᒥᐅᓂᒃ, ᖃᖓᑦᑎᐊᕈᓗᖕᓂᑦ, ᐱᒋᐊᓚᐅᕐᓯᒪᖕᒪᑕ ᐃᓚᐅᑎᑦᑎᓂᕐᓴᐅᕙᒃᖢᑎᒃ ᐃᓄᒃᑐᑦ ᐅᖃᓪᓚᒃᑎᓂᒃ ᐊᒻᒪ ᖃᓄᐃᓕᐅᖅᑎᑦᑎᔨᒃᓴᓂᒃ, ᑲᑎᒪᓂᕐᒥ ᐱᓕᕆᐊᖃᖅᑎᑦᑎᓂᕐᓴᐅᓪᓗᑎᒃ ᐃᓄᐃᑦ ᒥᒃᓵᓄᑦ ᐱᔭᐅᔭᕆᐊᓕᖕᓄᑦ ᐊᒻᒪᓗ ᐱᓕᕆᐊᑎᒌᖕᓂᕐᓴᐅᓕᖅᖢᑎᒃ ᐃᓄᐃᑦ ᐊᒻᒪ ᐃᓅᙱᑦᑐᑦ ᐃᓕᓐᓂᐊᕐᓯᒪᔪᓂᒃ."

"The international conference, which brings together Arctic experts from the North and south, has, in recent years, begun to include more Inuit speakers and presenters, more panels relevant to Inuit needs and more collaborations between Inuit and non-Inuit academics."


"ᐅᓇ ᐃᓄᒃᑎᑐᑦ ᑲᑎᒪᑎᑦᑎᓂᖅ, ᐱᔾᔪᑎᖃᖅᖢᓂ ᐅᖃᐅᓯᖅ ᐃᓅᓂᕐᒧᑦ ᐱᔪᓐᓇᐅᑎᐅᓂᖓᓂᒃ, ᐃᒪᐃᓕᖓᖅᑰᔨᓚᐅᕐᑐᖅ ᑕᒪᑐᒥᖓ ᐋᖅᑭᒃᓱᐃᕙᓪᓕᐊᓕᕐᓂᕐᒥᓐ."

"This Inuktitut panel, about language as human right, appeared to symbolize that evolution."


ᑰᑦᑎᐅᑉ ᐅᖃᐅᓯᕆᓂᐊᖅᑕᖏᓐᓄᑦ ᓇᓗᓇᐃᔭᕐᓯᒪᔪᑦ ᐅᖃᐅᓯᖃᐅᓚᐅᕐᑐᑦ ᐊᒥᓱᓂᒃ ᒪᓕᒐᕐᔪᐊᓂᒃ ᓴᖅᑭᑎᑦᑎᒃᑲᓐᓂᕈᑎᐅᔭᕆᐊᓕᖕᓂᒃ ᐊᒻᒪ ᓴᐳᔾᔨᓯᒪᔾᔪᑎᓂᒃ ᐃᓄᒃᑐᑦ ᐅᖃᐅᓯᕐᒥ ᓄᓇᕗᒥᑦ ᑕᒫᓂᓗ ᐅᓄᕐᓂᕐᓴᐅᓪᓗᑎᒃ ᐃᓄᐃᑦ ᐊᒻᒪᓗ ᐅᖃᓪᓚᖕᓂᕐᓴᐅᓪᓗᑎᒃ ᐃᓄᒃᑐᑦ.

"Kotierk’s speaking notes, which can be found here, outline numerous laws that ought to promote and protect Inuktut in Nunavut where the majority population is Inuit and the majority language spoken is Inuktut."


"ᑕᒪᒃᑯᐊ ᒪᓕᒐᕐᔪᐊᑦ ᒪᑯᓇᖓᑦ ᓄᓇᕐᔪᐊᒥᑦ ᑲᑐᔾᔨᖃᑎᒌᑦ (ᔫᓇᐃᑕᑦ ᓇᐃᓴᓐᔅ) ᐱᖁᔭᒻᒪᕆᖓᓂᒃ ᐆᒥᖓ ᐱᔪᓐᓇᐅᑎᖏᑦ ᓄᓇᖃᖅᑳᖅᑐᑦ ᐃᓄᖏᑦ (ᐊᓪᓚᐃᓪᓗ) ᒪᐅᖓ ᖃᓄᐃᓕᐅᖁᔨᓯᒪᓂᖅ ᐊᒻᒪ ᒪᓕᒐᓕᕆᓂᒃᑯᑦ ᐱᓕᕆᐊᕆᔭᐅᖁᔭᐅᔪᓄᑦ ᐅᑯᓇᙵᑦ ᓱᓕᔪᓂᒃ ᐊᒻᒪ ᑲᑎᖃᑎᒌᖕᓂᕐᒧᑦ ᑲᒥᓴᓐᑯᓐᓂᑦ ᐊᒻᒪᓗ ᑲᓇᑕᒥ ᖃᐅᔨᓇᓱᖕᓂ ᐃᓄᐊᖅᑕᐅᓂᑯᓂᒃ ᐊᒻᒪ ᐊᓯᐅᓯᒪᔪᓂᒃ ᓄᓇᖃᖅᑳᖅᑐᑦ ᐊᕐᓇᓂᒃ ᐊᒻᒪ ᓂᕕᐊᕐᓵᓂᒃ, ᐊᒻᒪᓗ ᓄᓇᕗᒥᑦ ᐅᖃᐅᓯᕐᓄᑦ ᐱᖁᔭᕐᔪᐊᓂᒃ."

"Those laws range from the United Nations Declaration on the Rights of Indigenous Peoples to the calls to action and justice from the Truth and Reconciliation Commission and the National Inquiry into Murdered and Missing Indigenous Women and Girls, and territorial language laws in Nunavut."


"ᑰᑦᑎᖅ ᓇᓗᓇᐃᔭᐃᓚᐅᕐᑐᖅ ᐊᒥᓱᒻᒪᕆᖕᓂ ᖃᖓᑦᑎᐊᓕᓴᕐᓂᒃ ᐃᓄᐃᑦ ᐃᓅᔪᓐᓃᕈᑎᖏᓐᓂᒃ, ᐃᓚᐃᓐᓇᖓᒍᑦ, ᒪᐅᖓ ᐅᖃᐅᓯᕐᓄᑦ ᐊᒻᒪ ᐃᓕᖅᑯᓯᕐᒧᑦ ᑐᓚᒃᑕᕐᕕᐅᕙᒃᑐᓂᒃ, ᒪᑯᑎᑐᓇᖅ ᓲᕐᓗ ᐋᓂ ᑰᑑ, ᑖᓐᓇ ᐃᓅᔪᓐᓃᕐᓂᑯ ᑎᖑᖓ ᐊᑐᕈᓐᓃᕐᓂᖓᓄᑦ 2017-ᒥᑦ, ᐊᒻᒪᓗ ᐅᓇ 15-ᓂ ᐅᑭᐅᓕᒃ ᐊᐃᓖᓐ ᑰᓂᓘᓯ, ᐃᓅᔪᓐᓃᓚᐅᕐᓯᒪᖕᒥᔪᖅ ᐳᕙᒡᓗᖕᓇᒧᑦ ᑕᕝᕙᓂᑦᑕᐃᓐᓇᖅ ᐅᑭᐅᕐᒥᑦ."

"Kotierk listed several recent examples where Inuit deaths were attributed, at least in part, to language and culture barriers, such as that of Annie Kootoo, who died of acute liver failure in 2017, and 15-year-old Ileen Kooneeliusie, who died from tuberculosis that same year."


“ᐃᓄᐃᑦ ᓈᒻᒪᒃᑐᓂᒃ ᐃᓅᓯᖃᕈᒪᖕᒪᑕ ᐊᒻᒪᓗ ᐃᓅᓂᕐᒧᑦ ᐱᔪᓐᓇᐅᑎᖃᖅᖢᑎᒃ.

“Inuit want to live with dignity and have the human right to do so.


"ᑲᓇᑕᒥᐅᑕᑦ ᐃᓄᐃᑦ ᐃᓅᔪᓐᓃᖃᑦᑕᕆᐊᖃᙱᑦᑐᑦ ᐊᑐᐃᓐᓇᖃᙱᓐᓂᕐᒧᑦ ᐊᒻᒪ ᐱᔨᑦᑎᕋᐅᑎᖃᙱᓐᓂᕐᒥ ᓇᓕᒧᒃᓯᐅᑎᔪᓂ ᐊᓯᖏᓐᓂᒃ ᑲᓇᑕᒥᐅᑕᓂᒃ,” ᑰᑦᑎᖅ ᑎᑎᕋᕐᓯᒪᓚᐅᕐᑐᖅ ᐅᖃᓪᓚᒍᑎᒋᓂᐊᖅᑕᖏᓐᓂᒃ."

"Inuit Canadians should not be dying because they are unable to access and receive essential services on an equitable basis with other Canadians,” Kotierk wrote in her speaking notes."


"ᐅᖃᐅᓯᕆᓂᐊᖅᑕᖏᓐᓄᑦ ᑎᑎᕋᕐᓯᒪᔭᖏᓐᓂᒡᓕ, ᑕᐹᕐᔪᒃ ᐅᖃᐅᓯᖃᓚᐅᕐᑐᖅ ᖃᖓᑦᑎᐊᓵᖅ ᐃᖃᓗᖕᓂ ᖃᓄᐃᓕᐅᕈᓯᕕᓂᕐᒥᒃ ᑕᕝᕙᓂᓕ ᐸᓖᓯᑦ ᐃᓐᓇᑐᖃᕐᒧᑦ ᐅᖃᕆᐊᖅᑐᖅᖢᑎᒃ ᑎᒍᐊᖓ ᐃᕐᓂᖓᑦ ᑲᐱᔭᐅᓪᓗᓂ ᐃᓅᔪᓐᓃᓚᐅᕐᓂᖓᓂᒃ ᐃᓅᓱᒃᑐᓕᕆᕝᕕᒃᒥᑦ."

"In his speaking notes, Tapardjuk described a recent incident in Iqaluit where RCMP officers visited an elder to tell her that her adopted son had been stabbed to death at a young offenders facility."


ᑖᓐᓇ ᐊᕐᓇᖅ ᐃᓄᑑᓪᓗᓂ ᐊᒻᒪ ᖃᓪᓗᓈᑐᑦ ᐅᖃᕈᓐᓇᙱᖢᓂ.

The woman was alone and did not speak English.


ᑕᐹᕐᔪᒃ ᐅᖃᓚᐅᕐᑐᖅ ᐸᓖᓯᒃᑯᑦ ᓄᓇᓯᐅᑎᒥ ᓄᖅᑲᖅᑎᑦᑎᔭᕆᐊᖃᓚᐅᕐᑐᑦ ᐃᑲᔪᖅᑕᐅᔪᒪᓪᓗᑎᒃ ᑐᓴᖅᑎᑦᑎᓂᐊᖅᑎᓪᓗᒋᑦ ᑐᓴᕐᓂᙱᑦᑐᒥᓐ.

Tapardjuk said police officers had to stop a vehicle and ask someone to help them deliver the traumatic news.


"“ᖃᔅᓯᒐᓴᐅᖕᒪᑕ ᑕᕝᕘᓇ ᐅᓂᒃᑳᒃᑯᑦ ᖃᓄᐃᓕᐅᕈᑎᐅᔪᓐᓇᕋᔭᓚᐅᕐᑐᑦ ᒪᐅᓇ ᑖᓐᓇ. ᐃᓄᒃ ᐃᑲᔪᖅᑎᖃᖅᐸ ᐃᓅᓯᖓ ᐊᓯᙳᕐᔪᐊᕐᓂᐊᖅᑎᓪᓗᒎ, ᑐᓵᔨᖃᓚᐅᙱᑦᑐᕐᓘᓐᓃᑦ,” ᑰᑦᑎᖅ ᐅᖃᓚᐅᕐᑐᖅ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ."

"“There are a number of protocols in that scenario that should be followed in terms of does the person have support when you’re coming with life-altering information, let alone an interpreter,” Kotierk told Nunatsiaq News."


“ᐊᒥᓱᑎᒍᑦ ᐃᓄᒃᑎᒍᑦ ᖃᓪᓗᓈᑐᑦ ᐊᒻᒪ ᐃᓄᒃᑎᑐᑦ ᐅᖃᕈᓐᓇᖅᑐᑦ ᖃᐃᖁᔭᐅᕙᖕᒪᑕ ᐱᓕᕆᐊᖃᖁᔭᐅᓪᓗᑎᒃ.

“So many of us Inuit who speak English and Inuktitut are often called to do this.


"ᐃᓱᒪᒋᔭᐅᒐᑦᑕ ᑐᓵᔨᐅᔪᓐᓇᕆᐊᒃᓴᑦᑎᓐᓂᒃ ᖃᖓᑐᐃᓐᓇᒃᑯᑦ, ᖃᐅᔨᒪᙱᒃᑲᓗᐊᕈᑦᑎᒍᑦ ᐃᓄᐃᑦ."

"We are expected to interpret in any given situation, even if we don’t know the people."


ᐃᓛᓐᓂᒃᑯᑦ ᑐᓴᐅᒪᔭᐅᔭᕆᐊᖃᙱᑦᑐᓄᑦ.

Sometimes it’s confidential information.


"ᑕᐃᒪᓕ, ᑕᐃᒪᓐᓇ, ᐅᖃᕈᓐᓇᖅᑐᖓ ᓱᕋᐃᓯᒪᓂᐅᔪᖅ ᐃᓅᓂᕐᒧᑦ ᐱᔪᓐᓇᐅᑎᓂᒃ.”"

"So that, I would say, is another breach of human rights.”"


"ᑰᑦᑎᖅ ᐅᖃᓚᐅᕐᑐᖅ ᐊᒃᓱᓪᓘᓐᓃᑦ ᒪᑯᐊ ᐃᓄᒃᑐᑦ ᐅᖃᕈᓐᓇᖅᑐᑦ ᓄᓇᕗᒥᑦ ᐊᑐᐃᓐᓇᖃᕆᐊᖃᕐᓂᖏᓐᓂᒃ ᐱᓕᕆᔨᓂᒃ ᐱᔨᑦᑎᕋᐅᑎᓂᒃ ᐅᖃᐅᓯᖏᓐᓂᒃ ᐊᑐᕐᓗᑎᒃ ᒪᐅᓇ ᐋᓐᓂᐊᖃᕐᓇᙱᑦᑐᓕᕆᓂᒃᑯᑦ, ᒪᓕᒐᓕᕆᓂᒃᑯᑦ ᐊᒻᒪ ᐃᓕᓐᓂᐊᕐᓂᓕᕆᓂᒃᑯᑦ."

"Kotierk said at the very least, Inuktut-speakers in Nunavut should have access to frontline service in their language in the areas of health care, justice and education."


ᑕᒪᒃᑯᐊᓘᓐᓃᑦ ᐊᑐᐃᓐᓇᐅᕙᙱᒻᒪᑕ.


ᑖᓐᓇᓕ ᐊᒻᒪ ᐊᓯᖏᑦ ᓯᕗᓕᐅᕐᑎᐅᖕᒥᔪᑦ ᑲᔪᓰᓐᓇᖅᑐᑦ ᒐᕙᒪᑐᖃᒃᑯᓐᓂᒃ ᓴᐳᔾᔨᓯᒪᖁᔨᓪᓗᑎᒃ ᐅᖃᐅᓯᖏᓐᓂᒃ ᐊᒻᒪ ᐃᓅᓂᖏᓐᓂᒃ ᐊᖏᕐᕋᖏᓐᓂᒃ.

She and other leaders continue to call on the federal government to protect language and dignity in their homeland.


ᐋᑐᕚᒥᑦ ᐊᓂᒍᐃᑎᑦᑎᓚᐅᕐᑐᑦ ᓄᑖᒥᑦ ᓄᓇᖃᖅᑳᖅᑐᑦ ᐅᖃᐅᓯᖏᓐᓄᑦ ᐱᖁᔭᕐᔪᐊᖅᒥᑦ ᔫᓂᐅᑎᓪᓗᒍ ᑕᒪᓐᓇᓗ ᓈᒻᒪᒋᔭᐅᑲᑕᙱᖢᓂ ᓄᓇᕗᑦ ᑐᙵᕕᒃᑯᓐᓂᑦ ᐊᒻᒪ ᐃᓄᐃᑦ ᑕᐱᕇᑦ ᑲᓇᑕᒥ ᐅᖃᖅᖢᑎᒃ ᐃᓱᒪᓕᐊᕆᔭᖏᑦ ᓱᖁᑎᒋᔭᐅᓯᒪᙱᓐᓂᖏᓐᓂᒃ.

"Ottawa passed its new Indigenous Languages Act in June to much criticism from NTI and Inuit Tapiriit Kanatami, who said it ignored most of their suggested amendments."


"ᑰᑦᑎᖅ ᐅᖃᓚᐅᕐᑐᖅ ᐃᓄᖕᓂ ᖃᐅᔨᒪᖁᔨᓪᓗᓂ, “ᐅᕙᒍᑦ ᐱᔪᓐᓇᕐᓂᖃᖅᑎᐅᕗᒍᑦ."

"Kotierk says she wants Inuit to know, “we are the ones in power."


ᐅᖃᓪᓚᓚᐅᕐᑕ ᐃᓄᒃᑐᑦ ᓂᐅᕕᕐᕕᖕᒧᐊᕌᖓᑦᑕ.

Let’s speak Inuktut when we go to the store.


ᐃᓄᒃᑐᑦ ᐅᖃᓪᓚᓚᐅᕐᑕ ᑮᓇᐅᔭᒃᑯᕕᖕᒧᐊᕌᖓᑦᑕ.

Let’s speak Inuktut when we go to the bank.


ᐃᓄᒃᑐᑦ ᐅᖃᓪᓚᓚᐅᕐᑕ ᐃᓕᓐᓂᐊᕐᕕᖕᒧᐊᕌᖓᑦᑕ.

Let’s speak Inuktut when we go to the school.


"ᐃᓄᒃᑐᑦ ᐅᖃᓪᓚᖕᓂᕐᓴᐅᓕᕈᑦᑕ ᐊᒻᒪ ᑕᒪᒃᑯᐊ ᐃᓱᒪᒋᙱᓪᓗᒋᑦ ᑐᑭᓯᔪᓐᓇᙱᑦᑐᑦ, ᑕᐃᒪᓗ ᐊᖏᓂᕐᓴᒥᑦ ᑐᓂᔭᐅᔪᓐᓇᕋᔭᖅᑐᑦ ᐊᑐᖅᑕᐅᔭᕆᐊᓕᖕᓂᒃ.”"

"The more we speak Inuktut, and not accommodate other people who cannot understand, the more it will be a given that it needs to be used.”"


ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ ᑐᓴᖅᑎᑦᑎᕗᖅ ᐊᑭᓕᐅᑎᒃᓴᐅᓇᔭᖅᑐᓂᒃ ᐳᓚᕋᖅᑐᓕᕆᓂᕐᒧᑦ ᐊᐅᓚᑦᑎᔨᓄᑦ ᐃᓄᐃᑦ ᓇᖕᒥᓂᖅ ᓄᓇᖏᓐᓄᑦ

QIA announces fees for tourism operators accessing Inuit-owned land


ᐊᑭᓕᐅᑎᒃᓴᑦ ᐊᑐᖅᑎᑕᐅᑲᐅᑎᒋᓗᑎᒃ


"ᐳᓚᕋᖅᑐᓕᕆᓂᕐᒧᑦ ᐊᐅᓚᑦᑎᔨᐅᔪᑦ ᐳᓛᖃᑦᑕᖅᑐᑦ ᕿᑭᖅᑕᓂ ᓄᓇᖃᖅᑐᓄᑦ ᓄᓇᕗᒥᑦ ᐊᑭᓕᖃᑦᑕᕆᐊᖃᕐᓂᐊᓕᖅᑐᑦ ᐳᓚᕋᖅᑐᓕᕆᓂᕐᒧᑦ ᐊᑭᓕᒐᒃᓴᓂᑦ ᐃᓄᐃᑦ ᓄᓇᖓᓂᑦ ᐊᑐᐃᓐᓇᖃᕈᒪᒍᑎᒃ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ ᑐᓴᖅᑎᑦᑎᓚᐅᕐᑐᑦ ᐊᕐᕌᒍᑕᒫᕐᓯᐅᑎᓄᑦ ᑲᑎᒪᕕᒡᔪᐊᕐᓇᒥ ᐃᖃᓗᖕᓂᑦ ᐅᒃᑑᐱᕆ 8-ᒥ 10-ᒧ."

"Tourism operators visiting the Qikiqtani region of Nunavut will now be charged tourism fees to access Inuit-owned land, the Qikiqtani Inuit Association announced during its annual general meeting held in Iqaluit on Oct. 8-10."


"ᑮᓇᐅᔭᓕᐅᕋᓱᖕᓂᒃᑯᑦ ᐳᓚᕋᖅᑐᓕᕆᓂᕐᒥᒃ ᐊᐅᓚᑦᑎᔨᐅᔪᑦ ᐊᑭᓖᖃᑦᑕᕆᐊᖃᓕᕐᑐᑦ ᐃᓄᐃᑦ ᓇᖕᒥᓂᖅ ᓄᓇᖏᓐᓅᕈᒪᒍᑎ ᕿᑭᖅᑕᓂ, ᐅᑯᐊ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ ᑐᓴᖅᑎᑦᑎᓚᐅᕐᑐᑦ ᐊᕐᕌᒍᑕᒫᕐᓯᐅᑎᓂᒃ ᑲᑎᒪᕕᒡᔪᐊᕐᓇᓂ ᐃᖃᓗᖕᓂ ᐱᖓᑦᓯᖅ, ᐅᒃᑑᐱᕆ 9-ᒥ."

"Commercial tourism operators now have to pay fees to access Inuit-owned land in the Qikiqtani region, the Qikiqtani Inuit Association announced during its annual general meeting in Iqaluit on Wednesday, Oct. 9."


ᕿᑭᖅᑕᓂ ᓄᓇᐃᑦ ᐅᓄᓛᓂᒃ ᐅᒥᐊᕐᔪᐊᓂᒃ ᐃᓄᖕᓂᒃ ᐅᓯᔪᓂᒃ ᐅᐸᒃᑕᐅᕙᒃᑐᑦ ᓄᓇᕗᒻᒦᑦᑐᓕᒫᒥ.

The Qikiqtani region receives the most cruise ship visits of any region in Nunavut.


"ᒥᑦᑎᒪᑕᓕᒃ 17-ᓂ ᐅᒥᐊᕐᔪᐊᓂ ᐃᓄᖕᓂ ᐅᓯᔪᓂᒃ ᐅᐸᒃᑕᐅᓚᐅᕐᑐᑦ ᐊᐅᔭᐅᔪᖅ, ᐃᖃᓗᐃᓪᓕ ᐅᐸᒃᑕᐅᓪᓗᓂ ᑎᓴᒪᓄᑦ."

"Pond Inlet received 17 cruise ships this year, while Iqaluit received four."


"“ᐃᓄᐃᑦ ᕿᑭᖅᑕᓂ ᓄᓇᓕᖕᓃᑦᑐᑦ ᐃᓱᒫᓗᑎᖃᕐᓯᒪᓕᕐᒪᑕ ᐅᓇ ᐱᔾᔪᑎᒋᓪᓗᒍ ᐅᓄᕐᓯᕙᓪᓕᐊᓂᖏᑦ ᐳᓚᕋᖅᑐᓕᕆᓂᕐᒧᑦ ᖃᓄᐃᓕᐅᕈᑎᐅᔪᓂᒃ ᑕᒫᓂ ᓄᓇᑦᑎᓐᓂ, ᐱᓗᐊᖅᑐᒥᑦ ᐃᓄᖕᓂ ᐅᓯᕙᒃᑐᓂᒃ ᐅᒥᐊᕐᔪᐊᓂ."

"“Inuit in Qikiqtani communities have expressed concern regarding the increased amount of commercial tourism activities in the region, particularly cruise ships."


"ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ ᐋᖅᑭᒃᓯᓕᓚᐅᕐᑐᑦ ᐳᓚᕋᖅᑐᓕᕆᓂᕐᒥᒃ ᐊᐅᓚᑦᑎᔨᓄᑦ ᐊᑭᓕᐅᑎᒃᓴᓂᒃ ᐃᑲᔫᑎᐅᓂᐊᖅᑐᓂᒃ ᐃᓄᖕᓄᑦ ᓄᓇᓕᖕᓂᑦ ᐅᒥᐊᕐᔪᐊᓄᑦ ᐊᒃᑐᖅᑕᐅᓯᒪᓗᐊᖅᑐᓄᑦ,” ᐲ. ᔭᐃ. ᐊᕿᐊᕈᒃ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᑦ ᐊᖓᔪᖅᑳᖓ, ᐅᖃᓚᐅᕐᑐᖅ ᑐᓴᒐᒃᓴᑎᒍᑦ."

"QIA put in place these tourism operation fees to generate direct benefits for Inuit in communities impacted by tourism,” P.J. Akeeagok, QIA’s president, said in a news release."


ᑐᓴᒐᒃᓴᓕᐅᓚᐅᕐᖢᑎᒃ ᕿᑭᖅᑖᓂ ᐃᓄᐃᑦ ᑲᑐᔾᔨᖃᑎᒌᖏᑦ ᓄᓇᓕᕆᓂᕐᒧᑦ ᐊᒻᒪ ᐊᑐᒃᑲᓐᓂᕈᓐᓇᖅᑐᓕᕆᓂᕐᒧᑦ ᐱᓕᕆᕝᕕᖏᑦ ᐅᖃᐅᓯᖃᓕᓚᐅᕐᑐᑦ ᐊᑭᓕᐅᑎᒃᓴᐅᓂᐊᖅᑐᓂᒃ ᓄᑖᓂᒃ.

The announcement was followed by a presentation from QIA’s department of lands and resources on the new fees.


ᓄᑖᑦ ᐊᑭᓕᐅᑎᒃᓴᑦ ᐅᑯᓄᖓ ᑐᕌᖓᔪᑦ:


• ᖃᖓᑕᓲᖅ ᒥᓐᓂᖏᓐᓄᑦ ᐃᓄᐃᑦ ᓄᓇᖓᓄᑦ: $150 ᒥᑦᑕᕌᖓᑦ

• Plane landing on Inuit-owned land: $150 per landing


• ᖁᓕᒥᒎᓖᑦ ᒥᓐᓂᖏᓐᓄᑦ ᐃᓄᐃᑦ ᓄᓇᖓᓄᑦ: $100 ᒥᑦᑕᕌᖓᑦ

• Helicopter landing on Inuit-owned land: $100 per landing


• ᑮᓇᐅᔭᓕᐅᕋᓱᖕᓂᕐᒧᑦ ᑕᒻᒫᕐᕕᐅᕙᒃᑐᑦ ᐃᓄᐃᑦ ᓄᓇᖏᓐᓂ: $50 ᐅᓪᓗᕐᒧᑦ

• Commercial guest access for camping on Inuit-owned land: $50 per day


• ᑮᓇᐅᔭᓕᐅᕋᓱᖕᓂᒃᑯᑦ ᐳᓛᖅᑐᓂᑦ ᐊᑐᐃᓐᓇᖃᖅᑎᑦᑎᓂᖅ ᐃᑲᕐᕋᑦ 6 ᑐᖔᓂ ᐃᓄᐃᑦ ᓄᓇᖏᓐᓂᒃ: $25.00 ᐅᓪᓗᕐᒧᑦ

• Commercial guest access for less than six hours on Inuit-owned land: $25 per day


"ᑲᑎᑕᐅᔪᓂᒃ ᐊᑭᓕᐅᑎᓂᒃ ᓇᑉᐸᖏᑦ ᐊᖑᓇᓱᒃᑐᓕᕆᔨᒃᑯᓐᓄᐊᖃᑦᑕᕋᔭᖅᑐᑦ ᖃᓂᒃᓴᓛᖑᔪᑦ ᐳᓚᕋᖅᑐᓕᕆᓂᕐᒥᑦ ᐱᓕᕆᐊᖃᖅᑐᓄᑦ ᐊᑐᐃᓐᓇᕆᔭᐅᔪᓂᒃ, ᑐᓴᒐᒃᓴᓕᐊᖑᔪᖅ ᐅᖃᕐᓯᒪᓚᐅᕐᑐᖅ."

"Half of the fees collected will go to the hunters and trappers organization of the community adjacent to the Inuit-owned land being accessed by tourism operators, the release said."


ᓇᑉᐸᖓᑕᓕ ᐊᐃᑉᐸᖓ ᐅᑯᓄᙵᕋᔭᖅᖢᓂ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᓄᑦ.


"ᐅᒥᐊᕐᔪᐊᑦ ᐃᓄᖕᓂ ᐅᓯᕙᒃᑐᑦ ᓄᓇᕗᒧᐊᖅᑐᑦ ᐃᓄᖃᖃᑦᑕᕐᒪᑕ ᒫᓂ 150-ᓂ 400-ᓄ, ᕉᔅᐋᓐ ᑎ’ᐅᕆᔨᐅ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᓄᑦ ᑐᑭᒧᐊᖅᑎᑦᑎᔨ ᓄᓇᓕᕆᓂᕐᒧᑦ ᐊᑐᒃᑲᓐᓂᕈᓐᓇᖅᑐᓕᕆᓂᕐᒧᓪᓗ, ᐅᖃᓚᐅᕐᑐᑦ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᑦ ᑲᑎᒪᔨᖏᓐᓄᑦ ᑲᑎᒪᑎᓪᓗᒋᑦ."

"Cruise ships visiting Nunavut typically carry anywhere from 150 to 400 people, Rosanne D’Orazio, the QIA’s director of lands and resources, told the QIA’s board members during the meeting."


ᐅᓇ $25 ᐅᓪᓗᕐᒧ ᐊᑭᓕᐅᑎ ᑐᕌᖓᓇᔭᖅᑐᖅ ᑕᒪᐃᓐᓄᓕᒫᖅ ᐊᑐᓂ ᐃᑭᒪᔪᓄᑦ ᐃᓄᖕᓂ ᐅᓯᕙᒃᑐᓂᒃ ᐃᓄᐃᑦ ᓇᖕᒥᓂᖅ ᓄᓇᖏᓐᓄᐊᕐᓂᐊᕈᑎᒃ—ᐅᕝᕙᓘᓐᓃᑦ IOL (ᐃᓄᐃᑦ ᓇᖕᒥᓂᖅ ᓄᓇᖏᑦ).

The $25 per day fee applies to every passenger on a cruise ship accessing Inuit-owned land—or IOL.


"“ᖃᔅᓯᑐᐃᓐᓇᐅᒐᓗᐊᖅᐸᑦ ᐃᓄᐃᑦ ᐅᒥᐊᕐᔪᐊᕐᒦᑦᑐᑦ ᐃᓄᐃᑦ ᓇᖕᒥᓂᖅ ᓄᓇᖏᓐᓄᑦ ᓂᐅᓯᒪᓂᐊᕈᑎᒃ, ᐊᑭᓕᒐᒃᓴᖃᖅᑎᑕᐅᓇᔭᖅᑐᑦ ᐃᓄᐃᑦ ᐅᒥᐊᕐᔪᐊᕐᒦᑦᑐᑦ ᐅᓄᕐᓂᖏᑦ ᒪᓕᒡᓗᒋᑦ,” ᑎ’ᐅᕆᔨᐅ ᐅᖃᓚᐅᕐᑐᖅ ᑲᑎᒪᔨᓄᑦ."

"“Regardless of how many people get off that ship and touch IOL, they get charged by the amount of people on the ship,” D’Orazio told the board."


ᑎ’ᐅᕆᔨᐅ ᐅᖃᓚᐅᕐᑐᖅ ᐅᒥᐊᕐᔪᐊᑦ ᐃᓄᖕᓂ ᐅᓯᕙᒃᑐᑦ ᕿᑭᖅᑕᓂ ᓄᓇᖏᓐᓄᑦ ᑐᓂᓯᖃᑦᑕᕆᐊᖃᕐᓂᐊᖅᑐᑦ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᓄᑦ ᖃᔅᓯᐅᓂᐊᕐᓂᖏᓐᓂᒃ ᐃᓄᐃᑦ ᐃᑭᒪᓂᐊᖅᑐᓂ ᑕᖅᑭᑕᒫᑦ ᐅᕝᕙᓘᓐᓃᑦ ᐅᒥᐊᖅᑐᓕᓚᐅᙱᓐᓂᖏᓐᓂᒃ.

D’Orazio said cruise ships sailing in the Qikiqtani region will typically send the QIA the exact number of passengers on board a month or so before sailing.


"“ᑕᐃᒪᓕ ᐅᒥᐊᕐᔪᐊᖅ ᐅᓯᒍᓂ 350 ᐃᓄᖕᓂ, ᐊᑭᓖᑎᑦᑎᓇᔭᖅᑐᒍᑦ $25-ᓂ ᐅᓪᓗᖅ ᐊᑕᐅᓯᕐᒧ ᐊᑕᐅᓯᖅ ᐃᓄᒧᑦ."

"“So if that ship has 350 passengers on it, we charge $25 per day per person."


"ᑕᐃᒪᓕ ᐊᖏᓂᕐᓴᐃᑦ ᐃᓄᖕᓂ ᐅᓯᕙᒃᑐᑦ ᐅᒥᐊᕐᔪᐊᑦ ᐊᑭᓖᒋᐊᖃᕋᔭᖅᑐᑦ ᒫᙵᑦ $10,000-ᓂ $20,000-ᓄ ᓄᓇᒧᐊᕐᓂᐊᕐᓗᓂ ᐃᓄᐃᑦ ᓇᖕᒥᓂᖅ ᓄᓇᖓᓄᑦ,” ᑎ’ᐅᕆᔨᐅ ᐅᖃᖅᑐᖅ."

"So some of the larger cruise ships easily come up to a $10,000 to $20,000 fee just to land on IOL,” D’Orazio said."


"ᓄᓇᓖᓪᓕ ᐊᒥᓱᓂ ᐅᒥᐊᕐᔪᐊᓂ ᐃᓄᖕᓂ ᐅᓯᔪᓂᒃ ᐅᐸᒃᑕᐅᕙᒃᑐᑦ ᐊᐅᔭᒃᑯᑦ, ᐆᑐᓇᖅ ᒥᑦᑎᒪᑕᓕᒃᑎᑐᑦ, ᐊᖑᓇᓱᒃᑐᓕᕆᔨᖏᑦ ᐱᓇᔭᖅᑐᑦ ᒫᓂ $50,000-ᓂ $70,000-ᓄ ᐊᑭᓕᐅᑎᒃᓴᓄᑦ, ᐅᖃᒃᑲᓐᓂᖅᑐᖅ."

"For communities that receive a lot of cruise ships in the summer, like Pond Inlet, their HTO could receive $50,000 to $70,000 in fee payments, she added."


ᓄᑖᑦ ᐊᑭᓕᐅᑎᒃᓴᑦ ᐃᑲᔫᑎᐅᓂᐊᕐᒥᔪᑦ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᑦ ᓄᓇᒥ ᐊᑐᕈᒪᓂᕐᒧᑦ ᖃᕋᓴᐅᔭᒃᑯᑦ ᐊᑎᓕᐅᕐᕕᓕᕆᓂᕐᒥᓐ.

The new fees will also be put up on the QIA’s land use application online registry.


"ᑕᐃᒪᓐᓇᓕ, ᐳᓚᕋᖅᑐᓕᕆᓂᕐᒧᑦ ᐊᐅᓚᑦᑎᔨᐅᔪᑦ ᖃᐅᔨᑎᑕᐅᖃᑦᑕᕋᔭᖅᑐᑦ ᓄᑖᓂᒃ ᐊᑭᓕᐅᑎᒃᓴᓂᒃ ᐱᓇᓱᓕᕌᖓᑕ ᐊᑐᐃᓐᓇᖃᕈᒪᓂᕐᒥᑦ ᐃᓄᐃᑦ ᓇᖕᒥᓂᖅ ᓄᓇᖏᓐᓂᒃ."

"That way, tour operators would be given notice of the new fees when they apply to access Inuit-owned land."


ᑎ’ᐅᕆᔨᐅ ᐅᖃᓚᐅᕐᑐᖅ ᕿᑭᖅᑕᓂ ᐃᓄᐃᑦ ᑲᑐᔾᓕᖃᑎᒌᑦ ᐋᖅᑭᒃᓯᓚᐅᕐᓂᖏᓐᓂᒃ ᐊᑭᓕᐅᑎᒃᓴᓂ ᒪᓕᒃᖢᑎᒃ ᐊᓯᖏᓐᓂᒃ ᑲᑐᔾᔨᖃᑎᒌᑦ ᐊᑭᓕᐅᑎᒋᑎᑉᐸᒃᑲᖏᓐᓂᒃ ᐳᓚᕋᖅᑐᓕᕆᓂᕐᒧᑦ.

D’Orazio said the QIA set the fees based on what other organizations were charging for tourism.


"ᓲᕐᓗ ᐆᑐᓇᖅ, ᒥᕐᖑᐃᕐᓯᕐᕕᓕᕆᔨᒃᑯᑦ ᑲᓇᑕᒥ ᐊᑭᓖᑎᑦᑕᕙᖕᒪᑕ $25-ᓂ ᐃᓄᒃ ᐊᑕᐅᓯᕐᒥ ᑲᓇᑕᐅᑉ ᒥᕐᖑᐃᕐᓯᕕᖓᓄᐊᕐᓂᐊᕈᑎᒃ."

"For example, Parks Canada charges $25 per day per person to enter a national park."


"ᕼᐋᒻᒪᓚᐅᔪᑦᑕᐅᖅ ᐊᑭᓖᑎᑦᑎᕙᖕᒪᑕ ᐃᓄᖕᓂ ᐅᓯᔪᓂᒃ ᐅᒥᐊᕐᔪᐊᓂᒃ ᐊᒻᒪ ᐳᓚᕋᖅᑐᓕᕆᓂᕐᒧᑦ ᐊᐅᓚᑦᑎᔨᓂᒃ ᓄᓇᖏᓐᓄᐊᖅᑐᓂᒃ, ᑎ’ᐅᕆᔨᐅ ᐅᖃᕐᒥᔪᖅ."

"Hamlets will also often charge cruise ships and tourism operators when they enter communities, D’Orazio added."


"“ᐅᒥᐊᕐᔪᐊᑦ ᐃᓄᖕᓂ ᐅᓯᕙᒃᑐ ᐃᓄᐃᑦ ᓇᖕᒥᓂᖅ ᓄᓇᖏᓐᓄᐊᕈᓐᓇᕐᓯᓯᒪᔪᑦ ᐊᑭᓖᑎᑕᐅᕙᒃᐳᑦ ᑖᔅᓱᒥᖓ ᑭᓯᐊᓂ ᐃᓄᐃᑦ ᓇᖕᒥᓂᖅ ᓄᓇᑎᓐᓄᐊᓪᓚᕆᒃᑯᑎᒃ,” ᐅᖃᖅᑐᖅ."

"“The cruise ships that access IOL are paying this fee only when they actually go into IOL parcel itself,” she said."


"ᔫ ᐊᑕᒍᑦᑖᓗᒃ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᓄᑦ ᑎᑎᕋᖅᑎ/ᑮᓇᐅᔭᓕᕆᔨᖓᑦ, ᐊᐱᕆᓚᐅᕐᑐᖅ ᐊᔪᕐᓇᕋᔭᙱᑦᑕᕆᐊᒃᓴᖓᓂᒃ ᑖᒃᑯᐊ ᐊᑭᓕᐅᑎᑦ ᓯᕗᓂᒃᓴᑦᑎᓐᓂ ᐊᖏᒡᓕᒐᔭᕆᐊᒃᓴᖏᓐᓂᒃ."

"Joe Attagutaluk, the QIA’s secretary-treasurer, asked if it was possible that the fees would be increased in the future."


"ᑎ’ᐅᕆᔨᐅ ᐅᖃᓚᐅᕐᑐᖅ ᐊᓯᙳᖅᑕᐅᔪᓐᓇᕋᔭᓛᕐᓂᖓᓂᒃ, ᑭᓯᐊᓂᓕ ᐅᖃᐅᓯᐅᑲᑕᒋᐊᖃᕋᔭᖅᖢᓂ ᐊᒻᒪ ᐋᖅᑭᒃᑕᐅᓗᓂ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᑦ ᑲᑎᒪᔨᖏᓐᓄᑦ."

"D’Orazio said changes would be possible, but would have to be discussed and decided on by the QIA’s board."


“ᐅᓇ ᖁᕕᐊᓇᕈᓘᔭᕐᑐᖅ ᖃᓄᐃᓕᐅᕈᑎᒃᓴᖅ.


"ᓯᕗᓕᐅᕐᑎᐅᒃᑲᓐᓂᓕᕆᕗᒍ ᐃᓄᐃᒃ ᐃᑲᔫᑎᑖᕈᓐᓇᕐᓂᖏᓐᓂᒃ ᓄᓇᓕᖏᓐᓄᑦ,” ᐊᕿᐊᕈᒃ ᐅᖃᓚᐅᕐᑐᖅ ᑲᑎᒪᔨᓄᑦ."

"We’re leading again as an example of Inuit bringing back the benefits to the community,” Akeeagok told board members."


"ᐊᑭᓕᐅᑎᒃᓴᐃᑦ ᒫᓐᓇᑲᐅᑎᒋ ᐊᑐᓕᕐᓂᐊᖅᑐᑦ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ ᐅᖃᓚᐅᕐᑐᑦ."

"The fees take effect immediately, the QIA said."


ᐹᕕᓐᓛᓐᑯᑦ ᐊᖏᔪᒻᒪᕆᐊᓗᒃ ᓄᓇᓯᐅᑎᑯᑖᓅᖓᓂᐊᖅᑐᓂᒃ ᐅᓯᔪᖅ ᐃᓱᒫᓘᑎᒋᔭᐅᓕᕐᐳᖅ ᒥᑦᑎᒪᑕᓕᖕᒥᐅᓂᒃ

Baffinland’s massive railway-based sealift raises concerns in Pond Inlet